
Cuvant inainte 


La un deceniu distanta de la caderea Lehman Brothers, care 
a marcat intrarea in criza globala, se poate spune ca Lumea s-a 
preocupat insistent pentru ca viitorul sa fie mai bine pregatit si 
stabilitatea financiară să fie protejată. Dar, mai bine nu înseamnă 
şi echivalentul unui scut de netrecut. Istoria economică a Lumii a 
relevat că motorul declanşării unei crize nu este mereu acelaşi şi, 
de fiecare dată, ceea ce este mai sofisticat, mai în vogă, poartă cu 
sine şi declanşatorul crizei. Cartea de fata se concentrează asupra 
unei componente a economiei, sistemul financiar. Poate cea mai 
importantă azi, dar nu singura. 


Recent, Christine Lagarde atrăgea atenţia asupra legăturilor 
complexe dintre sectorul financiar şi economia reală (Lagarde, 
2018), un aspect pe care cei mai multi politicieni contemporani 
crizei l-au ignorat, lipsa lor de reacţie determinând creşterea 
facturii acesteia. Reglementarea sistemului financiar urmăreşte o 
ţintă mişcătoare, determinată atât de faptul că progresul tehno- 
logic mută relaţiile financiare în alte sfere, cât şi de faptul că 
societatea îşi schimbă criteriile valorice. 

Există, deopotrivă, preocupări şi temeri fata de admi- 
nistrarea sistemului financiar global, argumentelor susținerii coo- 
perării internaționale pentru a progresa şi a ne proteja împreună 
fiindu-le contrapusă teama de globalizare (invinovatita pentru 
decalajele încă existente) şi reaşezarea locurilor în economia 
mondială, prin diminuarea ponderii liderilor tradiționali în 
favoarea statelor emergente. Vinovatii de serviciu sunt comerțul 
(deschiderea pieţei mărfurilor şi serviciilor) şi sectorul financiar- 
bancar (deschiderea pieței capitalului), dându-se deoparte 
impresionanta creştere a bunăstării globale, extinderea ofertei de 

locuri de munca şi avansul tehnologic prin cooperare realizate in 
ultimele şapte decenii. 


Este un truism faptul că societățile din sectorul financiar- 
bancar favorizează profitul înaintea prudentei pe termen lung şi 
opțiunile pe termen scurt față de preocuparea pentru suste- 
nabilitate. Dacă Europa a limitat din 2014 valoarea bonusurilor 
anuale ale celor angajaţi în efectuarea operaţiunilor de trezorerie 
la valoarea venitului anual fix, nu acelaşi lucru s-a întâmplat în 
SUA unde bonusurile plătite în contul rezultatelor anului 2017 
s-au ridicat la 31,4 miliarde dolari, respectiv o medie de 184.220 
dolari, adică la cel mai înalt nivel de după 2006 (191.360 dolari) 
(Chocron, 2018), încă o dovadă a îndepărtării administraţiei 
Trump de nevoia de reformă a reglementărilor de pe cea mai 
mare piață de capital a lumii. Lucrurile n-ar sta aşa dacă 
guvernele însele nu ar fi avide de resurse pentru a-şi onora 
promisiunile electorale sau pentru a acoperi deficitele rezultate 
din perseverenta în aplicarea unor politici proaste. 


Această carte nu este un răspuns la îndoielile cu care ne 
confruntăm şi nici nu are pretenţia să construiască modelul 
viitoarei arhitecturi a sistemului financiar internaţional. Nu ştim 
dacă liderii momentului mai doresc un sistem bazat pe interac- 
tiune şi responsabilitate comună sau favorizează spațiul econo- 
mic intern, fiind dezinteresati de răspunderile globale. Putem 
suspecta, cu temei, Casa Albă că doreşte revenirea la hegemonie. 
Donald Trump excelează prin desconsiderarea multilateralismu- 
lui, dar este foarte improbabilă o menţinere a leadership-ului 
american de pe poziția „America First”! Extinderea în termeni 
geografici a participanţilor la procesul globalizării şi complexi- 
tatea comunicării dintre aceştia au crescut gradul de permea- 
bilitate a frontierelor, astfel încât dorinţele de încetinire sau recul 
al globalizării nu vor putea duce la întoarcerea sistemului 
financiar la un moment din trecut, ci doar îl va canaliza către alte 
segmente ale pieţei, suscitând mereu căutarea de norme destinate 
asigurării prudentialitatii şi protejării stabilității dobândite. 

Pe măsură ce organismele internationale (FMI, UE) şi-au 
accentuat abordările de tratament colectiv al gestionării 
practicilor de control al pieţelor financiar-bancare, au apărut şi 

sustinatorii unui tip de populism economic pe care il socotesc mai 
util decat sa accepte noi reduceri de prerogative ale suveranitatii. 
Populismul economic este înțeles ca o respingere a restricţiilor in 
implementarea politicilor economice, astfel încât autoritățile 
independente (de genul băncilor centrale) şi regulile pe care ele le 
impun cu privire la echilibrul macroeconomic să fie filtrate şi 
prelucrate de autorităţile alese/numite pe criterii politice. 


Atractivitatea populismului economic se bazează pe două 
deficiențe care pot să se manifeste în ceea ce priveşte politicile 
economice. Pe de-o parte, implementarea politicilor economice 
este afectată de lipsa simultaneităţii, în sensul că politicile 
economice produc costuri pe termen scurt pentru politicienii care 
le implementează şi aduc câştiguri de bunăstare pe termen lung 
pentru populaţie. Acest neajuns este corectat prin delegarea 
formulării şi implementării politicilor către autorități indepen- 
dente care formulează reguli. Pe de altă parte, implementarea 
politicilor economice este afectată de faptul că este redistributivă 
în favoarea unei minorităţi şi dezavantajează eficiența redistri- 
buirii. Acest defect poate fi corectat prin renunțarea la delegarea 
formulării şi implementării politicilor către autorități indepen- 
dente şi reguli, respectiv readucerea deciziilor şi implementării 
politicilor la nivelul decidentilor aleşi. Suntem în plină mani- 
festare a unui conservatorism deschis către extrema dreaptă. 


Lucrarea este rezultatul unei cercetări întreprinse de oameni 
din generații diferite, afiliati unor instituţii diferite şi care doresc 
să împartă propria lor viziune asupra momentului de răscruce la 
care se află finanţele globale. Elaborată sub patronajul Institutului 
de Economie Mondială, cartea nu se opreşte la inovațiile opera- 
tionale şi reglementările pieţei financiare, ci se dedică, în princi- 
pal, analizei politice a factorilor de influență asupra sistemului 
financiar. Suntem deja la momentul de răscruce care are o greu- 
tate enormă asupra ordinii mondiale existente, a dezvoltării şi 
stabilităţii, inclusiv a păcii. Orizontul de timp pe care cercetarea l- 
a ales este 2030, circumscris efectelor măsurilor de stabilitate 
întreprinse de organismele internaţionale de cooperare specia- 
lizate, duratei previzibile a măsurării efectelor generate de 
îndoielile politicienilor şi consumatorilor, precum şi limitei 

anticipării avansului tehnologic în domeniul financiar-bancar. 
Proiectând pe baza dinamicilor recente, China apare ca devenind 
prima economie a Lumii, ceteris paribus. Va fi puterea ei 
manufacturieră şi comercială însoțită şi de un echivalent pe 
planul noii arhitecturi financiar-bancare globale? Şi cum se va 
pozitiona o putere centralizată într-o piaţă deschisă? Are loc un 
proces de dez-occidentalizare a leadership-ului mondial, etapă în 
care viitorul se naşte fie prin negocieri între blocurile economice, 
fie printr-un bilateralism obositor şi cu efecte puţine. Alte opinii 
dau revoluției digitale capacitatea de a anula în scurt timp toate 
încercările de izolationism ale celor frustrati. 


Etica nu a fost şi nu este punctul forte al afacerilor finan- 
ciare, dar ea nu caracterizează nici deciziile politice atunci când 
problema se pune nu în termenii altruismului, ci a eforturilor de 
conlucrare, politica nefiind pregătită pentru soluţii de trade-off cu 
egoismul naţiunilor. Însă lumea finanţelor s-a schimbat dramatic: 
au apărut noi centre de putere economică, noi monede care aspiră 
la creşterea cotei de piaţă, noi instituţii de finanțare multilaterală, 
o întărire a regiunilor în jurul unor aranjamente de finanţare şi 
stabilitate proprii, noi instrumente şi tehnologii pentru a 
răspunde nevoilor în creştere ale celor doritori să investească, să 
consume, să economisească sau să speculeze. Tentaţia deregle- 
mentării este viguroasă şi nu lipsită de argumente: dacă după 
2008 Europa a susținut divorţul de „too big to fail”, la un deceniu 
distanță încurajează fuziunile transfrontaliere cu speranța 
consolidării uniunii bancare. 

Logica stabilității cere ca Lumea să facă eforturi în direcția 
cooperării şi nu a refuzului ei. Autorii subscriu la teza potrivit 
căreia cooperarea în politicile economice, la nivel global, poate 
reuşi prin întrunirea a patru condiţii: (i) să se concentreze pe 
aspecte tehnice, iar negocierile să se desfăşoare între experţi care 
împărtăşesc acelaşi cadru de cunoaştere şi au şanse mai mari de a 
ajunge la un consens; (ii) să fie institutionalizata în sensul 
existenţei unor reguli care să ajute la delimitarea comportamen- 
telor şi aşteptărilor cu privire la rezultate; (iii) să accepte men- 
ţinerea status-quo-lui cu privire la politici; (iv) să se desfăşoare 

intr-un cadru larg de colaborare intre state (Gallarotti, 2004; 
Eichengreen, 2011; Gaspar, Hagan si Obstfeld, 2018). 


Perspectiva sistemului financiar global nu poate fi disociata 
de cea a altor componente ale globalizarii. La trei decenii dupa 
căderea zidului Berlinului si imbratisarea economiei de piață de 
multe alte state, se resimte cu tot mai multă pregnanta un curent 
de abandonare a pieţei libere şi libertăților individuale. America 
se retrage brutal din fostul său rol de protejare a ordinii 
internaționale liberale, rivalitatea între marile puteri se simte tot 
mai puternic, simultan cu promovarea (cel putin de către Rusia şi 
China), a unei neo-autocratii mai apropiate de cultura politică a 
multor populaţii decât democrația. Unele state socotesc că 
decuplarea progresului economic de democraţie este posibilă (cel 
mai notabil caz fiind cel al Turciei) şi de durată. Companiile care 
au fost vectorii de înaintare a globalizării, din orice domeniu al 
economiei, au făcut-o de pe poziția valorilor occidentale ale 
economiei de piață şi reglementărilor aplicabile ei prin 
institutionalizarea lor de către organisme multilaterale. Or, ceea 
ce se întâmplă în mai toate ţările estice ale UE nu face decât să 
probeze că s-a intrat într-o etapă nouă a geopoliticii, de distrugere 
creativă din interior (Schumpeter, 1942), liantul care a părut să 
reflecte aspiraţiile comune nemaifiind capabil să întrețină 
unitatea. Un proces similar se dezvoltă în raporturile trans- 
atlantice. Modelul economic al dezvoltării bazat pe migraţia 
capitalului şi companiilor, integrarea transfrontalieră a pieţelor de 
producţie şi desfacere, nu a fost în tradiția economiilor din Estul 
Europei şi orice avans în direcția aceasta, după trezirea din 
euforia libertăţii, li se pare multora îndreptat doar împotriva 
„tradiţiilor”. Suntem în situaţia unui risc geopolitic emanat din 
însăşi tranziţia parcursă. Declinul macro-volatilitatii economice, 
de care ne-am bucurat timp de peste două decenii, făcut posibil 
tocmai de interconectarea economiilor, este periclitat serios de 
evoluţiile geopolitice şi de replierea spre interior, preferată de 
lideri care au redescoperit primatul dreptului national împotriva 
acordurilor internaționale, pentru a da temei atitudinilor autori- 
tariste (cazul trecerii de la democraţie la autoritarism al Partidului 
Legii şi Justiţiei, din Polonia, este doar un exemplu). 


12 


Pentru aproape un sfert de veac (perioada 1983-1997) 
nivelurile globalizării comerțului şi relaţiilor financiare au fost 
aproximativ egale, iar apoi trendul globalizării a fost setat de 
fluxurile financiare. După criza financiară, care a adus şi o frânare 
a globalizării economice pe ambele sale componente, deşi 
globalizarea a revenit (nu la nivelurile de dinainte de criză), 
trendul pentru globalizarea comerțului este descendent, în timp 
ce cel financiar este ascendent. 


Indicele globalizării comerțului cu bunuri şi servicii, atât de 
jure cât şi de facto, a avut acelaşi trend de inversare. Insă, în 
regiuni diferite ale globului se pot observa comportamente 
diferite. Astfel, în cazul Europei, Asiei Centrale şi Americii de 
Nord indicele globalizării financiare a crescut în ultima perioadă 
şi nivelul este semnificativ superior celui total. In schimb in 
regiunea Orientului Mijlociu şi Africii de Nord respectiv Asiei de 
Sud stagnează şi se află semnificativ sub nivelul celui total. 


Un fapt interesant în legătură cu globalizarea financiară este 
că, spre deosebire de indicele globalizării totale, globalizarea 
financiară de facto a fost superioară celei de jure. Aceasta 
înseamnă că liberalizarea de jure la nivel global, în general, a fost 
catalizată de extinderea trans-continentală a relaţiilor financiare, 
chiar şi atunci când acestea nu au avut un suport comun de 
reglementare/supraveghere. Credem că trebuie manifestată 
suficientă precauţie față de creşterea ponderii intermedierii non- 
bancare pe pieţele financiare şi că interacţiunea cu băncile a 
instituţiilor care o fac posibilă schimbă comportamentul pieţelor 
ca reacţie la şocuri. Activele totale ale instituţiilor financiare non- 
bancare (devenite jucători de prim rang ai globalizării) au ajuns la 
cca 160 trilioane dolari, depăşindu-le pe cele ale băncilor 
(Financial Stability Board, 2018). De aici nevoia ca supravegherea 
sectorului non-bancar să se întărească considerabil, canalele de 
propagare în piaţă a şocurilor fiind, la rândul lor, mai diverse. 

În luna septembrie 2018 un grup format din ex-repre- 
zentanti din linia întâi ai Fed şi Trezoreriei SUA, a elaborat un 
raport cuprinzând opt recomandări pentru gestiunea unei crize, 
bazat pe experiența anilor 2007-2009 (Liang, McConnell, Swagel, 
2018). Dintre cele opt recomandări, a căror logică conduce spre 

relevarea rolului reglementărilor şi supravegherii, două stau la 
baza oricărui demers de atingere a dezideratelor menţionate: a) să 
te pregăteşti pentru ce se poate discerne ca probabil să se 
întâmple; b) să te pregăteşti să fii surprins. Prima cerinţă pleacă 
de la admiterea faptului că atât cauzele, cât şi manifestările unor 
viitoare crize vor fi diferite de cele pe care le-am cunoscut la 
precedenta criză. Cea de-a doua recunoaşte ambiguitatea inerentă 
şi lipsa de predictibilitate asociată navigării propriu-zise printre 
situațiile de criză, care suscită inovație rapidă în materie de 
măsuri de limitare şi control al pagubelor, experimentare prin 
asumarea unor practici de „trial and error” şi dispersia rapidă a 
valorii soluţiilor bune către agenţiile responsabile. 


Totuşi, prezentul afişează trei ameninţări pentru liniştea 
sistemului financiar: atitudinea politică de favorizare a protectio- 
nismului, nu doar în sfera circulației mărfurilor, ci şi a controlului 
capitalurilor şi activităţii bancare; efectul de contagiune al 
creşterii datoriilor publice (care maschează lacunele structurale) 
în țările emergente şi autocrate asupra valutelor şi instituţiilor 
financiare interconectate; atacurile cibernetice care pot distruge 
din interior marile instituţii financiare. Tehnologia nu este imună 
la regula pendulului şi trendul crescător pe care se află după criza 
din 2007-2009 poate fi oprit de externalitati. 


În perimetrul european s-a inițiat, după criză, o adâncire a 
„unităţii” în domeniul bancar, monetar şi, mai timid, a piețelor de 
capital. În timp, însă, entuziasmul cu care s-a plecat la drum a 
pierdut din intensitate, iar opţiunile de recurgere la mecanisme 
naţionale de protecţie (ring-fencing) sunt încă puternice. Acestea 
sunt posibile datorită sistemelor de gestiune naţională a 
resurselor de intervenţie şi a reglementărilor neuniforme. Risk- 
sharing nu reprezintă o atracţie, neexistând convingerea că prețul 
intervenţiei ar fi mai mic decât cel asumat doar la nivel național. 
Încrederea în aranjamentele multilaterale de supraveghere şi 
rezoluţie bancară nu predomină, inclusiv ca urmarea tergiversării 
constituirii unei scheme europene de garantare a depozitelor. 
Consecința este că fuziunile şi achiziţiile transfrontaliere sunt 
descurajate şi paşii spre uniunea reală sunt mici. Posibilităţile de a 
avansa sunt reduse, deoarece ar trebui ca puţinele atitudini 

politice pro-uniune sa poata infrange rezistenta euro-scepticilor si 
a celor care cred că nu trebuie aduse modificări la tratatele 
existente, greu de asumat în contextul politic prezent (Thomsen, 
2018). 


Pe plan micro, avansul tehnologiilor de creditare şi arbitraj 
constituie o puternică atracție pentru trezorierii din bănci şi 
societăţile financiare nebancare, inclusiv din motive de 
performanţă, asociate nu doar cu cota de piaţă, ci şi cu veniturile 
personale. Societăţile mamă vor insista ca fiicele aflate în alte 
jurisdicții să poată prelua noile tehnologii, pentru că este 
impropriu ca un grup să acţioneze coerent de pe poziţii diferite 
de prelucrare a datelor de afaceri. Aceasta va impune ca 
supravegherea (oversight-ul) să evolueze într-o direcție similară, 

entru a se dota cu software capabil să identifice erorile şi riscul. 
Insă şi la acest nivel există un dublu standard, căci preocuparea 
politică pentru desemnarea campionilor naţionali nu a fost 
abandonată, în paralel cu exacerbarea riscurilor aduse de 
societăţile multinaționale (vezi „leziunile cauzate de externa- 
lizarea creditelor”). 


Putem vorbi despre un sistem financiar coerent, la nivel 
global? Consiliul pentru Stabilitate Financiară, BCE, SSM, SRM, 
ESMA, susținute de FMI şi BRI lucrează în direcţia perfecționării 
reglementărilor menite să asigure o stabilitate mai mare 
instituţiilor financiar-bancare. Pe de altă parte, începând cu cea 
mai puternică economie a lumii, semnalul politic este de neîn- 
credere în parteneri şi de extragere de sub incidenţa reglemen- 
tărilor internaționale. Or, nici cel mai perfect mecanism din punct 
de vedere tehnic nu rezistă lipsei de voinţă politică sau atitu- 
dinilor de încălcare voluntară a consensului. Sistemul financiar 
global este, din punct de vedere politic, fracturat, iar din punct de 
vedere funcţional confruntat cu riscul asociat reglementărilor 
diferenţiate şi ierarhiei controversate a lor. La întrebarea dacă 
suntem mai bine pregătiți să facem fata unei noi crize de 
amploare globală, răspunsul este pozitiv, mai ales dacă aceasta ar 
avea caracteristici similare. In alte circumstanțe, valoarea 
necunoscutei este dependentă de gradul de conformitate al 
reglementărilor naţionale cu cele multilaterale. 

Dinamica tehnologiei nu poate fi oprita: deja inteligenta 
artificială şi reglementarea platilor prin blockchain şi într-o 
proporţie în creştere cu criptomonede intră nu doar într-un 
conflict cu conservatorismul băncilor centrale, dar şi cu al tuturor 
celor care se tem de viitor. Blockchain este precursorul unui 
sistem financiar global descentralizat, care, deşi mai riguros în 
exerciţiu decât omul subiectiv, nu exclude definitiv riscul 
sistemic. Se poate opune rezistență procesului? Pot autoritățile 
monetare şi cele guvernamentale să îl împiedice? Probabil că doar 
să-l întârzie, cu atât mai mult cu cât plusul pe care tehnologia 
blockchain-ului îl aduce protecției datelor personale şi infor- 
matiilor cu caracter privat este cu mult mai mare decât ce oferă 
reglementările actuale care, de fapt, măresc transparenţa lor. 
Blockchain-ul este, pe un alt plan, un fenomen asemănător 
apariţiei internetului cu un sfert de secol în urmă. 


Deşi există, în special la băncile centrale şi organismele lor 
colective, o reținere față de criptomonede (asimilate unei bule sau 
scheme Ponzi) (BIS, 2018), înlocuirea încrederii în instituţiile 
tradiționale, precum băncile comerciale şi băncile centrale, cu cea 
bazată pe registrul transparent şi distribuit al tranzacţiilor (DLT) 
nu poate fi stopată nici administrativ, nici prin apelul la tradiţii. 
În loc să le respingă, trebuie deja ca băncile centrale să se dedice 
internalizării fenomenului, înainte ca procesul însuşi să deter- 
mine atribuţiile lăsate autorităților centrale. 


Cealaltă componentă a expansiunii serviciilor financiare pe 
baza noilor tehnologii, fintech-ul, cunoaşte un progres rapid: 
volumul creditelor a crescut de la 11 miliarde în 2013 la 284 
miliarde dolari în 2016 (Claessens, Frost, Turner, Zhu, 2018). 
Fintech-ul creşte mai ales în ţările unde venitul este ridicat, 
sistemul bancar mai putin competitiv şi reglementările bancare 
mai puţin constrângătoare. Aceasta face ca, deocamdată, primul 
utilizator al fintech-ului să fie China, dar, chiar dacă sunt la 
distanță remarcabilă, pe locurile următoare sunt SUA şi Anglia. 
Beneficiarii fintech-ului sunt cei care încep un startup, companiile 
mici, studenţii, consumatorii. 

Viitorul sistemului financiar depinde de felul în care politica 
şi inovaţia tehnologică vor convietui, se vor înfrunta până cand 


16 


una dintre ele va domina. Prezentul ne dovedeşte ca politica 
continuă să rămână în urma ştiinţei, dar ignoranta nu mai poate fi 
folosită la fel de politicieni în urma accesului sporit la informaţie. 
De aceea, credem că pașii înapoi, posibili prin manipulare, nu vor 
fi, totuşi, definitivi. Oamenii vor afla că o monedă virtuală este 
mai puţin pretabilă la corupție şi că formula asociativă a 
gigantilor financiari cu puterea nu poate fi o expresie a libertății 
pieței şi, prin urmare, nici a democrației. Deja peste 50% din 
populaţia globului se înscrie în standardul de clasă mijlocie şi 
bogată, cu perspectiva ca în 2030, orizontul propus în cartea de 
față, numărul acestora să fie de 5,6 miliarde de persoane (în 
creştere cu 1,8 miliarde de persoane fata de prezent), comparativ 
cu 450 milioane înscrişi în categoria celor săraci şi a 2,3 miliarde 
încă expuşi vulnerabilitatilor (Kharas şi Hamel, 2018). Aceasta 
este una dintre cele mai grăitoare dovezi a ceea ce a adus şi poate 
aduce, în continuare, globalizarea. 

Analiza evoluţiei din ultimii 12 ani a indicatorilor pieței 
financiar-bancare indică o divergență a indicatorilor de integrare 
calculati pentru pieţele SUA, Chinei şi zonei Euro. In timp ce 
convergenta măsurată pentru piața monetară şi cursurile de 
schimb real efective s-a îmbunătăţit, indicatorii aferenti ratelor de 
dobândă ale bonurilor de tezaur cu scadenta la 10 ani si 
indicatorilor bursieri probează un curs divergent, ceea ce lasă 
deschisă poarta socurilor asimetrice, capabile să afecteze 
dezvoltarea şi stabilitatea economică la nivel global. 


Între dezvoltarea sustenabilă şi sistemul financiar este o 
legătură directă şi strânsă: finanțarea investiţiilor nu trebuie să 
pună în pericol stabilitatea financiară şi nici factorii durabilitatii. 
Dar, deşi între cele menţionate este o corelație simplu de înțeles, 
din atitudinile anti-globalizare emise în diverse capitale ale lumii 
şi din inoculările prin site-uri gestionate de adversarii libertăţii 
care doresc o revenire cât mai grabnică la războiul rece nu se 
degajă o concluzie optimistă. Trebuie să fim pregătiți să facem 
față unei etape de fragmentare a lumii, cu consecințe pentru 
stabilitatea ei şi, deocamdată, cu puţine idei de contracarare a 
dorinţei de ruptură. 


Eugen Dijmărescu 


1. Sistemul financiar international 


1.1. Sistemul financiar international 


Amalia FUGARU 


Adancirea gradului de integrare a economiilor nationale in 
sistemul financiar international era considerat principalul motor 
al cresterii economice inainte de 2007. Astfel, intr-o economie care 
participa la acest ansamblu de relații internationale se producea o 
alocare mai bună a resurselor (cel putin a capitalului), exista un 
câştig de productivitate (pentru că scădeau costurile de 
tranzacţionare internațională), respectiv scădeau riscurile (cel 
putin cele legate de oferta de capital). 


Criza financiara din 2007-2009 a pus sub semnul intrebarii 
nu numai integrarea sistemului financiar international, dar si 
contribuția acestuia la creşterea economică. Mai mult, deregle- 
mentarea, procesul care a stat la baza extinderii globale a secto- 
rului financiar, nu a mai fost considerată un factor pozitiv la 
creşterea economică. Dorinţa de „a face ordine” în sectorul 
financiar international a venit din dorinţa de a împiedica o alta 
criză ca cea din 2007. 


În ciuda tuturor acestor măsuri de circumscriere a pieţelor 
financiare, următoarea criză financiară nu îşi va avea originea în 
sectorul bancar, iar riscurile din sistemul financiar nu au dispărut 
ci s-au mutat în alte regiuni ale pieţei, cum este cazul produselor 
financiare nereglementate sau oferite pe platforme legate de 
internet. Internetul este însă un univers în care, susțin unii 
reglementatori, câştigătorului i se permite să ia totul. 

Secțiunea de fata încearcă să arate că reglementarea 
sistemului financiar urmăreşte o ţintă mişcătoare determinată atât 
de faptul că progresul tehnologic mută relaţiile financiare în alte 
sfere, cât şi de faptul că societatea îşi schimbă criteriile valorice. 

1.1.1 Sistemul financiar international — aspecte teoretice 


În înţelegerea generală a subiectului, aşa cum arată şi 
lexiconul Financial Times, sistemul financiar global este format din 
ansamblul relaţiilor dintre companiile financiare (fie ele regle- 
mentate, aşa cum este cazul băncilor sau nereglementate/putin 
reglementate, aşa cum este cazul sectorului cunoscut sub denu- 
mirea de „shadow banking”), reglementatori şi instituţiile suprana- 
tionale. 


Analiştii expun problematica relaţiilor financiare interna- 
tionale folosind termenul de sistem financiar global/interna- 
tional', dar literatura de specialitate face diferenţa între sistemul 
monetar internațional şi sistemul financiar global. Diferenţa 
dintre cele două, care este de interes pentru această lucrare, vine 
din faptul că primul se referă la bani (monedă) iar ultimul la 
active financiare. Moneda, din punctul de vedere al sistemului 
monetar internațional, este considerată ca fiind nepurtătoare de 
dobândă, ci doar unitate de cont şi mijloc de schimb necesar 
intermedierii tranzacţiilor cu bunuri şi servicii. 


Sistemul monetar internaţional se referă la ansamblul 
relaţiilor monetare şi al instituţiilor de guvernanta prin care se 
sting obligaţiile de plată în interiorul, respectiv între tari (Fossler, 
2011). Sistemul financiar internaţional se află la originea şi în 
centrul alocării creditului la nivel global şi cuprinde toate 
instituţiile financiare (fie ele de credit sau nu, pieţele financiare) 
prin intermediul cărora se pot comercializa active financiare 
(Fossler, 2011). Tema acestei secţiuni o constituie sistemul 
financiar internaţional şi nu cel monetar. 

Aprofundarea subiectului sistemului financiar internaţional 
prin analiză este anevoioasă pentru că trebuie să tina cont de 
complicațiile generate de cel putin trei din temele care îl 


1 Cele două noţiuni — international si global — sunt folosite aici interşanjabil, 
deşi din punctul de vedere strict al teoriei relațiilor internaţionale ele nu 
au acelaşi conţinut. Prima dintre ele se referă la interacțiunea dintre două 
sau mai multe tari, în timp ce a doua se referă la întreaga lume, un termen 
sinonim fiind „universal”. 

alcătuiesc — comerțul international, sistemul financiar, respectiv 
globalizarea. 


Sistemul financiar internaţional s-a dezvoltat ca o consecință 
a schimbului internaţional de bunuri şi servicii. Comerţul inter- 
național cu bunuri şi servicii a cunoscut o dezvoltare accelerată 
după a doua jumătate a secolului al XIX-lea. Etapele globalizării 
comerțului cu bunuri şi servicii sunt deja locuri comune? iar 
statisticile arată că la începutul actualului deceniu (imediat după 
criza financiară din 2007-2009) peste jumătate din valoarea 
producţiei globale de bunuri era expusă activităţii de comerț 
internațional. 


Figura 1.1 Comerţul global în ultima jumătate de mileniu 

Sursa: prelucrare dupa datele din Penn World Tables; Klasing si Milionis 
(2014); Estevadeordal, Frantz si Taylor (2003) 


2 Este vorba despre accelerarea comertului international pe parcursul seco- 
lului al XIX-lea şi începutul secolului XX, urmată de stagnarea din 
perioada interbelică şi creşterea de după a doua conflagrație mondială, 
succedată de expansiunea de după 1980. 

Importanţa sistemului financiar pentru creşterea economică 
(într-un sistem capitalist) este asociată cu ideea, expusă de 
Schumpeter încă din anul 1911, conform căreia capitalismul este o 
metodă în care schimbarea structurii economice se produce 
permanent dinspre interiorul ei („distrugerea creativă”), 
factorul care întreține acest proces este inovarea. Serviciul adus 
de sistemul financiar nu este explicit în procesul descris de 
Schumpeter, ci doar este presupus a face parte din capitalism. 
Această presupunere, împreună cu lipsa unor serii lungi de date 
credibile şi, mai recente, criza financiară din 2007-2009, fac dificilă 
demonstrarea (sau chiar o neagă) contribuţiei sectorului financiar 
la creşterea economică. 


La finalul anilor 1960 a început să fie testată ipoteza lui 
Schumpeter din punctul de vedere al sectorului financiar. În fapt, 
ceea ce se valida era o relaţie între dezvoltarea economică şi 
dezvoltarea financiară, fără însă să fie clar dacă este vorba despre 
corelație sau cauzalitate. Una dintre criticile aduse studiilor 
întreprinse în anii 1960-1970 arăta că acestea nu dovedeau decât o 
formă de corelație, în care finanțarea doar urma parcursul 
dezvoltării economice pentru a o susține. Prin intermediul anali- 
zelor econometrice de la începutul anilor 1990 a fost posibilă 
diferenţierea între cauzalitate şi corelație. Aceste încercări au fost 
criticate pentru definiția pe care au dat-o noțiunii de „dezvoltare 
financiară”. Obstacolul a fost depăşit prin intermediul analizei 
datelor la nivel de companie, care arăta că firmele care aveau 
acces la resurse financiare din exteriorul lor înregistrau o 
dezvoltare mai rapidă. Însă nici acest rezultat nu constituia o 
dovadă a ipotezei lui Schumpeter, pentru că nu explica modul în 
care sectorul financiar contribuie la creşterea economică. După 
criza financiară au apărut studii care au încercat să rezolve şi 
acest neajuns prin modele care descriu influenţa asupra creşterii 
economice atunci când sectorul financiar nu funcţionează eficient. 
Pe de altă parte, criza financiară a arătat că piețele financiare, 
atunci când nu funcționează corect, afectează negativ creşterea 
economică pe termen lung. Pentru o trecere în revistă a literaturii 
vezi King şi Levine (1993), respectiv Yongseok (2013). 

Indiferent de relatia cauzala dintre sistemul financiar si 
creşterea economică, dinamica rapidă a evoluţiilor de pe pieţele 
de capital a determinat Fondul Monetar Internațional să îşi 
înființeze un departament de analiză a acestora în anul 2001, 
pentru ca, mai apoi, în anul 2002 să înceapă să publice o serie 
trimestrială de analize sub titlul „Raport asupra stabilității 
financiare globale”. Motivul principal, aşa cum este explicat în 
cuvântul înainte al ediţiei din martie 2002, este acela că fluxurile 
de capital din sectorul privat reprezintă motorul creşterii 
economice globale. 


Globalizarea, aşa cum o defineşte Dreher (2006), reprezintă 
nu o stare, ci un proces prin care graniţele dintre națiuni sunt 
erodate prin încurajarea fluxurilor de capital uman, financiar, 
tehnologic, ceea ce duce la formarea de reţele între actori din 
diferite tari şi continente. 


Figura 1.2. Evoluția sistemului financiar internațional, 1999-2017 

Evident că globalizarea, fie că este acceptată şi măsurată asa 
cum o face Dreher (2006), fie că este măsurată prin alti indici? nu 
este un fenomen caracteristic perioadei actuale. Globalizarea 
poate, în funcţie de conținutul său politic, social, economic sau 
tehnologic, să fie considerată ca o caracteristică a expansiunii 
imperiilor antice, a marilor mişcări migratorii dinspre Asia către 
Europa în epoca medievală (calculată ca procent al populaţiei 
dislocate în totalul populaţiei), a avansului comerțului, în special 
după a doua jumătate a secolului al XIX-lea, sau a prezentului 
dominat de tehnologia internetului. 


Figura 1.3. Evoluţia globalizării 1975-2015 

Sursa: date preluate de la www.theglobaleconomy.com; pe baza informatiilor 
provenite de la The Swiss Institute of Technology, Zurich 


3 În ceea ce priveşte studiile care definesc globalizarea redusă la noţiunea de 
comerț internațional şi fluxuri financiare internaţionale, măsurarea 
globalizării se referă la indicatori care să surprindă nivelul de restricții de 
jure aplicate asupra liberei circulații a bunurilor, serviciilor şi capitalurilor. 
În această logică, Samimi, Lim şi Buang (2011) au clasificat indicatorii 
globalizării de jure în două categorii mari — indicatori sintetici (de tipul 
celor dezvoltați de institutele de cercetare economică) sau indicatori 
singulari care, la rândul lor, pot fi clasificați în aceia care urmăresc 
comerțul internaţional (de tipul gradului de deschidere) sau sistemul 
financiar internațional (ca, de exemplu, investiţiile străine directe). 

Ceea ce pare sa diferentieze prezentul val de globalizare de 
altele dinaintea lui pare sa fie rezultanta a cel putin doi factori. 
Primul dintre aceştia se referă la extinderea în termeni geografici 
a actorilor participanţi la procesul de globalizare. In prezent, cu 
câteva excepţii din zone izolate geografic (ca de exemplu jungla 
amazoniană), aproape tot globul participă într-un fel sau altul la 
constituirea acestor rețele de agenţi care încurajează fluxurile 
transfrontaliere amintite mai sus. Al doilea factor are în vedere 
complexitatea comunicării dintre actorii participanţi la aceste 
fluxuri. Este suficient să fie rememorat scandalul recent legat de 
una dintre marile rețele de socializare şi accesul său la datele 
personale ale utilizatorilor pentru a demonstra modul în care 
actuala globalizare afectează nu numai fluxurile umane, dar şi 
cele comerciale sau politice. 


Informaţia care poate fi reținută din această trecere în re- 
vistă a celor trei fenomene, la confluența cărora se găseşte siste- 
mul financiar internațional, este că erodarea de până acum a 
graniţelor de către comerțul cu produse financiare este un 
fenomen care modifică deja sistemul financiar, dar şi comerțul 
international, iar stoparea/incetinirea/reversarea globalizării (aşa 
cum s-a întâmplat cu alte valuri de globalizare din trecut) nu va 
duce la întoarcerea sistemului financiar internaţional la un 
moment în trecut, ci îl va canaliza către alte segmente ale 
pietei/produse. 


1.1.2. Reglementarea versus dereglementarea pietelor 


Reglementarea pietelor este un subiect de interes continuu 
pentru teoria economica. Principiile de baza ale microeconomiei 
spun că o piață cu concurenţă perfectă duce la maximizarea 
valorii pentru consumatori. Pentru pieţele în cazul cărora nu 
există concurență perfectă se consideră că guvernele trebuie să 
intervină prin introducerea de reglementări. 

Cazurile de eşec al pieţei, care reclamă intervenţia statului, 
conform manualelor de economie, sunt lipsa/slaba concurenţă, 
externalitatile, asimetria informaţională, bunurile publice. Alături 

de aceste eşecuri ale pieței clasice, trebuie menționat faptul că 
economia comportamentală (şi neuroeconomia) demonstrează că 
preferințele consumatorilor sunt influențate semnificativ de 
modul în care le sunt prezentate variantele dintre care pot alege. 
Manualul clasic consideră că acest aspect face parte din categoria 
de asimetrie informaţională, însă, având în vedere sumele de bani 
pe care companiile le cheltuiesc pentru a face uz de acest factor, 
literatura de specialitate i-a alocat un termen -„nudge”- (,,im- 
puls”, „ghiont” şi verbele „a impulsiona”, respectiv „a înghionti”, 
„a da un cot”) şi deja a translatat-o în domeniul politicilor econo- 
mice (începând cu reglementarea). Acest termen de „impuls” se 
referă la „o modificare a cadrului în care consumatorul face ale- 
gerea, care influențează decizia individului, fără însă să restrictio- 
neze, să crească prețul variantelor de alegere existente” (Guver- 
nul Australiei, Office of Best Practice Regulation, 2012, p. 3) 


Introducerea de reglementări, pentru rezolvarea eşecurilor 
pieţei, se loveşte de probleme legate de particularitatile fiecărei 
pieţe in parte. In acest sens, elaborarea unei reglementări corecte 
trebuie să aibă în vedere anumite compromisuri care derivă din 
particularitatile piețelor. Cel mai cunoscut compromis este cel 
între costurile şi beneficiile reglementărilor. 


În SUA se publică anual un raport („Report to Congress on 
the Benefits and Costs of Federal Regulations and Agency 
Compliance with the Unfunded Mandates Reform Act”) care 
prezintă costurile şi beneficiile reglementărilor inițiate de guvern. 
Raportul este criticat pentru că analizează doar o fracțiune a 
reglementărilor şi pentru că extrapolează beneficiile cele mai mari 
ale unora dintre reglementări la ansamblul reglementărilor emise 
în perioada studiată [deşi agenţia guvernamentală care produce 
raportul (Office of Management and Budget) arată că reglemen- 
tările luate în calcul sunt cele care au cel mai mare impact şi cost]. 
La nivelul anului financiar 2015-2016, Raportul arată că 
reglementările cele mai importante, provenind de la 16 agenţii 
guvernamentale, au produs beneficii de aproximativ 35,8 
miliarde de dolari cu un cost situat în intervalul 4,3-6,4 miliarde 
dolari (p. 22). În cazul UE, există un raport realizat în anul 2009 
de Eurochambers („Counting the Cost of EU Regulation to 

Business”) care arată că reglementările asupra mediului de afa- 
ceri venite dinspre instituţiile europene au avut un cost de aproxi- 
mativ 1.000 de miliarde de euro în perioada 1998-2009 (p. 21). 


Dintre celelalte patru tipuri de compromisuri, unul se referă 
la capacitatea de inovare a producătorului, iar celelalte trei la 
consumatori. Reglementatorul poate să impună respectarea unei 
legislații prin care se urmăreşte ca prețurile produselor regle- 
mentate să nu depăşească un anumit nivel considerat prea mare. 
Însă, există posibilitatea ca reglementarea să ducă la un pret care 
să nu mai încurajeze investițiile din partea producătorului. Acest 
compromis, între preţul produsului şi profitul pe care îl aduce, 
este cu atât mai important în cazul produselor care necesită 
investiții în cercetare şi inovare. 


Compromisurile care privesc consumatorii se referă la 
relaţiile dintre (i) extinderea stimulentelor şi asigurarea conti- 
nuitatii prestării serviciului, (ii) protejarea consumatorului şi 
produsele inovative, (iii) beneficiile pentru un grup de consuma- 
tori câştigate în dauna altor consumatori. Primul tip de compro- 
mis este caracteristic situațiilor serviciilor de distribuire în reţea 
(apă, gaze, electricitate) sau serviciilor financiare de asigurări de 
tipul pensiilor. In aceste cazuri, compromisul pe care reglemen- 
tatorul trebuie să îl aibă în vedere este între a permite ca firmele 
să dea faliment, astfel încât să crească gradul de satisfacere a 
nevoilor consumatorilor, şi lipsa unei garanţii privind continui- 
tatea serviciului pentru consumatori, în situaţia în care firma dă 
faliment. Al doilea tip de compromis priveşte situaţiile în care 
reglementatorul tinteste condiţiile minime de siguranţă (inclu- 
zând aici nivelul de înțelegere din partea consumatorului) pe care 
produsele trebuie să le îndeplinească. În astfel de situații, regle- 
mentatorul trebuie să aleagă între a proteja sănătatea și 
bunăstarea consumatorului şi restricțiile puse firmelor, care pot 
duce la limitarea capacităţii acestora de a face inovaţii. Ultimul tip 
de compromis descrie situațiile în care reglementarea produce 
efecte benefice pentru un anumit grup de consumatori, dar 
firmele îşi recuperează costurile suplimentare prin creşterea 
prețului de vânzare pentru toate celelalte categorii de consu- 
matori (sau contribuabili). 

Reglementarea sectorului financiar international inainte de 
al doilea război mondial are un caracter national pronunțat“, dar 
ea se referă în special la protejarea consumatorului. Inspirația 
pentru autoritățile din diferitele jurisdicții pare să îşi fi găsit sursa 
în cele două momente dificile din istoria financiară a SUA -— 
panica din 1907 (care a produs o contagiune la nivel interna- 
tional) şi criza din 1929-1933 (care a constituit un fenomen de 
nivel internaţional). 


Unul dintre efectele intervenţiei de reglementare după 
panica din 1907 a fost acela că cele 12 bănci regionale care 
acționau ca bănci centrale pentru zona pe care o controlau, au 
devenit şi supraveghetori ai băncilor din zona lor de autoritate 
(aceste bănci nu puteau acorda credite decât cu un anumit tip de 
colateral) şi un fel de împrumutător de ultimă instanță. Mai mult, 
instituţiile de clearing primiseră şi ele rol de supraveghere al 
băncilor (Komai şi Richardson, 2011). Interesul pentru protejarea 
consumatorilor a fost determinat de natura evenimentului din 
1907, când clienţii care îşi depozitaseră economiile la bănci şi-au 
pierdut încrederea într-o parte dintre acestea şi au încercat să îşi 
retragă economiile. Panica a început după ce aceste bănci, care 
finantasera încercarea unui grup de investitori de a specula pe 
bursa acţiunile unei anume companii, nu au mai putut să facă 
față cererilor de retragere a depozitelor. Intervenţia unui grup de 
bancheri, condus de J.P. Morgan, care au garantat de facto 
depozitele deponentilor, a evitat transformarea acestei crize de 
lichiditate într-o criză de solvabilitate. 


Criza din 1929-1933 a generat mai multe rezultate în 
domeniul reglementării financiare, dar principalele sunt cuprinse 
în „Legea bancară din 1933”, cunoscută după numele initiatorilor 
ei ca legea Glass-Steagall din 1933. Prevederile acestei legi au 
conturat cadrul sectorului financiar din SUA pentru o perioadă 
de timp extinsă şi se referă în principal la: înființarea unui sistem 


+ Chiar dacă crizele financiare, care s-au extins de la nivelul unei piețe la 
nivel internaţional, au fost numeroase ele nu au generat un răspuns al 
reglementatorilor pentru că, fie ei nu existau, fie se considera că aceste 
fenomene fac parte din natura de autoechilibrare a sistemului financiar (în 
special în cazul sistemului financiar care se sprijinea pe etalonul aur). 

national de garantare a depozitelor bancare; separarea bancilor 
comerciale de cele de investitii; impunerea unor reguli mai stricte 
in ceea ce priveste reglementarea activitatii bancilor, astfel incat 
sa fie reduse riscurile operationale rezultate din conduita 
angajaţilor băncilor; creşterea rezervelor minime obligatorii 
pentru băncile care aveau rezultate necorespunzătoare etc. 


Reglementarea sectorului financiar după criza din 2007-2009 
a încercat să satisfacă două deziderate: să diminueze riscurile de 
apariţie a crizei din cauzele comune care duc la astfel de eveni- 
mente, respectiv să combată cauzele specifice acestui episod. 
Următoarele procese sunt considerate cauze comune ale episoade- 
lor de criză financiară (Claessens si Kodres, 2014): (i) expansiunea 
financiară rapidă (boom-ul creditului); (ii) aprecierea rapidă a 
prețului activelor (cel mai frecvent tip de astfel de fenomen fiind 
bula preţurilor de pe piața imobiliară); (iii) crearea de noi 
instrumente de investiţii al căror flux de venituri depinde de 
evoluţia favorabilă continuă a economiei (în cazul crizei din 2007- 
2009 a fost cazul CDO - obligaţiuni garantate cu creanţe); (iv) 
liberalizarea financiară şi dereglementarea (în sensul în care, deşi 
rolul sectorului financiar şi al celui bancar, în special, a crescut 
foarte mult la nivelul schimburilor internaţionale, reglementarea 
şi supravegherea acestora nu au ținut pasul). 


Cauzele noi, specifice acestui episod, cărora s-a încercat să li 
se găsească remediul prin reglementare sunt următoarele 
(Claessens şi Kodres, 2014): (i) boom-ul rapid urmat de falimentul 
gospodăriilor populaţiei din cauza creditului imobiliar (autorii 
citați arată că, deşi creditul imobiliar a mai fost subiectul unor 
expansiuni rapide încheiate prin criză, arareori s-a manifestat în 
cazul gospodăriilor populaţiei, ci mai degrabă în cazul sectorului 
companiilor nefinanciare); (ii) extinderea efectului de pârghie la 
mai multe sectoare (companii, gospodăriile populaţiei) şi pieţe, în 
condiţiile în care colateralele erau prea puţin lichide, diminuând 
capacitatea sistemului de a absorbi chiar şi şocuri de mică anver- 
gură şi conducând la pierderea rapidă a încrederii în valoarea 
colateralelor şi la contagiune; (iii) complexitatea şi lipsa de 
transparenţă în ceea ce priveşte alocarea riscurilor creditelor cu 
risc ridicat (sub-prime), expansiunea la nivel global a deriva- 

tivelor şi lipsa transparenţei operațiunilor sistemului bancar 
paralel („shadow banking system”); (iv) expansiunea fără prece- 
dent crizei a integrării financiare internaționale în deceniul 
anterior. 


Lista măsurilor de reglementare, aşa cum a fost însumată de 
Claessens şi Kodres (2014), se referă la măsurile care au fost 
adoptate la nivel international/regional şi nu aminteşte inițiativele 
la nivel naţional (unele datând dinainte de criză, aşa cum este 
cazul României): (i) adoptarea cerințelor de capital Basel III; (ii) 
adoptarea ratei de acoperire a lichiditatilor LCR („liquidity 
coverage ratio”); (iii) identificarea instituţiilor financiare de credit 
de importanţă sistemică şi supunerea lor unui control mai riguros 
şi adoptarea unor norme la nivel naţional sau regional privind 
rezoluția bancară; (iv) reglementarea securitizării; (v) adoptarea 
unor principii de compensare astfel încât să fie evitată stimularea 
asumării de riscuri excesive; (vi) tratamentul similar al unor 
tipuri de tranzacții în sistemele de contabilitate de la nivel 
internațional; (vii) construirea unor baze de date la nivel 
internaţional cu privire la contrapartidele bilaterale şi riscurile în 
cazul băncilor de importanţă sistemică la nivel global; (viii) 
reformarea derivativelor OTC. 

În cazul pieţelor financiare, în acest moment reglementarea 
se loveşte cel putin de două compromisuri. Primul are în vedere 
legătura dintre avansul sectorului financiar şi creşterea econo- 
mică. Astfel, după criza financiară din 2007-2009, s-a considerat 
că sectorul financiar trebuie re-reglementat, iar aceasta 
reglementare nu ar avea efecte de tipul împiedicării creşterii 
economice, adică nu ar afecta modul în care sunt alocate resursele 
financiare către cele mai productive utilizări. Insă, o astfel de 
argumentatie are la bază două consideraţii, implicite, legate de 
reglementator: (i) reglementatorul ştie mai bine decât actorii de 
pe piaţa financiară cum trebuie să administreze riscurile; (ii) 
reglementatorul ştie care este definiția, pentru fiecare actor al 
pieței financiare, a unei investiții prudente. Există multe păreri, 
mai nou chiar inițiative de politică economică (cum este cazul 
SUA), care argumentează că re-reglementarea de după criza 
financiară are efecte negative în ceea ce priveşte alocarea eficientă 
a resurselor, împiedicând astfel creşterea economică. 

Al doilea compromis, care afectează reglementarea secto- 
rului financiar în prezent, se referă la protecția consumatorului, 
având în vedere faptul că lipsa unei concurente suficiente pe 
piață îl face pe consumator vulnerabil la produse de calitate 
îndoielnică. Insă, aşa cum s-a arătat mai sus, compromisul acesta 
se referă la capacitatea firmelor de a mai inova, iar în cazul com- 
paniilor din sectorul financiar lipsa de inovare şi lipsa concurenţei 
pot duce la crearea de firme prea mari pentru a mai da faliment 
(care pot deveni un cost şi mai mare pentru contribuabili şi nu 
numai pentru consumatorii de servicii financiare). 


Plecând de la acest al doilea compromis, de care se loveşte 
reglementarea piețelor financiare, poate că un alt obstacol pe care 
trebuie să îl depăşească reglementarea este dificultatea în a 
răspunde la două întrebări. Aceste două întrebări sunt rezultatul 
evoluţiei globale de după criza din 2007-2009: (i) ce anume doresc 
reglementatorii din domeniul serviciilor financiare să reglemen- 
teze (prin referire la eşecurile pieței şi compromisurile amintite 
mai sus)?; (ii) cum ar putea cineva să reglementeze integrarea 
financiară internaţională din prezent? 


Re-reglementarea împreună cu dezvoltarea rețelelor globale 
de comunicare (în special rețelele de socializare, dar nu numai), 
care pot oferi şi servicii de natura celor financiare, a dus la o 
avalanşă de oportunități care nu existau în domeniul financiar 
înainte de criză (vezi tehnologia blockchain şi criptomonedele). 
Reglementatorii nu au încă o poziție fata de aceste pieţe si 
produse pentru că nu este foarte clar nici ce fel de riscuri incumbă 
şi nici cât de importante sunt ele pentru sănătatea sistemului 
financiar. 

Pieţele financiare încearcă să profite de oportunitățile oferite 
de extinderea internetului şi dezvoltă produse (aplicaţii) care 
depăşesc capacităţile reglementatorilor (atât ca jurisdicție, cât si 


5 Un exemplu în acest caz sunt serviciile financiare (servicii bancare de bază 
ca de exemplu cont curent, plăţi cu cardul de debit etc.) de tipul celor care 
sunt oferite de Revolut şi alte companii de acelaşi gen (alternative bancare 
digitale). 

din punct de vedere cantitativ sau al conţinutului). Numărul de 
servicii financiare oferite de alternativele dezvoltate, în special, 
prin proliferarea internetului, provoacă dificultăți reglementa- 
torilor. Dacă în prezent sectorul financiar este preocupat de 
integrarea din ce în ce mai mare a inteligenţei artificiale în toate 
segmentele sale (front office, middle office şi back office) pentru a 
optimiza activitatea şi a creşte profiturile“, reglementatorii din 
Regatul Unit abia au reuşit să definească rigorile pe care trebuie 
să le îndeplinească domeniile peer-to-peer landing şi crowd- 
funding, în care consumatorii nu sunt protejaţi de vreun orga- 
nism naţional de garantare. 


Raportul FMI cu privire la sănătatea sistemului financiar 
global din primăvara acestui an arăta că există trei riscuri la 
adresa stabilităţii financiare (IMF, 2018a). 


Primul este scăderea calității creditului. Acesta este rezul- 
tatul accesului facil la lichiditate (într-un mediu dominat de rate 
scăzute ale dobânzii), care a permis unor companii cu un credit 
scoring mai scăzut să contacteze împrumuturi pe pieţele 
financiare. FMI arată că astfel de credite au însumat la nivelul 
anului 2017 aproape 800 de miliarde de dolari. Cel mai probabil, 
creşterea acestui risc nu reprezintă în primul rând un eşec al 
reglementării sectorului financiar, ci un eşec al coordonării la 
nivel global al politicilor monetare. Totuşi, FMI arată că există 
probleme cu privire la implementarea reglementărilor financiare 
post-criză. Aplicarea reglementărilor ar fi trebuit să reducă acest 
risc. 


A doua vulnerabilitate este legată de creşterea datoriei 
externe a economiilor emergente şi a statelor cu un nivel scăzut 
de dezvoltare. Nivelul datoriei externe este perceput ca un risc 
pentru că, pe măsură ce ciclul de creştere a ratelor dobânzilor de 
politică monetară se va face simţit, lichiditatea la care au acces 
aceste economii va scădea rapid, direcţia fluxurilor financiare 
inversându-se. Proiectia FMI este că fluxurile financiare către 


6 Unele estimări (Autonomous, 2018) vorbesc despre o economisire de 
aproximativ 1.000 de miliarde de dolari pentru sectorul financiar până în 
anul 2030 din utilizarea inteligenţei artificiale. 

aceste economii vor scădea cu 60 de miliarde de dolari anual. Ca 
şi la riscul anterior, ceea ce se întâmplă nu poate fi pus pe seama 
unui eşec al reglementării sistemului financiar, ci atribuit politi- 
cilor macroeconomice laxe în economiile emergente. 

A treia vulnerabilitate este legată de neconcordanta între 
activele şi pasivele denominate în dolari ale băncilor internatio- 
nale ne-americane, atât în ceea ce priveşte nivelul, cât şi matu- 
ritatea. Acest risc reprezintă o problemă de aplicare insuficientă a 
reglementărilor sectorului financiar post-criza. 


Ceea ce rezultă din acest raport al FMI este că, în ansamblu, 
sectorul bancar la nivel internaţional este sănătos, însă alţi analişti 
atrag, atenţia asupra faptului că nu se poate spune acelaşi lucru 
despre sectorul financiar internațional. 


Între riscurile menţionate de aceştia, primul derivă din 
aceea că, în ciuda faptului că băncile la nivel global sunt mai bine 
reglementate şi riscurile din activitatea lor au scăzut, au crescut 
riscurile asociate activităților pe care sectorul nebancar le-a 
preluat de la sectorul bancar. Problema principală este că sectorul 
nebancar nu este nici reglementat şi nici supravegheat în ceea ce 
priveşte aceste servicii şi produse financiare. 


Un alt risc menţionat de analişti se referă la faptul că 
reglementatorii nu au încă o idee clară despre impactul pe care o 
criză în domeniul bazelor de date, transmiterii acestora, utilizării 
acestora le-ar putea avea asupra sectorului financiar, în condiţiile 
în care din ce în ce mai multe produse financiare (clasice sau noi) 
sunt oferite în spaţiul virtual, iar sectorul fintech este în mare 
parte nereglementat. 


Enumerarea acestor din urmă riscuri aduce în discuţie 
dificultăţile pe care le presupune reglementarea integrării servi- 
ciilor financiare la nivel internaţional, având în vedere că 
reglementarea clasică nu pare să fi reuşit decât să împingă riscul 
financiar dinspre sectorul financiar clasic spre companiile care 
poate nici nu sunt parte a sectorului financiar, dar îşi desfăşoară 
activitatea în mediul online. Astfel, la limită, întrebarea care se 
pune este cum ar putea cineva să reglementeze internetul şi 
serviciile financiare tranzacţionate online. 

Internetul, desi a pornit ca o initiativa libertariana din care 
monopolul impus cu forta era exclus ab initio, a dezvoltat, prin 
lipsa unui reglementator puternic, aşa cum este guvernul, un 
model de „capitalism digital” în care acumularea averii se 
produce în doi paşi — prin acapararea unei audienţe globale, care 
depinde de companie pentru un anumit serviciu, şi apoi vânzarea 
de alte produse către aceşti clienți sau comercializarea infor- 
matiilor despre aceşti clienţi către alte companii (Arthur, 2017). 
Acest model de acumulare este însoţit de ignorarea sau eludarea 
cu bună ştiinţă a regulilor fiscale. La baza acestui capitalism 
digital stau cel putin două vulnerabilitati ale reglementatorilor şi 
supraveghetorilor naționali şi regionali/internationali: internetul 
este un mediu de comunicare care depăşeşte granițele nationale, 
iar avansul tehnologic face din ce în ce mai dificil controlul lui; 
revoluția globală produsă de internet pune în centrul ei 
intimitatea fiecăruia dintre noi, pentru că datele noastre personale 
devin „materie primă” pentru această industrie revoluționară. 


Între organismele care s-au ocupat de supravegherea 
internetului există înțelegerea argumentelor pro şi contra 
reglementării”. Însă, concluzia lor este că reglementarea conti- 
nutului care apare in mediul online trebuie sa faca diferenta intre 


7 Conform lui Darlington (2009) argumentele contra reglementarii interne- 
tului se referă la: (i) internetul a fost creat ca o reţea liberă, care permite 
schimbul între participanţi care se cunosc şi au încredere unii în alții; (ii) 
internetul este un mediu în care informaţia este extrasă de consumator şi 
singurul tip de informaţie care trebuie reglementat este cel care este 
împins către consumator; (iii) internetul nu poate să fie reglementat pentru 
că, fiind o reţea globală, orice demers în acest sens nu este eficient; (iv) 
internetul este mult prea tehnic şi avansează mult prea rapid pentru ca 
reglementatorii să poată face fata în mod eficient ratei de progres; (v) orice 
formă de reglementare pentru orice domeniu are lacune şi este imperfectă, 
ceea ce dă naştere altor riscuri decât cele care au fost urmărite în primă 
fază. Invers, argumentele în favoarea reglementării internetului sunt: (i) 
internetul este un tip de comunicare ca oricare altul (radio, tv) şi, ca atare, 
trebuie reglementat; (ii) reglementarea conținuturilor ilegal, nociv, injurios 
nu trebuie să fie egală; (iii) activitatea criminală trebuie combătută, fie că 
ea se desfăşoară pe internet sau nu; (iv) natura comunicării pe internet s-a 
modificat spre comunicarea în masă şi, ca atare, internetul trebuie să fie 
reglementat ca orice alt mijloc de comunicare în masă. 

ceea ce este ilegal, ceea ce este nociv şi ceea ce este jignitor/in- 
jurios (Darlington, 2009). 

Aplicarea cunoştinţelor din domeniul reglementării inter- 
netului la reglementarea sistemului financiar internaţional nu 
ajută pentru că nu rezolvă nici eşecul clasic al pieței, privind 
asimetria informațională, şi nici modificarea de comportament pe 
care o pot induce companiile („nudge”), mai ales că acestea dețin 
suficiente informaţii de ordin personal ale consumatorilor pentru 
a le putea construi un profil psihologic complex şi a le influența 
alegerile. 


Dezbaterea modului de reglementare a internetului şi 
marilor companii din domeniu nu ajută discuţia despre 
reglementarea sistemului financiar internaţional, ci o introduce 
într-un cerc vicios, pentru că multe păreri despre reglementarea 
internetului sugerează ca soluție reglementarea care există în 
domeniul serviciilor financiare (pentru că ar trebui să rezolve 
asimetria informațională). 


1.1.3. Limitele libertății pieței 


Limitele libertăţii pieţei ar putea fi judecate din trei 
perspective: prima, cea mai facilă pentru economişti, ia în 
considerare doar mişcarea pendulatoare a pieţei între intervenţia 
guvernului şi concurența perfectă; a doua care încearcă să facă 
diferența între înţelegerea scopului eficienței pieţei, nu din 
punctul de vedere al bunăstării, pe care trebuie să o producă, ci al 
libertăţii individuale, pe care trebuie să o genereze; a treia, vine 
dinspre filosofia morală şi spune că evaluarea din punct de 
vedere al criteriilor pieţei s-a extins în domenii ale vieții umane în 
care nu a fost cuprinsă până acum. 


8 Conform altor păreri, sectorul financiar ar trebui să fie reglementat la fel 
cum sunt reglementate sectoarele sanitar, al producţiei de alimente, 
construcțiilor şi materialelor de construcții pentru segmentul rezidenţial 
sau al producţiei de autovehicule şi al traficului rutier. 

Unii economişti, critici ai piețelor, sunt de părere că există 
cel puţin două categorii de situații în care piața nu deserveşte 
adecvat interesele indivizilor şi duce, în mod necesar, la 
intervenţia guvernului: prima se referă la externalitati [atunci 
când indivizii nu iau în considerare efectul extern (asupra altor 
participanţi la schimburile de pe piaţă) al propriilor lor decizii, 
cazul boom-ului de pe pieţele financiare fiind un astfel de 
exemplu], iar cea de-a doua la cele două moduri în care indivizii 
pot lua decizii -intuitiv/emotional sau rational-, dar care nu sunt 
intotdeauna in echilibru (deciziile emotionale pot domina la un 
moment dat creând probleme pentru indivizi, caz care este cu 
atât mai important atunci când companiile pot utiliza, în mod 
rational, profilul psihologic al indivizilor potenţiali consumatori 
pentru a se folosi de emoțiile acestora în direcționarea alegerilor) 
(De Grawe, 2017). 


Creşterea discrepantei dintre individ şi bunăstarea colectivă 
(extinderea sistemului pieţei) prin intermediul a trei seturi de 
contradicții între indivizi şi rezultatul pieţei duce, de fapt, la 
atingerea limitelor interne ale sistemului pieţei. Primul set se 
manifestă la nivel emoţional şi vizează inegalitatea rezultată din 
distribuţia pe care o face piața prin mecanismul prețurilor, 
respectiv dorința unor indivizi de a se angaja în acte de caritate 
(astfel de emoții pot însă degenera în mişcări sociale violente). Al 
doilea set se referă la motivațiile intrinseci şi cele extrinseci pentru 
care indivizii se angajează în schimburi pe piață. Astfel, indivizii 
pot să presteze un serviciu pentru că au o satisfacție din aceasta 
(motivaţie intrinsecă) sau pentru că sunt satisfacuti de recom- 
pensa pe care o primesc (motivaţie extrinsecă), iar angajatul este, 
de cele mai multe ori, interesat doar de sistemul de prime (mo- 
tivatie extrinseca, la care angajatorul poate foarte uşor să 
renunţe). Ultimul set conflictual vorbeşte despre cooperare şi 
competiţie (interpretate atât la nivel emoţional cât şi rațional) 
pentru că fiecare dintre ele poate conduce la funcționarea pieţei, 
dar poate şi să provoace un conflict între bunăstarea individuală 
şi cea colectivă (De Grauwe, 2017). 


Pentru alti economişti, mecanismul competitiv al pieţelor nu 
are ca scop să producă bunăstare individuală (printr-o alocare 

Pareto optima), ci sa sustina/extinda libertatea individuala (Sen, 
1993). În lucrarea lui Sen, libertatea individuală este considerată 
din punctul de vedere a două aspecte: oportunitate, respectiv 
proces. Oportunitatea se referă la capacitatea indivizilor de a 
realiza lucruri cărora au motive serioase să le ataşeze o valoare. 
Procesul se referă la acea procedură prin care individul, pe cont 
propriu, face o alegere liberă (Sen, 1993). 


Din punctul de vedere al filosofiei morale, aspectul de 
proces, despre care vorbeşte Sen, nu este în totalitate valabil. 
Astfel, filosofia morală consideră, pe baza a două obiecţii bazate 
pe idealuri morale, că gândirea caracteristică pieței şi pieţele in 
general s-au extins în sfere ale vieții care erau considerate până 
acum în afara acestui fenomen şi că acest parcurs nu este de dorit 
(Sandel, 1998). 


Prima obiectie este reprezentată de argumentul legat de 
coercitie şi se bazează pe idealul moral al consimtamantului dat 
în condiţii corecte. Această obiectie se referă la faptul că piața 
poate duce la apariția unei stări de nedreptate atunci când 
indivizii sunt obligaţi să se angajeze în tranzacții din cauza stării 
lor de inegalitate sau necesitate economică acută (Sandel, 1998). 

A doua obiectie reprezintă un argument legat de corupție şi 
se referă la faptul că, în cazul anumitor bunuri, procesul de 
evaluare şi schimb pe piață produce o degradare (Sandel, 1998) 
(în această situație se încadrează acele aspecte care tin de 
intimitatea noastră — profilul psihologic, donarea organelor etc.). 


Filosofia morală consideră că libertatea nu poate fi definită 
ca fiind schimburile voluntare pe care indivizii le fac pe o piaţă, 
indiferent de condiţiile în care are loc acest schimb (Sandel, 1998). 


Singurul punct comun care poate fi găsit între cele trei tipuri 
de limite ale libertății pieţei discutate mai sus este faptul că ele 
sunt variabile în timp. Faptul că nu reprezintă un reper imuabil 
ridică probleme atât din punctul de vedere al politicilor de 
reglementare cât şi al celor de redistribuire. 


Concluzia în ceea ce priveşte sistemul financiar interna- 
tional privit ca o piață de servicii financiare la nivel global, este 
că, indiferent de tipul de obiecţii formulate cu privire la libertatea 
piețelor şi pornind de la faptul că ele apar post factum, pieţele vor 

evolua in direcția dorită de actorii angajaţi în schimburi, iar 
îngrădirea relațiilor de schimb (reglementarea) devine din ce în ce 
mai dificilă pe măsură ce obiectul schimbului sunt elemente ale 
economiei cunoaşterii (informaţii). 


1.2. Noua paradigmă: sfârşitul multilateralismului 


Eugen DIJMĂRESCU 


Finanţele (în sens generic) constau într-un comerț al antici- 
patiilor ce se desfăşoară în cadrul unui sistem interconectat, în 
situații de informaţii asimetrice ale participanţilor si care 
comportă incitări prociclice. Acest comerț are efecte de ampli- 
ficare şi o dinamică nelineară. Sistemul financiar are însă un rol 
esenţial în alocarea resurselor în timp şi spaţiu, în condiţii de 
incertitudine (Levine, 1997). 


Înainte de primul război mondial, lumea intrase deja pe 
calea găsirii ancorelor de stabilitate, legarea cursurilor de schimb 
de etalonul aur şi libertatea circulaţiei capitalurilor fiind germenii 
acesteia. Bretton Woods a adus o primă restructurare, prin 
instituirea sistemului de cursuri de schimb „fixe, dar ajustabile” 
şi, prin îngrădirea libertăţii de circulaţie a capitalurilor, a instituit 
primatul interventionismului national asupra liberalismului. 
Realitatea a evoluat în direcția eşecului reprimării circulației 
capitalurilor: în fapt, contribuţia pe care acordurile de la Bretton 
Woods a avut-o la redresarea economiilor de după al doilea 
război mondial chiar a încurajat, apariția şi dezvoltarea pieţei 
eurodolarilor, companiile multinaționale ocolind suprataxa 
americană asupra ieşirilor de capital prin împrumuturile offshore 
în dolari, mijlocite de băncile internationale. Ambitia americană 
(«as good as gold») s-a năruit şi, din 1976 (acordurile din 
Jamaica), lumea a intrat în epoca flotării cursurilor de schimb şi a 
liberalizării circulației capitalurilor, politicile interne fiind supuse 
armonizării cu evoluţiile celor de plan internaţional. 

În prezent, stabilitatea nominală a monedelor nu mai este 
legată de un curs de schimb fata de o deviză convertibila centrală, 
ci depinde din ce în ce mai mult de stabilitatea preţurilor, a 
puterii de cumpărare a monedei. În fapt, după criza financiară 
trecută, s-a realizat o convergență a monedelor de referință ale 

lumii — dolarul, euro, lira sterlină si yenul — către un nivel al sta- 
bilitatii monetare exprimat prin evoluţia prețurilor din economie 
în jurul valorii de +/- 2% anual, măsurată într-o perioadă de 
termen mediu (Trichet, 2018). Această convergenţă aritmetică a 
definiției de stabilitate monetară poate fi considerată drept una 
din cele mai profunde transformări de după criză. 


Pe de altă parte, îndatorarea publică nu a încetat să crească. 
Practic, in quasi-totalitatea economiilor, situaţia bugetară a 
continuat să se degradeze după criză, în indiferenţă totală fata de 
mobilurile care au stat la baza ei. Atât datoria publică, cât şi cea 
privată au continuat să crească pe plan global, fără a se fi 
dezvoltat nicio măsură anticiclică, ceea ce menţine un grad ridicat 
de vulnerabilitate a sistemului economic şi financiar global. 


Soluţiile de contracarare a vulnerabilitatilor ar trebui sa fie 
globale, dar acest lucru nu este uşor de atins din considerente 
care sunt legate de structura diferită de finanțare a economiilor: 
economia europeană este finanțată în proporție de 75% de bănci, 
în timp ce economia americană doar în proporţie de 25%. Altfel 
spus, povara aplicării cerinţelor Basel III, a capitalizării supli- 
mentare a băncilor şi, în extremis, a salvării lor, are un impact 
mult mai larg asupra economiilor europene. 


Chiar dacă s-au îndreptat într-o direcţie bună, reformele 
născute după criza din 2007-2008 prin efortul Comitetului de la 
Basel, a Consiliului pentru Stabilitate Financiară şi a G20, 
sprijinite de acţiunile FMI şi BCE, nu sunt suficiente pentru a 
determina o schimbare radicală în domeniul financiar şi monetar. 
La un deceniu după criză, piața financiară depăşeşte 320.000 de 
miliarde dolari, adică este de 4 ori mai mare decât PIB-ul 
mondial, purtând cu sine un comportament instabil şi generator 
de externalitati considerabile. 


Costul economic şi social al crizei trecute este considerabil 
în termenii oportunităţilor pierdute: PIB-ul UE ar fi putut fi cu 
20% mai mare dacă condiţiile din precedentii 15 ani ai crizei ar fi 
continuat. Pe de altă parte, costul politic al acesteia este incal- 
culabil, prin faptul că s-a produs o decredibilizare a elitelor şi mo- 
delelor deschise ale economiei mondiale, cât şi a liberalismului. 
Agravant este faptul că mediul financiar global este mai mult 

dominat de incertitudine decat supus riscului. Riscul poate fi 
modelat si controlat, incertitudinea nu. 


La umbra si cu participarea sistemului bancar, generator el 
insusi de moneda privata, se extinde un “shadow banking” 
(intermediarii financiari non-bancari) al cărui volum de 
operațiuni a depăşit echivalentul a 100.000 de miliarde dolari 
(2012), de la 27.000 de miliarde dolari în 2002, şi care uzează de 
operațiuni quasi-repo cu active pe termen scurt (bonurile de 
tezaur americane pe termen scurt fiind preferatele) ca de o 
emisiune de lichiditate, folosită în operațiunile de finanţare a 
terţilor. O parte semnificativă a sistemului financiar contemporan 
îşi generează, astfel, propria monedă, cu propria ei viteză de 
circulație (mai alertă), amplificând astfel cererea de active 
financiare şi dilatarea pieţei, proces față de care politicile publice 
sunt ezitante. 


Un aspect care nu poate fi lăsat deoparte este transfor- 
marea/scăderea atractivitatii piețelor publice (burselor): numărul 
firmelor listate la bursele americane a scăzut la 3.627 în 2016, fata 
de 4.943 cu patru decenii în urmă (Stulz, 2018). În contrast cu 
spiritul întreprinzător al americanilor, în condiţiile creşterii 
populaţiei de la 219 la 324 milioane, numărul firmelor listate/1 
milion locuitori, a scăzut de la 23 la 11. Ce a dispărut de pe pieţele 
publice? În principal firmele mici şi mijlocii şi cele care au pus 
accentul pe finanţarea activelor intangibile (neatractive pentru 
speculatori), în principal din domeniul cercetării şi al dezvoltării. 
Este axiomatic faptul că în condiţiile reducerii dramatice a 
ponderii societăţilor cu active de până la 100 milioane dolari, de 
la 61,5% din totalul companiilor listate (1975) la doar 22,6% în 
2015, acestea s-au îndreptat către sursele alternative de finanţare 
de pe piaţă. 


Prima parte (2007-2009) a crizei financiare globale a fost un 
„run on the shadow banking” (Gorton şi Metrick, 2009) care a 
îmbrăcat două forme: pe de o parte ne-reînnoirea de către 
investitori a liniilor de finanţare (sau, dacă au făcut-o, la un cost 
exorbitant), iar pe de altă parte creşterea pretențiilor de 

„haircut”.! Astfel s-a ajuns la o rarefiere a titlurilor susceptibile de 
a fi folosite drept colateral, ceea ce a rezultat în criza de 
lichiditate. Un haircut de 20% aplicat asupra unei piețe repo de 
10.000 de miliarde dolari (echivalentă cu mărimea sistemului 
bancar american) a dat naştere unei nevoi suplimentare de 
finanţare netă de 2.000 miliarde dolari, generând interacțiunea 
riscului de credit cu cel de lichiditate. 


Se poate spune că reformele aduse controlului si functio- 
nării sistemului financiar global după criza prin care a trecut au 
fost substanţiale şi îndrăznețe, dar nu radicale: cursa meca- 
nismelor sofisticate între industria financiară şi reglementatorii 
pieței este aprioric pierdută de ultimii, mai ales pe planul 
durabilitatii efectelor. Un egoism nationalist a făcut să nu se pună 
tranşant problema repunerii în cauză a sistemului monetar 
național şi internaţional, teama fiind cea dintâi căreia îi putem 
atribui replierea către încrederea în ordinea monetară națională. 

Astfel, răspunsul politicilor publice la o criză sistemică 
rămâne axat pe trei coordonate: 1) socializarea pierderilor; 2) 
creşterea datoriei publice pentru a stăvili efectul recesionist al 
crizei; 3) scăderea dobânzii de politică monetară pentru a facilita 
curățarea bilanturilor agenţilor economici. 


Pentru a îndepărta cât mai mult o asemenea perspectivă, 
statele au împins sarcina asigurării/protejării stabilităţii financiare 
către băncile centrale, formulele de QE (Quantitative Easing) şi 
presiunea pentru reducerea dobânzii de referință fiind subor- 
donate obiectivelor macro-economice de stimulare a cererii şi 
reconstituire a solvabilitatii companiilor, o forma de stabilitate 
asistată, de respiraţie artificială (Cailleteau, 2018). Cu acest 
tratament, datoria totală a statului, publicului, companiilor şi 
băncilor a revenit în ţările avansate, după o perioadă scurtă de 
reducere, la o mărime de circa 4 ori PIB-ul, ca şi în 2009. 

Lipsa de progrese semnificative în ceea ce priveşte interac- 
tiunea între un sistem financiar liberalizat şi regimurile nationale 
de politică monetară şi financiară, inapte să prevină apariţia 


1 Diferenţa între valoarea de piață a unui activ folosit drept colateral la un 
împrumut şi valoarea atribuită la momentul împrumutului. 

dezechilibrelor, începe timid să fie luată in seamă la nivel 
european, dar contextul politic, deteriorat între timp, tine la 
distanţă orizontul unei soluţii adecvate. 

Situaţia actuală a îndatorării statelor nu este inedită, dar este 
extraordinară: FMI estimează datoria totală din lume la 164.000 
miliarde de dolari (Fiscal Monitor, 2018), respectiv de 2,25 ori 
PIB-ul global, adică de circa două ori mai mare decât înaintea 
declanşării crizei datoriilor din 2007. Exceptând Germania, 
datoria globală a crescut in mai toate țările G20. Excesul 
îndatorării, susținut de excesul finanțării pe termen scurt, atât din 
partea sistemului bancar, cât şi prin „shadow banking” a dus la 
interacțiunea riscului de credit cu riscul de lichiditate, respectiv 
între volumul datoriei şi natura ei. 


Atitudinea de a nu stopa/încetini apetitul public și privat al 
îndatorării, dar de a pune praguri gradului de îndetorare al 
băncilor este absolut meschină. S-a ajuns în situaţia ironică în care 
cei cărora le sunt impuse cele mai multe reglementări să fie, în 
continuare, cei mai indatorati. Asta inclusiv datorită situării 
dobânzilor la un nivel mic, ceea ce le face să acţioneze ca un 
analgezic asupra simptomelor supraindatorarii. 


Incapacitatea politicilor publice de a preveni ciclurile finan- 
ciare şi a frâna elasticitatea excesivă la creditare a sectorului 
financiar, traduce eşecul politicilor interne in fata efectului de am- 
plificare a finanţelor globale. Slăbiciunea acestor politici publice 
nu este străină de comportamentul micro-economic, al agenţilor 
economici, ale căror decizii sunt eminamente pro-ciclice şi înte- 
meiate pe o combinație a susţinerii liberalizării pieţei financiare 
cu o politică de stabilitate a prețurilor pe termen scurt (Borio, 
2014). 

În ansamblul său, sistemul financiar este confruntat cu 
„trinitatea profană” (Unholy Trinity), (Boughton, 2012; Padoa- 
Schioppa, 1988; Obsfeld şi Taylor, 2017), de trei ori multiplicată: 

— Nu poți avea în acelaşi timp stabilitatea cursului de 

schimb, libertatea de mişcare a capitalului şi o politică 
monetară autonomă; 

— Nu poti nazui sa te bucuri concomitent de stabilitate 
financiară, integrare în sistemul financiar international si 
de o politică de stabilitate financiară națională; 


— Nu poţi avea în acelaşi timp democraţie, suveranitate 
naţională şi integrare în economia mondială. 


Incapacitatea de a da soluţii celor trei trileme conduce 
opţiunile politicienilor către soluţia unei dileme: o ţară nu poate 
avea o politică monetară independentă (şi adaptată propriei sale 
situaţii conjuncturale) decât dacă mişcările de capital sunt regle- 
mentate şi acompaniate de politici macro-prudentiale riguroase. 


Şi totuşi, în pofida valului de contestare la adresa sistemului 
bancar şi financiar, mai ales după neplăcerile crizei declanşate în 
2008, cu toate reformele inițiate spre a calma apetitul tuturor 
pentru bani, sfera finanţelor continuă să se dilate, să crească. 
După FSB (FSB, 2018) la sfârşitul anului 2016, instituţiile 
financiare din ţările care reprezintă 80% din PIB-ul mondial 
aveau active în valoare de 340.000 de miliarde dolari (comparativ 
cu 145.000 de miliarde in 2003), împărţite astfel: 


— Băncile centrale: 26.200 de miliarde 

— Sectorul bancar: 137.800 de miliarde 

— Instituţiile financiare publice: 16.000 de miliarde 
— Companiile de asigurări: 29.100 miliarde 

— Fondurile de pensii: 31.000 de miliarde 


— Alte instituţii financiare (definiţie largă pentru shadow 
banking): 99.200 de miliarde. Aici se regăsesc fondurile 
de investiţii, instituţiile financiare captive (holdinguri), 
societățile de gestiune a activelor (securities firms), vehi- 
culele de finanţări structurate, hedge funds, fondurile 
imobiliare şi funciare, casele de compensație. 


Explicatiile unei asemenea evoluţii tin, probabil, de urmă- 
torii trei factori: 1) multiplicarea resurselor financiare este, într-o 
mare parte, propice creşterii economice (globalizarea a făcut ca 
economiile emergente şi cele sub-dezvoltate financiar să caute 
recuperarea decalajelor fata de statele dezvoltate); 2) dezvoltarea 
formelor de economisire determinată de prudenţă (creşterea 

nivelului de trai a încurajat economisirea, al cărei nivel depăşeşte 
deja investițiile — saving glut); 3) crearea de cerere prin crearea de 
moneda (bilanturile băncilor centrale au crescut astfel: Fed, de la 
900 miliarde dolari în 2007 la 4.500 miliarde în 2017, echivalând 
cu 25% din PIB, Banca Japoniei, de la 1.500 la 5.000 miliarde 
dolari, respectiv 100% din PIB şi BCE de la 1.000 la 4.500 miliarde, 
până la 40% din PIB-ul zonei Euro). 

Pro memoria — de ce Brexit-ul chiar doare?: în 1964 mărimea 
sistemului bancar britanic echivala cu 64% din PIB. În 2007 era deja 
echivalentă cu de cinci ori valoarea PIB-ului. 


Existenţa unei cereri nu face în mod automat o ofertă 
legitimă din punct de vedere social. Cel puţin o parte a exploziei 
finanţelor răspunde unei cereri pentru care este dificil de măsurat 
riscul pe care utilitatea ei îl poate cauza economiei. Chiar dacă nu 
există o limită fizică a expansiunii de ofertă financiară, o limită 
etică fata de motivaţia ei socială ar trebui să preocupe regle- 
mentatorii pieţei (Cailleteau, 2018). 


Multiplicarea financiară, sub toate aspectele, conduce către 
dematerializarea accelerată a plăţilor, în fata băncilor centrale 
punându-se problema gestionării unui statut monetar care poate 
să fie completat, deja, în maniere multiple. Ideea incetatenita 
conform căreia băncile sunt intermediari pasivi, care nu creează 
monedă, ci doar o alocă, este dificil de conciliat cu expansiunea 
creditului (a masei monetare), motiv pentru care observăm deja 
un consens relativ între Banca Angliei, Fed, BCE şi FMI potrivit 
căruia «creditele determină depozitele» şi nu invers (Kumhof şi 
Jakab, 2016)! Ideea că băncile ar acorda împrumuturi în funcţie de 
lărgirea sau reducerea bazei monetare de către banca centrală nu 
mai corespunde prezentului, cu atât mai mult cu cât unele tari 
avansate au renunţat deja la rezervele obligatorii. Observatia 
conduce către fragilitatea pe care băncile centrale o încearcă, 
având drept instrument de intervenţie de bază doar rata 
dobânzii, în tentativa de a asigura atât stabilitatea preţurilor, cât 
şi stabilitatea financiară. O reformă ambițioasă a sistemului 
financiar, oricât de multă autoritate ar avea băncile centrale, nu se 
poate imagina doar cu mijloacele acestora. 

Marja de manevra a politicii monetare conventionale tinde 
spre epuizare odata ce nivelul prezent si predictibil al ratei 
dobânzii fixate de banca centrală rămâne scăzut (Blanchard şi 
Summers, 2017) şi intervenţia ei devine lipsită de semnificație. În 
plus, dacă pentru sectorul bancar s-au cizelat mecanisme de 
protecţie a deponentilor şi cele de privatizare a pierderilor prin 
procedurile de rezoluţie bazate pe bail-in, în privința sectorului 
financiar non-bancar, ca şi a deficitului bugetar şi creşterii 
datoriei publice, contribuabilii sunt încă expuşi riscului de 
acoperire a pierderilor. Ceea ce mult timp a părut un tabu se 
insinuează tot mai adânc în practica de azi, soluția reducerii 
poverii datoriei publice devenind „monetizarea fericită”: QE şi 
formula „whatever it takes” (Mario Draghi, Londra, 26 iulie 2012) 
au contribuit deja la reducerea costului îndatorării publice. Dar 
practica încurajează statele să persevereze pe drumul îndatorării. 


Fără bănci şi finanţe, economia ar fi condamnată la stagnare 
şi sărăcire şi o parte însemnată a prosperității noastre ar fi impo- 
sibilă. Totuşi, caracterul invaziv al finanţelor, în sensul creşterii 
bilanţului prin ofertă către sectorul real sau consumatori, este 
indiferent la utilitatea socială şi întreținut de sectorul public prin 
cererea sa recurentă de finanţare. Pe de altă parte, cei care din 
motive politice, populiste şi electorale exercită presiuni asupra 
băncilor centrale şi sistemului bancar pentru a tine dobânzile la 
un nivel scăzut, trebuie să nu uite caracterul de nelinişte al 
capitalismului şi că deponentii vor privi cu mai multă deschidere 
oferta fondurilor monetare şi de plasament, astfel încât o mare 
masă de resurse se va muta către o sferă a industriei financiare 
mai puţin reglementată, dar care va specula cu siguranță pe 
emisiunile de bonuri de tezaur ale guvernului. Concurența 
sistemului bancar devine, deodată, mai virulentă. 

Acum, când inovaţia în finanţe revine în prim plan, inclusiv 
prin mijloace tehnologice (TIC), trebuie să se poată discerne între 
cât de mult intenţiile nobile înlesnesc ocolirea sau arbitrajul 
constrângerilor unor reglementări cu caracter prudential sau 
fiscal. Băncile sunt o ţintă a preocupărilor de acest fel, fie din 
punct de vedere al reglementărilor, fie al căutării de noi oportu- 
nitati de dezvoltare a afacerilor: o problemă financiară nu devine 

sistemica decat atunci cand producatorii privati de moneda sunt 
prinsi in angrenaj. Ori, asta vizeaza in primul rand bancile si 
amalgamul entităţilor financiare din bula « shadow banking ». 

După prima criză financiară a globalizării au exultat pă- 
rerile celor care cereau ca operaţiunile băncilor să fie rationalizate, 
ca reglementările să fie mai numeroase şi mai severe. La un 
deceniu după, viata a îndreptat băncile către o continuare a 
cursului anterior crizei: băncile mari din 2008 au devenit băncile 
gigantice de azi (bilanţul J.P. Morgan este acum de peste 2.500 de 
miliarde dolari, față de 1.500 de miliarde în 2007), cele mai mari 
20 grupuri bancare europene reprezintă dublul cotei de piață fata 
de cele mai mari 20 bănci americane, bilanţul agregat al europeni- 
lor fiind de 30.000 de miliarde euro, de peste două ori mai ridicat 
decât al băncilor americane (13.000 de miliarde). Consecința este 
doar acceptarea formulei «too big to fail». Dar miile de pagini de 
reglementări născute pentru a arăta existența unor proceduri 
fiabile de rezoluţie nu au cum să dea rezultate într-un week-end 
şi să facă plauzibil scenariul protejării funcţiilor vitale. De altfel, 
în perioada post criză, mecanismul rezoluţiei nu a fost testat nici 
în cazul unor bănci mai mici, ci doar autoritatea nationalizarii 
totale sau parțiale prin injecție de capital din resursele fondurilor 
de garantare a depozitelor. 


În paradigma reglementărilor actuale, activitatea bancară 
constă în maximizarea rentabilitatii şi a riscului în limita 
constrângerii date de capital. Cu alte cuvinte, reglementatorul 
pieței stabileşte nivelul minim cerut pentru fondurile proprii şi 
banca caută să maximizeze profitabilitatea ţinând seama de 
această restricție. O inversare a paradigmei, cel puţin pentru 
marile bănci sistemice, ar putea consta în asumarea unui prag 
explicit de toleranță socială în materia pierderilor. Aceasta ar 
presupune o imixtiune a reglementatorului sau supravegheto- 
rului pieţei pentru ca banca/boardul să nu admită angajarea peste 
o limită (stabilită valoric) care excede un anume nivel al riscului şi 
în interiorul căreia pierderile ar putea fi suportate de instituţiile 
publice, precum fondurile de garantare a depozitelor şi cele de 
rezoluție bancară, pentru ca ele să nu se extindă dincolo de limita 
negociată a tolerantei. Impunerea unui prag de toleranță a 

intervenţiei publice ar putea fi mai realistă in aplicare decât 
continua cerință de majorarea a capitalului într-un raport direct 
cu expunerea. Ceea ce pentru o bancă de talie mică sau mijlocie 
poate fi o alegere pertinentă, nu mai are cum să fie la fel pentru 
băncile gigantice, unde nu rata fondurilor proprii ar putea fi 
soluţia fezabilă, ci comensurarea unor miliarde de unități 
monetare care pot fi înscrise în pragul de toleranţă. 

Ne aflăm pe tărâmul opțiunii între mai multe bănci mijlocii 
şi mici sau al preferintei pentru băncile mari. In acest domeniu 
observăm o intensificare a presiunii de separare a operaţiunilor 
comerciale de cele de investiţii, ceea ce poate fi calea către o 
credibilizare a rezoluţiei prin privatizarea pierderilor. 


O altă alternativă poate fi reprezentată de instituirea unui 
prag minimal al calităţii creditului pentru toate băncile clasificate 
mari, în vederea calificării lor pentru un sprijin public în caz de 
dificultăți. Agenţiile de rating fac deja o distincţie între calitatea 
intrinsecă a creditului băncilor (cât de mult se sprijină pe pro- 
priile resurse) şi calitatea finală a creditului, care tine seama şi de 
sprijinul ipotetic al statului în caz de nevoie. Nota creditului final 
este influenţată, evident, de ratingul statului. Desigur, această 
alternativă are conotatia unei atitudini restrictive din partea 
puterii publice, care ar putea institui regula admiterii funcționării 
pe teritoriul național numai a acelor instituţii de credit care au un 
rating apropiat celui al statului sau doar superior.? 


Un membru influent al Comitetului de la Basel şi fost 
membru al Consiliului guvernatorilor Fed (Tarullo, 2012) pro- 
pune ca indicator de ghidare a redimensionării entităților bancare 
limitarea creşterii datoriei pe termen scurt a băncilor dincolo de 
mărimea depozitelor, pornind de la legătura de cauzalitate care a 
stat la baza „run”-ului din 2008. 


În timp ce în sectorul economiei reale marile grupuri indus- 
triale suferă ciclic astfel de recalibrări, în industria bancară această 
practică nu s-a aplicat. In fond, suntem în fata unei decizii 
similare cu cea pe care americanii au luat-o în Japonia înfrântă 


2 Vezi disputa Pierre Cailleteau — Jean-Claude Trichet în La vulnérabilité du 
systeme financier mondial, 2018 

dupa al doilea război mondial, cand zaibatsu-rile au fost 
dezmembrate. 


Functia sistemului financiar este cea de a aloca capitalul, de 
a diversifica şi împărţi riscul. Dar, un sistem menit să diversifice 
şi să disipeze riscul, devine el însuşi o sursă de risc (Summers, 
2010). Acest adevăr nu trebuie ocolit atunci când proiectăm 
perspectiva sistemului. 


Ce soluții sunt probabile pentru o calmare a creşterii 
capitalului financiar? 

În primul rând regândirea cerintei de lichiditate. Băncile 
sunt întotdeauna în situația complicată de a deține active dificil 
de valorificat (mai ales creditele acordate întreprinderilor, şi cu o 
notă de dificultate crescută cele pentru IMM-uri) şi de a lichida 
un pasiv (depozitele) convertibil imediat în monedă, deci exigibil 
la valoarea nominală. Printr-o înţelegere de refinanțare cu banca 
centrală, băncile comerciale ar putea recurge la dimensionarea 
activului greu de lichidizat prin limitarea lui la volumul 
depozitelor la vedere şi datoria scadentă în următoarele 12 luni 
(King, 2016). În acest fel, banca ar dobândi o garanție de 
lichiditate reînnoibilă an de an. 


În al doilea rând, o soluţie poate consta în atenuarea frene- 
ziei pieţelor financiare susținută de investitorii institutionali. În 
esenţă, aceştia sunt încurajați de obiectivele politicilor publice, 
deținătorii activelor fiind fondurile de pensii, fondurile suverane, 
companiile de asigurări, ale căror plasamente sunt mereu o 
speculație a la hausse contra titlurilor de trezorerie. Caracterul lor 
de a fi acționari ai mai tuturor marilor întreprinderi ale lumii le 
dă stabilitate şi în acelaşi timp le oferă o piață sigură de pla- 
sament a resurselor, în limita unui risc mediat de raportul între a 
opera drept asset owners sau prin asset managers. BlackRock, State 
Street, PIMCO, Vanguard, Amundi ş.a. domină pieţele financiare 
pe care mişcă sute de miliarde de dolari în fiecare săptămână. 
Apetitul lor pentru cumpărarea de titluri de trezorerie întreține 
falsa credinţă a politicienilor de la putere că îşi pot permite orice. 
Impunerea unei cerințe trimestriale de „disclosure” asupra 
vitezei de rotaţie a portofoliului ar fi un prim pas către limitarea 
goanei dupa profit imediat, născut mai mult dintr-o speculație 

financiară, decât dintr-un plasament sigur. Investitorii 
institutionali administrează mii de miliarde de dolari în toată 
lumea şi, în consecință, impactul lor asupra stabilităţii este 
copleşitor. Tocmai de aceea apropierea lor de un regim de 
supraveghere dominat de prudentialitate, ca şi în cazul băncilor, 
ar putea fi o cale către o moderație mai bine stăpânită a piețelor 
financiare. 


A treia cale ar fi cea de a face pasivul statelor mai elastic. 
Datoria suverană se află la cele mai înalte niveluri şi aceasta 
inclusiv ca urmare a politicilor de scădere a dobânzilor de către 
băncile centrale. Ceea ce statele ignoră în mod voit este caracterul 
pro-ciclic al îndatorării, care o face să crească permanent. Cei care 
au cunoscut restructurarea (Argentina, Grecia, Ucraina) au făcut 
cunoştinţă cu obligatiunile indexate la creşterea PIB si cu obliga- 
tiunile extensibile: în cazul primelor cuponul este indexat cu 
variația PIB-ului nominal; în cazul al doilea scadenta lor se poate 
extinde la declanşarea unui indicator predefinit (diferentialul de 
dobândă, variaţia veniturilor fiscale sau a PIB etc.). Găsirea cum- 
părătorilor interesaţi de astfel de titluri este mai dificilă, dar 
pentru state riscul supraîndatorării s-ar reduce (IMF, 2017). 
Deocamdată niciunul din statele avansate, a căror datorie publică 
este în creştere, nu a recurs la soluţie, deşi există un sentiment 
pozitiv fata de posibilitatea folosirii acestor instrumente. Insă, 
conjunctura a favorizat, cel putin temporar, statele prin beneficiul 
dobânzilor scăzute şi al unei îndatorări „ieftine”. Probabil că 
semnalul ar putea fi impus cu şanse de succes de către instituțiile 
financiare multilaterale care ar putea uza de instrumente de 
creditare indexate la PIB, măcar pentru statele a căror precaritate 
în rambursarea datoriei externe este o realitate. Pe plan intern 
rolul de stimulare al acestor instrumente ar trebui să revină 
băncilor centrale care să acorde un haircut mai mic pentru instru- 
mentele indexate la PIB, dar şi guvernelor care ar putea admite o 
deducere fiscală pentru cumpărătorii respectivelor titluri. 


Economia mondială avansează în ritmuri de creştere ro- 
buste, care dau confortul stabilităţii. Acesta este momentul în care 
regulile precedente de desfăşurare a schimburilor şi mişcărilor de 
capital sunt puse sub semnul contestării, dintr-o ,,intelegere” a 

pericolului pe care un regim acceptat la nivel global il poate 
aduce tintelor egoismului national. 


Pe de alta parte, sistemul financiar pare, la randul lui, stabil 
şi confortabil pentru capitalul pe care il pune la dispoziţie tuturor. 
In multe locuri discuţiile despre reglementare, prudentialitate şi 
risc apar ca fiind în primul rând ale altora, ale celor care vor să şi-l 
apropie, şi cu conotaţie de potenţială îngrădire a accesului nostru 
la resursele pieţei. De aceea, refugiul către nationalism apare ca 
favorizând ieşirea dintr-un angrenaj pe care alţii vor să-l impună. 
În fapt, tocmai dezmembrarea cooperării face loc instrumentelor 
din shadow banking, cu riscurile pe care ele le pot avea. Cripto- 
monedele nu sunt un sistem de generare ordonată a ofertei de 
monedă, dar prosperă din teama că ceea ce este cunoscut, dar 
supus autorităților publice într-un cadru de angajament multi- 
lateral, poate deveni instabil ca urmare a dorinţei de ruptură pe 
care o intretinem. Atitudinea celor care resping criptomonedele 
este mai degrabă retrogradă decât dovadă a stăpânirii de sine: 
ştirbirea rolului de emisiune al băncilor centrale este deja un fapt 
împlinit şi ele ar trebui să observe că tocmai voința de repliere 
spre interior a politicilor monetare împinge noile tehnologii spre 
crearea de monede virtuale, recunoscute ca mijloc de plată pe 
piețele financiare. Tocmai pentru că criptomonedele nu cunosc 
granițe, abordarea lor ar trebui să fie o răspundere globală 
(Lagarde, 2018). 


Băncile centrale au fost întotdeauna caracterizate de 
păstrarea unei atitudini prudente, chiar conservatoare. Prezentul 
o ia însă înaintea capacităţii lor de adaptare, determinând o 
convietuire a două sisteme, oarecum asimilabilă aptitudinilor de 
economisire ale pensionarilor în contrast cu apetitul pentru nou şi 
risc al tinerilor. Deoarece este tot mai evident că stabilității 
financiare nu îi pot răspunde adecvat mijloacele politicii mone- 
tare, băncile centrale sunt fie în poziţia structurării unor raporturi 


3 Faptul că FMI este lipsit de mijloace de a impune măsuri corective altor 
state (a căror piaţă financiară, prin mărime, poate afecta întregul sistem), 
decât celor care sunt într-un program de asistenţă financiară cu Fondul, 
este un argument de care se uzează pentru a-i contesta legitimitatea şi 
eficacitatea. Vezi Gnath, Mildner şi Schmucker, 2012. 

de conlucrare cu alte autorităţi ale pieţei, căutând să nu devină 
subordonate lor, fie să caute o redefinire a statutului, înclinând 
mai mult balanța spre reglementarea şi supravegherea segmen- 
telor de piaţă care sunt creatoare private de monedă, însuşindu-şi 
un rol mai mare în economie. Formula de supraveghere macro- 
prudentiala experimentata în prezent apare ca fiind neconclu- 
dentă, disipând răspunderea instituţiilor membre. 


Supravegherea macro-prudentiala nu poate fi efectiva prin 
enunturi ale conducatorilor, ci doar prin actiuni ale institutiilor. 
In legătură cu acest aspect, băncile centrale ar trebui să renunţe la 
funcţia de mediator al riscurilor financiare în favoarea celei de 
inițiator al politicilor de protecție a stabilităţii financiare (Praet, 
2011). Asumarea acestui rol se justifică cu atât mai mult cu cât 
liderii locali doresc să se îndepărteze de multilateral. 


Practica post-criză a dovedit că în funcţie de atributele 
conferite băncilor centrale în diferite jurisdicții, acestea au actio- 
nat cu rol de consiliere în materia politicilor micro şi macroeco- 
nomice, mai pregnant sau disimulat în publicaţiile proprii, şi în 
principal prin pârghia politicii monetare. Acest mecanism poate fi 
însă pervers, căci caracterul prea restrictiv al acesteia poate 
declanşa riscul unei recesiuni în economia reală, căreia operatorii 
micro-economiei vor căuta să-i răspundă cu un apel agresiv la 
sursele alternative de finanțare (Cunningham şi Friederich, 2016). 
Înaintarea nu poate avea loc, î însă, decât acceptând că piaţa a luat- 
o cu mult înaintea reglementatorilor ei şi că supravegherea 
acesteia este incompletă. Necesitatea reformei instituțiilor de 
supraveghere a pieţei este deja o urgenţă. Acţiunea nu trebuie să 
întârzie, căci semnificaţia instituţiilor tradiţionale va fi erodată în 
fata piețelor de către inteligenţa artificială. 


1.3. Provocari cu care se confrunta sistemul financiar 
global — inovatiile operaţionale 


Sorin-Nicolae CURCA 


Epoca post-criza a fost una a tehnologiilor disruptive si a 
inovatiei. Toate acestea au pus pe baze noi functionarea siste- 
mului financiar si au schimbat perspectiva asupra modului de 
interactiune a institutiilor financiare cu consumatorul, au facilitat 
sporirea vitezei de procesare a tranzactiilor, automatizarea 
proceselor etc. 


Tendintele au fost în general de descentralizare şi de 
integrare (WEF, 2018). Neincrederea in institutiile financiare 
existente, „fricțiunile” dintre clienţi şi acestea, rigiditatea cadrelor 
de reglementare, au permis dezvoltarea unor companii cu un nou 
tip de abordare a sectorului financiar, în afara celui tradițional, 
care au oferit soluţii noi, bazate pe tehnologie, alternative acestu- 
ia, mai bine adaptate nevoilor pieţei şi cerințelor consumatorului 
final. Continuând un trend lansat odată cu introducerea şi 
utilizarea pe scară largă a calculatoarelor şi a internetului, acestea 
au favorizat interconectivitatea şi au ajutat la depăşirea barierelor 
existente între tari, companii, indivizi în direcția asigurării unui 
acces mai bun la servicii specifice şi a realizării incluziunii 
financiare. 

Sistemul de plăţi a fost influenţat cel mai mult de apariția 
noilor furnizori de servicii financiare. Aceasta s-a concretizat mai 
ales în diminuarea rolului intermedierii şi migrarea consuma- 
torilor către zona companiilor nou intrate pe piață, care oferă 
soluţii de plată noi, mai atractive. Cele mai multe dintre acestea 
sunt giganţi din domeniul comerțului online care au dezvoltat 
mijloace de plată prin intermediul platformelor proprii, precum 
AliPay, Apple sau Google, sau companii fintech, precum Mondo 
sau PayPal (Scardovi, 2016). 

In ceea ce priveste creditarea, inovatia s-a manifestat mai 
ales sub forma platformelor P2P (peer-to-peer), care au revo- 
lutionat modul in care companiile şi indivizii pot fi finantate(ti), 
eliminând deficienţele sistemului tradițional şi aliniind oferta 
nevoilor debitorului. Astfel, intermediarul traditional a fost 
înlocuit cu platforma digitală, prin care se pot oferi servicii 
suplimentare, inclusiv analize de risc, iar beneficiile nu mai sunt 
calculate ca marjă netă a dobânzii ci sub formă de comisioane 
rezultate din intermediere (Scardovi, 2016). 


Pe lângă cele de mai sus, evoluţii similare s-au înregistrat în 
domeniul asigurărilor, în domeniul piețelor de capital etc. 


Toate acestea s-au înscris în contextul mai larg al tendinței 
de dematerializare a proceselor şi tranzacţiilor din ultimii ani, 
care s-a manifestat odată cu apariţia plăţilor electronice şi a 
criptomonedelor. La nivel mondial, încrederea în utilizarea 
mijloacelor digitale a crescut în rândul populaţiei şi este de 
aşteptat ca, pe măsură ce noile generații se vor maturiza (în 
prezent serviciile digitale sunt utilizate cu predilecție de tineri), 
aceasta să sporească. 


În tari că Suedia, peste 50% din numărul total de sucursale 
bancare nu lucrează decât cu mijloace electronice şi digitale (nu 
acceptă bani cash) ca urmare a creșterii numărului de persoane 
care utilizează cardul bancar şi aplicaţiile de plată pe mobil 
(precum Swish) şi se estimează că până în 2025 numerarul va fi 
eliminat în totalitate și din activitatea comercianților (în prezent 
doar 13% din plățile în magazin se fac cu numerar) (IMF, 2018b). 


Tendinţe asemănătoare se înregistrează şi în unele tari din 
Asia sau Africa (precum India, Pakistan, Tanzania), iar sisteme 
precum M-PESA (din Kenya), destinat realizării de plăți pe 
mobil, şi altele construite pe acelaşi model (precum M-Paisa, în 
Afganistan) pot fi date ca exemple. Pe lângă faptul că facilitează 
îndeplinirea uneia dintre funcțiile importante ale sistemului 
financiar, cea de mijlocire a plăţilor, acestea favorizează inclu- 
ziunea financiară, răspunzând astfel cerințelor de dezvoltare 
durabilă promovate de organizațiile internaționale. 

Raportate la sistemul financiar în ansamblul său, toate evo- 
lutiile prezentate anterior ridică unele probleme a căror rezolvare 
reprezintă în același timp provocări pentru acesta. Printre ele: 
1. cum se poate adapta sistemul financiar tradițional tendințelor 
de digitalizare şi noilor exigente ale consumatorilor? 2. cum 
trebuie să fie integrate noile tehnologii/companiile fintech in 
cadrul acestuia? 3. cum pot fi gestionate noile riscuri specifice şi 
cum poate fi sectorul fintech reglementat? In legătură cu cel din 
urmă aspect capătă sens: 4. cum trebuie să se pozitioneze 
instituţiile de reglementare în raport cu funcționarea criptomo- 
nedelor şi, într-un sens mai larg, cu controlul asupra datelor? 


În prezent sistemul financiar se află în plin proces de 
transformare şi este dificil de stabilit care va fi impactul dez- 
voltării tehnologiei asupra sa. Platformele digitale, soluţiile de 
plată etc. au deschis calea unui nou mod de abordare a clientului 
şi au permis dezvoltarea unor modele de afaceri care au adus 
avantaje competitive deţinătorilor acestora. 


Inovația a permis companiilor fintech să dezvolte aplicaţii 
care facilitează clienţilor înlocuirea utilizării numerarului, favo- 
rizează elaborarea de oferte personalizate şi oferirea de consiliere 
în funcție de obiceiurile de cumpărare şi stilul de viata. 


Instituţiile financiare tradiționale se află însă la început de 
drum în cadrul acestui proces. Modelele de afacere pe care le 
practică tind să nu mai fie compatibile cu obiceiurile şi aşteptările 
consumatorilor. Prin comparaţie cu companiile fintech, aşa cum 
subliniază unii autori, acestea sunt percepute din ce în ce mai 
mult ca fiind suprareglementate şi ineficiente (WEF, 2018). 


Principalele motive pentru care companiile existente nu au 
evoluat în acelaşi timp cu furnizorii de noi servicii digitale au fost 
infrastructura moştenită şi „barierele” culturale. Transformarea 
sistemelor informatice existente implică eforturi financiare şi 
logistice mari iar reducerea rețelei de unități care ar rezulta in 
urma adoptării diverselor tehnologii ar însemna disponibilizarea 
sau reconversia personalului, dobândirea de noi competenţe şi 
abilități. 

Totuși, s-au conturat soluţii pentru cele de mai sus, iar o 
parte sunt deja aplicate. Dintre acestea putem enumera: 

cultivarea relatiilor de colaborare a institutiilor financiare traditio- 
nale cu companiile fintech, care se afla in expansiune, realizarea 
de investitii in vederea extinderii capacitatilor digitale dincolo de 
cele existente, construirea de afaceri noi si crearea astfel de noi 
pieţe. Implementarea acestora ar presupune rationalizarea 
proceselor interne prin utilizarea capacităților digitale existente, 
crearea de platforme digitale proprii pentru a dezvolta noi instru- 
mente şi pentru a elimina procesele costisitoare şi redundante, 
înlocuirea treptată a activităților de front-office cu soluţii digitale 
dar şi instruirea personalului (Scardovi, 2016). 


Dincolo de accentul pus pe tehnologie, apariţia sectorului 
fintech a vizat multiple sectoare acoperite de instituţiile financiare 
în mod tradiţional de-a lungul timpului, ceea ce a provocat 
schimbări de optică, dar şi mutații din perspectiva structurii 
pieţei şi a ofertei de produse şi servicii. Tendinţa a fost ca accentul 
să nu se mai pună atât de mult pe infrastructura fizică şi pe 
capital, cât pe capacitatea de prelucrare a datelor. În plus, ca 
urmare a expansiunii companiilor fintech în sectorul SME, o bună 
parte din instituţiile financiare tradiţionale şi-au reorientat 
activitatea către sectoare cu valoare adăugată mai mare (precum 
corporate bankingul şi private bankingul) (Barbagallo, 2018). 


În prezent fintech-urile dețin doar un mic procent din cota 
de piaţă a furnizorilor de servicii financiare însă potenţialul uriaş 
pe care îl au poate face ca în viitor acestea (odată cu dezvoltarea 
lor) să schimbe arhitectura sistemului financiar. 


Dezvoltarea sectorului formal este importantă pentru buna 
funcţionare a sistemului financiar global şi, în acest context, ne 
putem întreba: este necesară integrarea companiilor fintech în 
cadrul acestuia? Şi, dacă da, cum poate fi realizat acest lucru? 


Răspunsurile depind de amploarea riscurilor pe care le 
implică menţinerea acestora în zona serviciilor alternative, iar 
soluţia credem că trebuie să se afle în mâna autorităţilor de 
reglementare. 

Faptul că cele mai multe din companiile care activează în 
sectorul fintech se află în afara cadrului care reglementează 
prudential sectorul traditional face ca, în cazul unor evenimente 

destabilizatoare, atat acestea, cat si consumatorii sa nu fie 
protejati (acestia nu sunt acoperiti de schemele de asigurare a 
depozitelor, de exemplu) iar utilizarea abuzivă a datelor 
personale și dificultățile în cunoaşterea clientelei să genereze 
riscuri care să favorizeze frauda electronică, evaziunea fiscală, 
spălarea de bani, finanţarea terorismului etc. 


In acest context, monitorizarea atentă a evoluţiilor de către 
băncile centrale şi instituţiile de supraveghere, înțelegerea feno- 
menului şi adaptarea reglementărilor sunt necesare. 


Principala provocare în ceea ce priveşte adoptarea unui 
cadru de reglementare adecvat companiilor fintech este asigurarea 
protecției consumatorului şi reducerea riscurilor, fără a diminua 
capacitatea de inovare a acestora (IMF, 2018b). 


În acest moment, există o lipsă de coordonare a cadrelor de 
reglementare referitoare la companiile care oferă servicii finan- 
ciare alternative la nivel mondial. Acest lucru duce la fragmen- 
tarea piețelor şi la concentrarea fintech-urilor în jurisdicții mai 
putin reglementate (precum China), ceea ce are efecte directe 
asupra ,,compozitiei” pieței financiare. 

Atât la nivelul SUA cât şi al UE, spre exemplu, nu există 
cadre unitare care să reglementeze activitatea companiilor fintech, 
ci acestea sunt supuse prevederilor adoptate la nivelul fiecărui 
stat/stat membru în parte. In plus, acestea pot opta pentru o 
varietate de licențe emise de o multitudine de autorități de 
reglementare şi/sau supraveghere care nu asigură coerență în 
ceea ce priveşte autorizarea şi funcționarea lor (Christiansen et al., 
2018). 


Cu toate acestea, unele eforturi în direcţia uniformizării 
reglementărilor există şi sunt cu atât mai importante cu cât pot 
asigura predictibilitatea si, în cazul companiilor, reducerea 
costurilor cu implementarea lor. 


La nivelul SUA, Conferinţa Supraveghetorilor Băncilor de 
Stat (CSBS) a iniţiat deja măsuri în ceea ce priveşte armonizarea 
cerințelor de acces la furnizarea de produse şi servicii bancare iar 
OCC (Office of the Comptroller of the Currency) a propus oferirea 
unor licențe speciale companiilor fintech, care să le asigure un 

statut similar bancilor si sa le permita acordarea de imprumuturi, 
constituirea de depozite si alte operatiuni. De asemenea, la nivelul 
UE, Autoritatea Bancară Europeană a făcut eforturi în direcția 
definirii drepturilor consumatorilor în sectorul fintech, iar Comisia 
Europeană a publicat mai multe documente referitoare la 
stabilirea unui cadru comun de reglementare în ceea ce priveşte 
funcționarea acestor companii (Christiansen et al., 2018). 


În plus, referitor la spălarea banilor şi finanţarea tero- 
rismului, The Financial Action Task Force (FATE) a iniţiat cam- 
panii de informare a membrilor săi cu privire la abordarea 
companiilor fintech. 


Dincolo de aspectele prezentate mai sus, atrag atenţia şi 
unele probleme mai profunde precum modul în care ar trebui să 
reacționeze băncile centrale la funcționarea criptomonedelor, care 
pot avea un impact direct asupra politicii monetare, sau la 
problema detinerii controlului asupra datelor. 


În ceea ce priveşte primul aspect, este relativ unanim accep- 
tat în rândul economiştilor faptul că, în prezent, criptomonedele 
nu pot înlocui moneda fiduciară din cauza deficienţelor pe care le 
au (volatilitatea ridicată, canale reduse de distribuţie) şi care fac 
dificil ca acestea să își îndeplinească funcţiile specifice (de mijloc 
de plată, de unitate de cont, respectiv de etalon al valorii). De 
aceea, ele pot fi mai degrabă asimilate activelor speculative (IMF, 
2018b). 


Cu toate acestea, nu este exclus ca odată cu îmbunătățirea 
tehnologiilor utilizate, care pot asigura o relativă stabilitate, şi pe 
fondul pierderii încrederii în monedele existente, criptomonedele 
să câştige teren şi să le concureze pe acestea din urmă, cu im- 
plicatii directe asupra politicii monetare şi a stabilității financiare. 

În ceea ce priveşte cel de-al doilea aspect, în contextul 
utilizării noilor tehnologii şi a unei nevoi crescânde de informaţie, 
devine din ce în ce mai importantă problema controlului asupra 
datelor. Aşa cum apreciază unii autori, acesta ar putea deveni în 
anii următori o forță care ar putea duce la crearea unor poli de 
putere în cadrul sistemului financiar (UNEP Inquiri, 2014). 

Tehnologiile API şi relativa lipsă de reglementare in acest 
domeniu au făcut posibilă dezvoltarea unor agregatori care 
centralizează informația şi permit distribuirea în timp real a 
acesteia, astfel încât clientul să poată efectua tranzacții din 
conturile deținute la diferite bănci şi să aibă acces la produsele şi 
serviciile oferite de toate acestea în cadrul unei singure platforme. 


Noua directivă referitoare la serviciile de plăți (PSD2), la 
nivelul UE, prevede, în acest sens, introducerea unor noi 
furnizori de astfel de servicii de informaţii de cont (AISP - 
Acccount Information Service Provider) şi reglementează acest 
aspect. 


Însă, în lipsa unor reglementări mai punctuale, dezvoltarea 
acestui tip de control a datelor ar putea avea un impact 
semnificativ asupra sistemului financiar, înlocuind, pe lângă cele 
pe care deja le-am exprimat, relaţia tradițională a băncii cu 
clientul, aducând într-o nouă perspectivă conceptul de „secret 
bancar” si influențând deciziile de cumpărare. 


1.4. Sustenabilitatea sistemului financiar. 
Incluziunea financiara 


Sorin-Nicolae CURCA 


Conceptul de sustenabilitate este din ce in ce mai utilizat în 
literatura de specialitate. Lansat la sfarsitul anilor 1980 de Comi- 
sia Mondială pentru Mediu şi Dezvoltare şi folosit cu precădere 
începând cu summitul de la Rio de Janeiro din 1992, cu sensul de 
„dezvoltare durabilă”, acesta a făcut obiectul a numeroase analize 
şi s-a aflat de-a lungul timpului pe agenda diferitelor organizații 
internaționale. 

Utilizarea sa în planul finanţelor este de dată relativ recentă 
şi priveşte măsura în care sistemul financiar poate contribui la 
îndeplinirea acestui deziderat. Abordările sunt diverse şi se referă 
în principal la modul în care sistemul financiar îşi poate îndeplini 
de alocare a resurselor) în strânsă legătură cu cerințele economiei, 
ale societăţii şi ale mediului (UNEP, 2015). Aceasta implică în 
general două chestiuni: adoptarea de politici cu efecte pe termen 
lung şi integrarea factorilor de mediu, sociali şi de guvernanta 
(ESG) în decizia de finanţare. 


De-a lungul timpului au existat eforturi diverse în direcția 
alinierii sistemului financiar la diferitele obiective de dezvoltare 
durabilă. Acestea au vizat elaborarea de măsuri pentru promo- 
varea principiilor care stau la baza integrării factorilor de mediu 
şi sociali în activitatea furnizorilor de servicii financiare, obținerea 
de angajamente din partea acestora, elaborarea de strategii etc. 
Teoria, predominantă la nivelul instituţiilor de reglementare şi a 
actorilor direct implicați pe piaţa financiară, potrivit căreia im- 
plementarea de proiecte care să nu afecteze mediul sau societatea 
este în mod exclusiv responsabilitatea consumatorului, a făcut 
însă ca acestea să aibă un impact limitat la nivel internaţional (UN 
Environment, 2018). 

În perioada post-criză, discuțiile cu privire la rolul pe care 
sistemul financiar trebuie să îl aibă în asigurarea dezvoltării 
sustenabile s-au reluat şi au fost catalizate de adoptarea 
Acordului de la Paris şi de stabilirea de către UNGA (United 
Nations General Assembly), ca parte a aşa-numitei Agende 2030, a 
obiectivelor de dezvoltare durabilă (SDG) (UN Environment, 
2018). Alături de dezbaterile referitoare la nevoia de a îmbunătăți 
funcţionarea sa astfel încât să poată fi asigurată stabilitatea 
financiară, acestea au subliniat necesitatea unui sistem financiar 
care să poată asigura finanţarea unor acțiuni importante care să 
contribuie la reducerea emisiilor de dioxid de carbon, dezvoltarea 
energiei regenerabile, reducerea sărăciei ș.a. 


Participarea sectorului privat este importantă dacă ținem 
cont de faptul că implicarea resurselor publice ar putea însemna 
creşterea deficitelor bugetare şi o eficiență mai mică în alocarea 
resurselor. In plus, aceasta este justificată de impactul negativ pe 
care finanţarea unor proiecte care pot determina creşterea 
nivelului poluării sau defrişarea pădurilor, de exemplu, îl poate 
avea asupra mediului şi a societăţii în general. 


În directă legătură cu cele prezentate mai sus, tranziția către 
un sistem financiar incluziv, care să susțină o dezvoltare durabilă 
şi care să asigure o creştere economică sănătoasă, pe termen lung, 
ar trebui să se realizeze în strânsă legătură cu atingerea 
următoarelor obiective (UNEP, 2015): 


Adâncime — aşa cum arată unele studii, adâncimea financiară 
(exprimată prin raportul dintre creditul privat şi PIB, de exem- 
plu) influenţează în mod direct creşterea economică; 


Acces — priveşte alocarea capitalului în funcţie de calitatea 
aşteptată a proiectelor şi nu în funcție de situația financiară a 
solicitantului; 

Eficienta — se referă la asigurarea unui cost al creditului care 
să permită atât finanțarea datoriei cât şi efectuarea de investiţii 
productive care să aducă plus-valoare; 

Stabilitate financiară — are în vedere funcţionarea sistemului 
financiar astfel încât finanţarea investiţiilor să nu pună în pericol 
stabilitatea financiară şi, mai departe, economia în ansamblul său; 

Toate acestea presupun dezvoltarea de produse si servicii 
financiare specifice (precum creditele „verzi”, green-bondurile, 
respectiv serviciile digitalizate, dacă avem în vedere alte aspecte 
ale dezvoltării durabile, precum incluziunea financiară) şi 
adaptarea cadrelor de reglementare astfel încât să fie încurajate, 
pe de o parte, inovaţia în domeniu şi, pe de altă parte, eliminarea 
acelor proiecte care nu îndeplinesc condiţiile de sustenabilitate. 


În prezent, procesul de transformare a sistemului financiar 
în direcţia celor discutate mai sus este la început şi se caută 
mijloace adecvate pentru implementarea celor mai bune practici 
care să contribuie la îndeplinirea acestor obiective. Intr-o 
perspectivă teoretică, aceasta ar trebui să vizeze definirea clară, 
standardizată a conceptelor si a factorilor de durabilitate pentru a 
facilita integrarea unitară a acestora în activitatea instituțiilor 
financiare. 'Totodată, ar trebui să se urmărească elaborarea de 
strategii comune pe termen lung, îmbunătăţirea transparenţei şi 
disciplinei pe pieţele financiare, adaptarea modelelor de afacere 
din perspectiva culturii organizaționale etc. Toate acestea pot fi 
realizate cu participarea instituţiilor financiare şi a altor actori de 
pe piața financiară, a autorităţilor nationale, respectiv a 
organismelor care pot lansa iniţiative la nivel internaţional (UN 
Environment, 2017). 


La nivelul pieței financiare este importantă asumarea de către 
instituțiile financiare a factorilor sociali şi de mediu, integrarea lor 
în activitatea de management şi odată cu aceasta, dezvoltarea de 
noi produse, abilități şi stimulente care să elimine barierele ce 
stau în calea transformării acestora. 


Intervenţia autorităților naționale este importantă în măsura 
în care piața nu poate face progrese şi din acest punct de vedere 
capătă sens elaborarea de foi de parcurs care să ofere direcţii clare 
cu privire la modul în care poate fi mobilizat capitalul, acordarea 
de stimulente fiscale pentru încurajarea investiţiilor private (sub 
forma granturilor, garantiilor, liniilor de credit pe termen lung), 
care pot avea impact in ceea ce priveşte partajarea riscurilor şi 
protecția mediului, precum şi elaborarea de măsuri la nivelul 
autorităţilor de reglementare şi supraveghere. 

Nu în ultimul rand, iniţiativele manifestate la nivel interna- 
tional ar trebui sa asigure definirea directiilor principale de 
actiune si coordonarea politicilor implementate la nivel national 
sau la nivel de piata, care nu pot functiona singure intr-o lume 
din ce in ce mai interconectata si afectata de probleme similare. 


În aceasta direcţie se manifestă destule tendinţe, numărul 
iniţiativelor care susțin cauza sustenabilitatii sistemului financiar 
fiind în creştere în ultimii ani. Dacă la sfârşitul anului 2013 existau 
139 de măsuri cu caracter politic şi de reglementare în 44 de 
jurisdicții, în 2017 numărul acestui tip de inițiative a crescut până 
la 300, în 54 de juridictii la nivel national şi international (UN 
Evironment, 2018). 

Platforme precum PRI (Principles for Responsibles Investment), 
UNEP Inquiry ş.a., care funcționează sub egida ONU, G20 sau G7, 
initiative precum Sustainable Banking Network sau Înaltul grup de 
experti in sustenabilitate financiara (HLEG), care functioneaza la 
nivelul Uniunii Europene, au efectuat diverse studii cu privire la 
modalitățile prin care poate fi realizată convergenta către 
finantele durabile, au lansat diverse programe pentru promo- 
varea acestora, pentru informarea factorilor de decizie si actorilor 
de pe pieţele financiare, precum şi pentru introducerea 
principiilor de sustenabilitate în managementul riscului. 


Alături de acestea, mai multe de tari au adoptat foi de 
parcurs, ghiduri şi politici în legătură cu cele mai bune practici în 
domeniul sustenabilitatii, toate vizând probleme diverse, 
specifice sistemului bancar, finanţelor digitale, obligatiunilor 
„Verzi”, asigurărilor etc. 


Indonezia a fost prima ţară din lume a cărei autoritate de 
reglementare (OJK) a elaborat, in 2014, o foaie de parcurs care sa 
ofere orientări cu privire la modul în care sistemul financiar se 
poate subscrie obiectivelor de dezvoltare sustenabilă. Aceasta 
stabilea recomandări referitoare la creşterea ofertei de produse şi 
servicii financiare „verzi”, prin reglementări şi stimulente de 
natură fiscală şi non-fiscală, care să încurajeze inovarea în acest 
domeniu, impulsionarea cererii prin inițierea de campanii care să 
faciliteze conştientizarea potenţialului pe care îl reprezintă 
implementarea de proiecte ecologice, respectiv îmbunătăţirea 


62 


practicilor in domeniul gestionării riscurilor specifice si al 
supravegherii proiectelor cu finanțare din fonduri pentru 
dezvoltare durabilă (Banktrack, 2018). 


Alături de aceasta, Brazilia a luat măsuri în ceea ce priveşte 
managementul riscurilor provocate de mediu, evidența numă- 
rului creditelor „ecologice”, integrarea factorilor de durabilitate în 
sectorul pieţei de capital şi al asigurărilor şi încurajarea pieţei 
green-bondurilor. Banca centrală a acesteia a introdus cerinţe 
privind limitarea accesului la credite subvenţionate pentru soli- 
citantii din mediul rural care nu îndeplinesc condiţii referitoare la 
protecția mediului, a lansat acțiuni pentru îmbunătăţirea transpa- 
rentei pe piaţa financiară, a emis recomandări pentru încurajarea 
investițiilor în active „verzi” etc. La sfârşitul anului 2015, peste 
17% din împrumuturile acordate companiilor se regăseau în 
proiecte compatibile cu dezvoltarea durabilă (UN Environment, 
2017). 


În aceeaşi linie, cu sprijinul Federaţiei Camerelor de Comerţ 
şi Industrie şi a UNEP Inquiry, India a luat măsuri în vederea 
creşterii procentului de credite pentru dezvoltarea energiei 
regenerabile şi încurajarea green-bondurilor. In ceea ce priveşte cel 
din urmă aspect, ca urmare a măsurilor de transparentizare a 
activităţii pe piaţa de capital şi cu implicarea IFC, în 2017, India s- 
a clasat pe locul şapte într-un top al celor mai mari piețe ale 
obligatiunilor „verzi”, cu o valoare de 2,1 miliarde de dolari (UN 
Environment, 2017). 


În China, după primele ghiduri pentru acordarea creditelor 
„ecologice” elaborate de Comisia de Reglementare (CBRC) şi 
după înființarea Green Finance Task Force care, în colaborare cu 
Banca Populară Chineză, a elaborat recomandări clare referitoare 
la fluxurile de informaţii, cadrul de reglementare și stimulentele 
fiscale necesare atingerii obiectivelor de creare a unor finanţe 
durabile, în 2017 aceasta a aprobat „Ghidul pentru crearea 
sistemului fiananciar verde” care stabileşte noi etape în tranziţia 
către sustenabilitate (UN Environment, 2017). 

Nu în ultimul rând, banca centrală a Marocului împreună 
cu autoritățile de reglementare şi cu instituţiile financiare au 
lansat o foaie de parcurs care priveşte includerea principiilor ESG 

in managementul si evaluarea riscurilor, dezvoltarea de instru- 
mente şi produse financiare ,,ecologice”, promovarea incluziunii 
financiare, precum şi îmbunătăţirea transparenţei şi disciplinei pe 
piețele financiare (UN Environment, 2017). 

Printre ţările care au luat măsuri similare celor de mai sus se 
mai regăsesc Argentina, Nigeria, Singapore, Africa de Sud și 
altele. 


Dincolo de necesitatea evoluţiei în direcţia economiei 
„verzi”, incluziunea financiară poate contribui în mod particular 
la dezvoltarea durabilă. Aceasta priveşte atragerea, în cadrul 
sistemului formal, a populaţiei care nu are acces la servicii 
financiare, astfel încât aceasta să beneficieze de posibilitatea de a 
economisi, de a efectua plăţi, de a contracta credite, de a 
achiziționa polite de asigurări (Hannig, 2010) etc. 

Incluziunea financiară a devenit un subiect de interes mai 
ales în ultimii ani, odată cu dezvoltarea instituţiilor de 
microfinantare şi a tehnologiilor şi este importantă din cel putin 
două puncte de vedere: poate contribui la reducerea sărăciei şi 
poate reprezenta o oportunitate de a dezvolta noi afaceri pentru 
instituţiile financiare. 


Preocupările pentru aceasta sunt legate de implicaţiile pe 
care accesul la produse şi servicii financiare le poate avea asupra 
gospodăriilor şi asupra economiei în general. 


Aşa cum au demonstrat mai multe studii empirice realizate 
în ultimii ani, deținerea unui cont bancar şi accesul la produse de 
finanţare pot contribui semnificativ la creşterea nivelului 
veniturilor gospodăriilor şi la îmbunătăţirea nivelului de trai, la 
mai buna gestionare a riscurilor financiare generate de lipsa unor 
mijloace care să intermedieze încasarea de sume împrumutate de 
la debitori, la reducerea costurilor pe care le implică plata în 
numerar a unor drepturi din partea autorităţilor guvernamentale, 
precum și la reducerea corupției (World Bank, 2018). 


În plus, la nivel macroeconomic incluziunea financiară 
poate favoriza creşterea cererii agregate şi a consumului datorită 
reducerii asimetriilor informaţionale care elimina barierele dintre 
beneficiari şi investitori, poate contribui la reducerea inegalitatii 

veniturilor si, prin aceasta, poate avea un impact direct asupra 
stabilitatii financiare (Mehrotra, 2015). 


Văzută ca fiind un obiectiv important de către factorii de 
decizie politică, aceasta a făcut obiectul mai multor inițiative, 
precum cele ale Grupului de Experţi în Incluziune Financiară (FIEG), 
înființat în noiembrie 2009 sub egida G20, ale Parteneriatului 
Global pentru Incluziune Financiară (GPFI), adoptat în cadrul 
Summitului de la Seoul din 2011 sau cele ale Financial Access 
Survey (FAS — aparținând FMI) sau Global Findex (iniţiat de Banca 
Mondială), care au analizat şi au promovat măsuri şi strategii 
pentru creşterea gradului de acces la servicii bancare, au încurajat 
dezvoltarea de noi instrumente pentru aceasta şi au dezvoltat 
indicatori specifici care oferă o măsură asupra evoluţiilor în 
cadrul acestui sector. 


Soluţiile care au fost aplicate la nivelul diferitelor tari/re- 
giuni au fost diverse şi au vizat fie atingerea unor obiective de 
natură calitativă (educaţia financiară, dezvoltarea de abilități), fie 
cantitativă, de ordin numeric. Printre acestea s-au remarcat 
următoarele (Mehrotra, 2015): 


v Agentul bancar - presupune încheierea de contracte 
între instituţiile financiare şi agenţii de vânzare cu 
amănuntul pentru promovarea şi vânzarea/prestarea de 
servicii financiare direct populaţiei. Astfel de soluţii au 
avut un impact important în tari precum Brazilia, Peru, 
Mexic, Chile etc.; 


v Platile cu telefonul mobil - au avut un impact direct 
asupra reducerii costurilor cu tranzacţiile (costurile 
tranzacţiilor în Filipine, de exemplu, reprezintă în pre- 
zent 1/5 din cele pe care le implică plata prin interme- 
diul mijloacelor tradiţionale) şi cu transportul de 
numerar, asupra „extinderii punctelor de acces” şi atra- 
gerii de utilizatori din rândul non-clientilor. Acest servi- 
ciu a fost introdus pentru prima dată în Filipine, în 
2004, şi s-a dezvoltat ulterior fulminant în Kenya şi 
India; 

v Diversificarea furnizorilor de servicii financiare, prin 
simplificarea reglementărilor privind accesul la acestea, 

incluzând instituţii specializate pentru microdepozite, 
ONG-uri care inovează în domeniul financiar, instituții 
financiare nebancare ş.a.; 


v Reformarea instituţiilor bancare cu capital de stat mai 
puţin viabile din punct de vedere economic însă cu 
prezenţă sporită în zonele în care se găseşte populație 
„nebancarizată” (cum ar fi zonele cu populaţie săracă 
sau cele rurale). Astfel de măsuri au fost aplicate în 
Indonezia și Brazilia; 


v Implementarea unor programe pentru protecţia consu- 
matorilor care pot asigura atât protejarea cât şi edu- 
carea acestora cu privire la drepturile şi responsabi- 
litatile pe care le implică utilizarea serviciilor financiare 
(precum cele implementate în Peru); 


v Utilizarea unor informaţii din afara cadrul normativ 
tradițional la acordarea de credite, pentru persoane 
sărace care nu îndeplinesc anumite criterii de bonitate, 
precum istoricul tranzacţiilor efectuate prin intermediul 
contului curent. 


Impactul acestor politici a fost semnificativ la nivel mondial. 
Potrivit bazei de date Global Findex, în anul 2017, 69% din 
populaţia adultă avea deschis cel putin un cont personal la o 
instituție financiară sau la un furnizor de servicii financiare 
mobile, procent în creştere fata de anii precedenţi (62% în 2014 şi 
51% în 2011) (World Bank, 2018). 


Cea mai mare parte a posesorilor de conturi se regăsea în 
economiile dezvoltate, unde 94% dintre cetățeni colaborau în 
acest sens cu un furnizor de servicii financiare. In economiile 
aflate în curs de dezvoltare procentul adulţilor care aveau deschis 
cel puţin un cont curent era doar de 63%. 


Dezvoltarea soluţiilor oferite prin intermediul furnizorilor 
de telefonie mobilă sau prin internet a înlesnit accesul la servicii 
financiare mai ales în tari în care veniturile mici sau distanța până 
la cea mai apropiată bancă constituiau o piedică în calea stabilirii 
unei relații cu aceasta. Modelul cel mai reprezentativ este Kenya 

unde introducerea sistemului de plati M-PESA a facut ca, in 
prezent, peste 82% din populatia adulta sa detina un cont bancar. 


Accelerarea procesului de incluziune financiara in urmatorii 
ani, inclusiv prin continuarea investitiilor in digitalizare, ar putea 
duce la îmbunătăţirea acestor rezultate, atenuand si mai mult 
diferenţele care încă există între diferitele economii/regiuni, între 
bărbaţi și femei, între săraci şi bogaţi, la nivel mondial. 


2. Sistemul financiar global in ciclul 
post-criza 


2.1. Coordonarea politicilor economice in plan 
global. Populismul economic si resuscitarea 
protectionismului izolationist 


Amalia FUGARU 


Unul dintre efectele prabusirii bursiere din toamna anului 
1929 a fost şi scăderea comerțului international. Pe acest fond, în 
iunie 1930, Preşedintele SUA a semnat un decret care introducea 
taxe vamale pentru aproximativ 20.000 de produse. Această 
decizie, urmată de unele similare din partea altor națiuni, a 
condus la scăderea comerțului la nivel global de la 5,3 miliarde 
dolari în ianuarie 1929 la 1,8 miliarde dolari în decembrie 19331. 
De la prăbuşirea comerțului internațional şi până la izbucnirea 
războiului mondial, tocmai pentru apărarea unor drepturi 
naționale (fie ele de dezvoltare economică, cum era cazul 
Germaniei, fie legate de teritoriu, cum era cazul statelor atacate 
de Germania), nu a mai fost decât un pas. 


Deciziile şi disputele din prezent cu privire la introducerea 
de taxe vamale, relaţia de cauzalitate dintre globalizare, criza 
financiară, creşterea economică slabă şi nemulțumirile populaţiei 
față de creşterea incertitudinii pot duce oare la acelaşi dezno- 
dământ? 

Analizele raţionale cu privire la legăturile instituționale la 
nivel internaţional, cauzalitatea dintre problemele care apar la 


1 Datele sunt preluate din The Economist, 2008 

acelaşi nivel şi deciziile de politica la nivel national sau măsura in 
care un anumit tip de politică reuşeşte să răspundă unui anumit 
fel de problemă care afectează populația pot permite evitarea 
recurgerii la violență generalizată. In acest sens, pot fi de ajutor 
atât cunoaşterea istoriei, cât şi cumpătarea în analiza normativă. 


2.1.1. Coordonarea politicilor în plan global post-criză 


Concomitent cu desfăşurarea şi extinderea crizei izbucnite 
în august 2007 spre toate sectoarele economiei, au apărut primele 
episoade punctuale şi, mai apoi, decizii de cooperare siste- 
matizată la nivel global în ceea ce priveşte coordonarea politicilor 
economice. 


Prima intenţie a coordonării intervențiilor în economie a 
fost aceea de stopare a contagiunii, atât între economiile lumii cât 
şi între diferitele sectoare ale economiei la nivel internaţional. 
Următorul scop urmărit de coordonarea politicilor economice a 
fost acela de a readuce economiile statelor pe făgaşul creşterii 
economice, după instalarea recesiunii care a succedat momen- 
tului de criză. 


Tipurile de intervenţii alese pentru ambele obiective au avut 
în vedere corectarea vulnerabilitatilor despre care se considera, 
pe baza analizelor de la acel moment?, că ar sta la baza declanşării 
crizei. Principalele subiecte de interes pentru realizarea 
coordonării politicilor la nivel global erau legate de revenirea 
stabilităţii sistemelor monetar şi financiar la nivel internaţional. 


Sistemul monetar internaţional este definit ca un ansamblu 
de reguli şi condiții care permit realizarea tranzacţiilor din 
balanţa de plăți (ECB, 2011) in timp ce sistemul financiar 
international se referă la tranzacţiile internationale cu active 
financiare. Este foarte adevărat că materializarea celor din urmă 


> Literatura de specialitate s-a extins după criză în încercarea de a defini şi 
clasifica fenomenul, a identifica factorii primari şi relaţiile de cauzalitate, a 
prioritiza soluţiile şi a scrie programe de intervenţie. 

nu s-ar putea face daca nu ar exista tranzactiile caracteristice 
sistemului monetar international. 


Criza financiara globala, inteleasa in sensul existentei unor 
tensiuni care preced anumite schimbări şi care se manifestă ca un 
„amalgam de evenimente” (Claessens şi Kose, 2013), afectează 
stabilitatea sistemelor internaţionale, financiar şi monetar. Aceste 
tensiuni îşi au originea în vulnerabilitatile care, fie există in 
arhitectura sistemelor monetar şi financiar de la nivel interna- 
tional, fie sunt rezultanta funcţionării lor. 


Coordonarea politicilor economice (monetare sau finan- 
ciare) după criza începută în 2007 a fost îndreptată cel puţin spre 
patru domenii (ECB, 2011): întărirea supravegherii; introducerea 
unor mecanisme mai eficiente pentru prevenirea şi soluționare 
crizelor; întărirea cooperării internaţionale; dezvoltarea guver- 
nantei la nivel global. 


Întărirea supravegherii a fost necesară pentru că extinderea 
crizei la nivel global a arătat că supravegherea nu a reuşit să facă 
fata provocărilor globalizării sistemelor monetar şi financiar. 
Supravegherea a fost întărită cel puţin din trei puncte de vedere. 
Astfel, în primul rând s-a pus un accent mai mare pe suprave- 
gherea multilaterală pentru ca supravegherea să se potrivească 
mai bine cu efectele generate de interconectarea din ce în ce mai 
acută a relaţiilor economice la nivel internațional. Factorul 
principal care a determinat avansul în întărirea supravegherii la 
nivel global a fost iniţiativa G20, de la reuniunea de la Pittsburgh 
din 20095, de a crea un cadru în care politicile naționale să fie 
compatibile astfel încât să fie posibilă atingerea unor obiective 
decise de comun acord. 


In al doilea rând, a fost îmbunătăţită supravegherea secto- 
rului financiar, având în vedere că una dintre vulnerabilitatile 


3 Documentul la care se face referință este „Framework for Strong, 
Sustainable and balanced Growth”. Realizarea acestor obiective este 
urmărită de către FMI, care prin intermediul rapoartelor sale (World 
Economic Outlook şi Global Financial Stability Report), contribuie la 
identificarea legăturilor şi posibilelor efecte de contagiune dintre 
economiile lumii, având în vedere deciziile economice de la nivel naţional. 

perioadei pre-criza a fost determinata de dezechilibrul dintre 
supravegherea sectorului financiar la nivel national şi creşterea 
integrării financiare la nivel mondial tocmai prin înmulțirea, 
adâncirea şi creşterea complexităţii relaţiilor financiare. Instituţia 
care a fost creată (în aprilie 2009 prin transformarea Forumului 
pentru Stabilitate financiară — Financial Stability Forum-) pentru a 
duce la îndeplinire acest scop la nivel internațional este Consiliul 
pentru Stabilitate Financiară (Financial Stability Board). Spre 
deosebire de ceea ce exista înainte de criză, acest nou organism 
cooperează atât cu FMI, pentru a semnala vulnerabilitatile legate 
de legăturile între sectoarele economice la nivelul economiei 
globale, cât şi cu BIS, pentru a dezvolta instrumente macro- 
prudentiale. 


În sfârşit, supravegherea bilaterală realizată de FMI în 
cadrul Articolului IV? a urmărit întărirea capacităților instituției 
din trei puncte de vedere: creşterea autorității FMI în faţa statelor 
membre, cu privire la obligaţia acestora de a implementa 
măsurile convenite; creşterea relevantei supravegherii bilaterale 
prin realizarea de studii care să abordeze probleme comune 
statelor aflate în circumstanţe similare“; extinderea monitorizării 
fluxurilor de capital. 

Introducerea unor instrumente pentru prevenirea crizelor, 
precum şi a unor mecanisme pentru soluționarea acestora, s-a 
făcut atât la nivel internaţional, prin creşterea fondurilor” şi îmbo- 


+ Acest domeniu este cunoscut în prezent ca fiind supraveghere macropru- 
dentiala. 

FMI, conform prevederilor Acordului care reglementeaza Articolul IV, are 
obligatia de a controla gradul de concordanta intre obligatiile pe care si le 
asumă fiecare stat în parte in cadrul monitorizării din Articolul IV si 
modul în care sunt aduse la îndeplinire aceste obligaţii. 

Unul dintre rezultatele palpabile ale întăririi supravegherii bilaterale este 
elaborarea regulată a Raportului „Fiscal Monitor”. 

După decizia G20, în cadrul summit-ului de la Londra din 2009, de a tripla 
fondurile aflate la dispoziţia FMI până la nivelul de 750 miliarde dolari, a 
urmat decizia din 2010 de mărire a resurselor bazate pe cota aferentă 
fiecărui stat membru. 

gatirea tipurilor de instrumente! pe care FMI le are la dispoziție 
pentru sprijinirea statelor inainte de manifestarea unor deze- 
chilibre, cat si la nivel regional, prin intermediul noilor instru- 
mente elaborate la nivelul UE (si al Zonei euro)’ sau intre statele 
din Asia”. 

Întărirea cooperării internationale s-a concretizat într-un 
cadrul de reglementare şi de supraveghere al sectorului financiar 
internațional dezvoltat de către Comitetul Basel pentru Supra- 
veghere Bancară şi se referă la Acordul Basel III, al cărui scop este 
de a creşte rezilienţa!! sectorului financiar, la care se adaugă 
inițiativele Consiliului de Stabilitate Financiară cu privire la 
scăderea riscurilor determinate de instituţiile financiare de impor- 


s După criză, au apărut cel putin două tipuri de instrumente care, fie aveau 
ataşate condiţii ex-ante (Flexible Credit Line, apărut în 2010), fie vizau 
state care nu aveau probleme de balanţă de plăţi, dar era posibil să aibă 
(Precautionary Credit Line, apărut în 2010). 

° Cadrul de monitorizare, preventie şi corecție a politicilor economice în 
interiorul UE a fost perfecționat după criză. Dacă până în 2011 au apărut 
instrumente precum Mecanismul European de Stabilizare Financiară şi 
Facilitatea Europeană de Stabilitate Financiară, în perioada ulterioară în 
cadrul de monitorizare au fost adăugate rapoarte anuale cu privire la 
creştere şi rapoarte care alertează cu privire la apariţia dezechilibrelor; în 
cadrul de preventie au fost adăugate obiectivul pe termen mediu (MTO) 
cu privire la sustenabilitatea finanțelor publice şi a datoriei publice, 
respectiv Procedura de Dezechilibru Macroeconomic (şi Tabloul de bord); 
cadrul de corecție a fost îmbogăţit prin introducerea Procedurii de deficit 
excesiv (conform căreia statele membre se angajează să readucă nivelul 
excesiv al deficitelor sau al datoriei în limitele considerate normale, sub 
amenințarea unor sancțiuni care pot ajunge la 0,2% din PIB) şi Procedura 
de Dezechilibru Excesiv (conform căreia statele membre trebuie să 
prezinte Planuri de Acţiune pentru corectarea dezechilibrelor excesive sub 
amenințarea unor sancțiuni). 

Liniile de swap existente între statele din Asia încă din anul 2000 au fost 

transformate într-o singură resursă pentru accesarea căreia era nevoie şi 

de existenţa unui acord cu FMI. 

Rezilienta este definită într-un document al Comisiei UE ca reprezentând 

„capacitatea unei persoane fizice, a unei gospodării, a unei comunităţi, a 

unei tari sau a unei regiuni de a rezista, de a se adapta si de a-şi reveni 

rapid din situaţii de stres şi de şoc”. (Comisia UE, 2012) 

tanta sistemică. La nivelul UE a luat ființă in 2010 Comitetul 
European pentru Risc Sistemic a cărui responsabilitate este supra- 
vegherea macroprudentiala a sistemului financiar în vederea 
prevenirii sau reducerii riscurilor sistemice la nivelul Uniunii 
Europene. 

Întărirea guvernantei globale s-a făcut cel putin prin 
intermediul a două reforme. Astfel, cooperarea politicilor econo- 
mice la nivel global a fost făcută la nivelul G20 (depăşind 
importanța deciziilor luate în cadrul G7), iar transformarea 
Forumului pentru Stabilitate financiară în Consiliu de Stabilitate 
Financiară a permis dialogul, analiza reciprocă a politicilor, 
respectiv implementarea standardelor şi corectiilor necesare de 
către autoritățile responsabile din fiecare stat. 


Teoria economică pe care se bazează aşteptările cu privire la 
succesul unei cooperări în planul politicilor economice la nivel 
global este aceea a eşecurilor pieței. Cu alte cuvinte, criza şi 
vulnerabilitatile din sistemele monetare şi financiare sunt 
considerate suficiente motive de eşec al pieţei pentru a motiva o 
intervenţie la nivel internaţional printr-o cooperare a politicilor 
cel puţin în trei cazuri: atunci când bunăstarea la nivel global are 
de câştigat din deciziile de politică economică la nivelul unui stat; 
în cazul în care politicile unui stat trebuie descurajate pentru a nu 
afecta bunăstarea la nivel global; în situaţia în care este necesară 
compensarea statelor care au de pierdut pentru că preferă un 
beneficiu la nivel global în favoarea unui beneficiu unilateral 
(OECD, 2010). 


Cooperarea globală în oricare dintre aceste situații aduce un 
beneficiu pentru că, fie se creează externalitati pozitive, fie sunt 
descurajate externalitatile negative (OECD, 2010). Însă, cercetarea 
istorică întreprinsă în literatura de specialitate (de exemplu, 
înainte de criză Gallarotti, 2004 sau după declanşarea crizei 
Eichengreen, 2011) arată că, la nivel global, cooperarea în politicile 
economice poate avea (dar nu este obligatoriu să se întâmple aşa) 
şanse mai mari de reuşită dacă se manifestă patru condiţii 
(Eichengreen, 2011): (i) cooperarea se concentrează pe aspecte 
tehnice, desfăşurate între experţi care împărtăşesc acelaşi cadru de 


73 


cunoaştere şi au şanse mai mari de a ajunge la un consens; (ii) 
cooperarea este institutionalizata in sensul existentei unor reguli 
care să ajute la delimitarea comportamentelor şi aşteptărilor cu 
privire la rezultate; (iii) cooperarea are ca scop menţinerea status- 
quo-lui cu privire la politici; (iv) cooperarea are loc într-un cadru 
mai larg de colaborare între state. 


2.1.2. Populismul economic post-criză 


Populismul economic a fost definit în literatura de specia- 
litate ca o experienţă caracteristică statelor din America de Sud. In 
aceste cazuri mix-ul de politici economice se concentrează pe 
creşterea economică şi redistribuirea veniturilor în defavoarea 
riscurilor legate de creşterea preţurilor sau de capacitatea de 
acoperire a deficitelor, iar reacția mediului economic extern sau a 
agenţilor economici afectaţi de politicile economice agresive sunt 
ignorate (Dornbush şi Edwards, 1991). 


Succesiunea stărilor economiei, care rezultă dintr-un astfel 
de mix de politici economice, numără patru faze (Dornbush şi 
Edwards, 1991): (i) în prima fază economia şi salariile în termeni 
reali cresc, iar rezervele valutare, acumulate anterior, permit 
finanțarea expansiunii cererii agregate fără să provoace inflație; 
(ii) în lipsa unor câştiguri de productivitate şi pe fondul scăderii 
rezervelor valutare, devin necesare măsuri de politică economică 
în sensul deprecierii cursului de schimb, limitării liberalizării 
contului de capital. Preţurile cresc, dar politicile salariale tin pasul 
cu aceasta, în timp ce bugetul public îşi adânceşte deficitul. (iii) pe 
fondul accelerării inflaţiei, anumite mărfuri sunt din ce în ce mai 
rare, iar scăderea rezervelor valutare duce la fuga capitalurilor. 
Deficitul bugetar şi datoria publică se deteriorează semnificativ 
iar încercările de reechilibrare prin tăierea cheltuielilor nu duc 
decât la scăderea veniturilor salariale. (iv) în condiţiile unei crize 
severe, de obicei un alt guvern preia efortul de stabilizare a 
economiei beneficiind şi de ajutor extern (FMI). 

După criza financiară declansata în august 2007 au apărut si 
opinii care susțin însă că un anumit tip de populism economic 
poate fi util în anumite circumstanţe. Populismul economic este 

înțeles ca o respingere a restricțiilor în implementarea politicilor 
economice (Rodrik, 2018), astfel încât autorități independente (de 
genul băncilor centrale independente) şi regulile pe care ele le 
impun cu privire la echilibrul macroeconomic sunt ignorate (dacă 
nu chiar desființate). 


Atractivitatea populismului economic se bazează pe două 
deficiențe care pot să se manifeste în ceea ce priveşte politicile 
economice. Pe de-o parte, implementarea politicilor economice 
este afectată de problema inconsistentei de timp, în sensul în care 
politicile economice produc costuri pe termen scurt pentru 
politicienii care le implementează şi aduc câştiguri de bunăstare 
pe termen lung pentru populaţie. Acest defect este corectat prin 
delegarea formulării şi implementării politicilor către autorități 
independente care formulează reguli. Pe de altă parte, imple- 
mentarea politicilor economice este afectată de faptul că este 
redistributivă în favoarea unei minorități şi dezavantajează 
eficiența redistribuirii. Acest defect poate fi corectat prin renun- 
tarea la delegarea formulării şi implementării politicilor către 
autorități independente şi reguli, respectiv readucerea deciziilor 
şi implementării politicilor la nivelul decidentilor aleşi. 

Unii autori sunt de părere că cel de-al doilea caz de defect al 
implementării politicilor publice poate să constituie un temei 
suficient pentru a accepta, temporar, devierea de la regulile impu- 
se de autorităţile independente. In astfel de situaţii, populismul 
economic poate fi acceptat ca reprezentând răul mai mic, necesar, 
în schimbul respingerii populismului politic (Rodrik, 2018)”. 

Populismul politic şi reaparitia lui în secolul al XXI-lea nu 
sunt neapărat legate de criza economică şi efectele ei. Există 
autori care consideră că există suficiente dovezi pentru a spune că 
populismul politic se alimentează din opoziţia opiniei publice 
fata de problemele imigrației, liberalizării culturale, ale globali- 
zării şi pierderii de suveranitate (Galston, 2018; Cuperus, 2017). 
Pe de altă parte, există autori care subliniază că deşi există o 
legătură între populismul economic şi cel politic, populismul 
politic este alimentat de părerea generalizată despre direcția — 
declin — în care merge lumea (Elchardus, 2017). Există şi opinia ca 


12 Rodrik consideră că populismul politic se referă la situaţia în care majo- 
ritatea calcă în picioare drepturile minorității. 

politicile populiste sunt rezultatul perceptiei publice asupra 
inegalitatii (Franko si Witko, 2017), tot aşa cum au apărut păreri 
conform cărora reaparitia populismului este atât rezultanta 
factorilor economici, cât şi a unei revolte culturale, în sensul în 
care problemele de tip economic alimentează opiniile opuse 
liberalismului (Springford şi Tilford, 2017) 

Încercarea de a stabili o legătură între criza financiară şi 
resuscitarea populismului politic vine şi din uşurinţa cu care 
discursul politic populist s-a infiltrat în societate în ultimii ani. 
Populismul politic nu are însă o definiţie clară. El este reprezentat 
cel putin sub trei fațete (Surel, 2011): (i) un element necesar al 
democraţiei, pentru că prin el este legitimată puterea, reprezen- 
tată de puterea poporului; (ii) o ideologie preluată de diferite 
facțiuni politice în lupta pentru obținerea puterii politice; (iii) un 
tip de retorică utilizată de anumiţi politicieni. 

În ceea ce priveşte atractivitatea ideologiei populiste în acest 
moment una dintre cauze poate fi climatul de insecuritate în care 
rezultatele economice sunt incerte (Luengo-Cabrera, 2018). 
Rezultatele economice, fie ele legate de criză sau nu, se referă mai 
exact la aşteptările la nivelul societăţii şi nu la nivel individual 
(Elchardus, 2017). 


Luând în considerare acestea, soluţiile pentru combaterea 
populismului politic se referă la (i) non-actiune, pe motiv că 
populismul politic face parte din jocul democratic şi preluarea 
ideologiei sau retoricii nu face decât să exprime nemulțumirea fata 
de ignorarea legitimitatii puterii (Ankersmit, 2017); (ii) recu- 
noaşterea dificultăţilor cu care se confruntă societatea, dar fără 
defetismul şi dorința de păstrare a status-quo-ului (Elchardus, 
2017); (iii) implementarea de politici pentru combaterea ine- 
galitatii (Schultz, 2018). 


2.1.3. Resuscitarea protectionismulut izolationist 


În mod evident, protectionismul şi izolationismul nu sunt 
sinonime, dar protectionismul poate sa conduca la izolationism. 
Izolationismul se referă la o politică de concentrare a interesului 
pentru ceea ce se întâmplă în interiorul ţării şi de respingere a 
implicării în chestiuni care privesc afacerile internaționale. Protec- 

tionismul comercial reprezintă o alegere de politică economică in 
care sunt adoptate bariere comerciale cu scopul protejării 
economiei de posibilele pericole ale comerțului internațional 
(Guarino, 2018). 


Ca şi în cazul populismului, discutat în secțiunea anterioară, 
resuscitarea protectionismului este considerată o consecință a 
crizei şi a globalizării. Dezbaterile la nivel internațional despre 
protectionism (mai ales despre consecințele acestuia) au fost 
determinate de mesajele şi respectiv deciziile de politică 
economică ale Administraţiei Trump. Izolationismul, pe de alta 
parte, pare să se manifeste în SUA încă dinaintea alegerilor 
prezidenţiale din 2016, cel putin din două motive. Pe de-o parte, 
publicul s-a reorientarea către problemele interne (şi ca urmare a 
crizei) şi şi-a pierdut interesul şi preocuparea față de problemele 
din afara țării. Pe de altă parte, decizia Administraţiei Obama de 
dezangajare a trupelor americane din Irak şi Afganistan a 
contribuit la scăderea interesului cu privire la problemele care 
afectează restul lumii. 


Protectionismul comercial este considerat un răspuns 
adecvat în fata actualei încetiniri a creşterii economice la nivel 
global. Legătura dintre încetinirea avansului economic şi comer- 
tul la nivel global pare solidă dacă se are în vedere evoluţia de 
dinainte de criză, când creşterea economică bazată pe avansul 
comerțului a reuşit să scoată într-un timp record miliarde de 
persoane din sărăcie (Hilton, 2017), sau evoluția de după criză, 
când producţia s-a adresat mai mult cererii interne, iar ritmul de 
creştere a comerțului internaţional a fost mai slab decât cel al 
creşterii economice (Coeure, 2018). 


Unele estimări arată că, la nivel global, rata de creştere a 
comerțului a încetinit cu 25% în perioada 2011-2016 comparativ 
cu perioada 2001-2007 (Morgan Stanley, 2017). Cauzele pentru 
care comerțul internațional a încetat să mai contribuie la creşterea 
economică, aşa cum se întâmplase înainte de criză, pot fi 
împărțite în două grupe. 

Prima grupă se referă la cauze de ordin macroeconomic. 
Între acestea se numără cauze care tin de ciclul economic (mone- 
da americană prea puternică fata de celelalte valute, scăderea pre- 
turilor bunurilor), cele care tin de modificarea motorului creşterii 

in tarile dezvoltate, respectiv lipsa progreselor in ceea ce priveste 
relatiile comerciale internationale (Morgan Stanley, 2017). 


A doua grupă se referă la cauze de ordin microeconomic si 
se referă la faptul că funcţionarea lanțurilor de aprovizionare 
internationale este afectată de incertitudini care derivă cel putin 
din trei tipuri de modificări (Hilton, 2017). Prima schimbare arată 
că, în condiţiile în care importurile de completare au devenit o 
parte esenţială a lanțurilor de aprovizionare internationale, 
deprecierea monedei naționale nu mai este o strategie câştigă- 
toare pentru că valoarea mărfurilor importate poate fi atât de 
mare încât să acopere câştigul realizat din depreciere. Al doilea 
tip de modificare vizează pierderea importanţei criteriului pre- 
tului de vânzare în fata celui al calității produselor, în condiţiile in 
care serviciile post-vânzare au căpătat o importanță deosebită, 
motiv pentru care relațiile cu un furnizor de calitate nu vor fi 
abandonate uşor, în ciuda unor presiuni politice (cum este cazul 
celor care ar apărea din impunerea unor restricții specifice 
protectionismului). In al treilea rând, corporatiile au devenit 
suficient de puternice, astfel încât îşi pot permite să negocieze de 
pe poziţii aproape egale cu reprezentanții naţiunilor (fie ei şi 
demagogi). 

Politica de protectionism încearcă să apere anumite interese 
considerate vitale pentru economia unei tari, fie că este vorba 
despre industrii cheie, de anumite mărfuri sau despre locurile de 
muncă. Protectionismul aduce la îndeplinire aceste obiective prin 
intermediul tarifelor, cotelor, subvenţiilor, barierelor administra- 
tive, politicilor de antidumping sau a controlului cursului de 
schimb. 


O parte a literaturii de specialitate arată că efectele protec- 
tionismului sunt întotdeauna negative, în sensul în care se 
limitează alegerile şi prețurile sunt mai mari pentru consumatori, 
industriile noi tind să nu se maturizeze niciodată, controlul 
cursului de schimb poate duce la inflație pe termen lung, iar 
reacţiile similare de răspuns din partea celorlalte state pot da 
naştere războaielor comerciale. 


Analiza din punct de vedere economic a protectionismului 
comercial arată că există efecte la nivel macroeconomic atât pe 
termen scurt şi mediu — în sensul in care creşterea economică 

decelerează şi prețurile cresc pentru ca incertitudinile duc la 
amânarea deciziilor de investiţii şi la scăderea cererii agregate-, 
cât şi pe termen lung, pentru că potenţialul de creştere este afectat 
negativ de alocarea ineficientă a muncii şi capitalului, în lipsa 
avansului productivităţii generat de concurența implicită a 
accesului la piețele internationale (Coeure, 2018). 


Protectionismul comercial este considerat opusul liberali- 
zării comerțului. Teoria pe care se bazează liberalizarea comer- 
tului este înrădăcinată în ideile lui David Ricardo a cărui teorie a 
avantajului comparativ pune capăt viziunii asupra comerțului 
internaţional ca un joc cu sumă nulă, infirmând în acest fel atât 
avantajele autarhiei (protectionismul izolationist) cât şi viziunea 
mercantilismului (reglementarea schimburilor economice cu 
scopul de a creşte puterea statului în detrimentul celorlalte puteri 
statale) (Chu, 2018). 


Contrar teoriei ricardiene, există numeroase exemple de tari 
care au cunoscut o creştere economică accelerată (cum este cazul 
modernizării economiilor SUA şi Germaniei la sfârşitul secolului 
al XIX-lea) sau care au reuşit să construiască industrii de vârf 
(cum este cazul Coreei de Sud, Japoniei sau Taiwan-ului) folo- 
sindu-se de protectionism sub forma tarifelor sau subvenţiilor. 


Nemultumirile exprimate fata de globalizarea comerțului 
nu sunt însă neîntemeiate. Globalizarea a contribuit la creşterea 
economică, dar beneficiile nu au fost echitabil distribuite. Lite- 
ratura de specialitate aminteşte faptul că, în teoria economică, 
globalizarea este considerată o dezvoltare pozitivă doar atâta 
timp cât se fac transferuri care să îi compenseze pe cei care nu au 
câştigat din globalizare - ceea ce în realitatea recentă nu s-a 
întâmplat (Coeuré, 2018). 

Însă, chestiunea esenţială în ceea ce priveşte protectionismul 
şi globalizarea constă în diferenţa dintre definirea problemei şi 
alegerea soluţiei. Astfel, problema este generată de distribuirea 
inechitabilă a beneficiilor globalizării comerțului internațional, iar 
soluția propusă se referă la ridicarea de bariere în calea comer- 
tului international. Soluţia ar trebui, cel mai probabil, să se refere 
la modalităţi de a distribui echitabil beneficiile globalizării. 


Secțiunea de fata a încercat să arate că relațiile de cooperare 
la nivel internaţional (desfăşurate în anumite condiţii) pot oferi 

detensionarea situațiilor, deşi nu sunt niciodată o garantie a 
succesului, iar conotatia peiorativă ataşată unor concepte care nu 
se bucură de o definiție clară, aşa cum sunt populismul sau 
protectionismul, nu ajută atunci când variantele de decizie sunt 
limitate (alternativa fiind, de exemplu, izolationismul sau 
populismul politic). 


2.2. Războiul valutar. Fractura banking-pieţe de 
capital 


Andrei RĂDULESCU 


Războiul valutar constituie una din provocările cele mai 
importante în sfera economiei mondiale în ciclul economic post- 
criză. Lansată în cadrul unui discurs al Ministrului de Finanţe din 
Brazilia în 2010!, expresia se referă la implementarea de politici 
de depreciere a cursului valutar, cu scopul de a ameliora propria 
competitivitate internațională, în detrimentul altor state. 


Privind retrospectiv, aceste măsuri de depreciere a cursului 
de schimb nu constituie o noutate, ele fiind implementate inclusiv 
în perioada de dinainte de Al Doilea Război Mondial. De altfel, 
pentru a evita astfel de confruntări valutare în plan global, 
sistemul Bretton-Woods era axat pe un regim de cursuri de 
schimb fixe. 


Revenind la perioada contemporană, în contextul incidentei 
Marii Recesiuni (cea mai severă criză economico-financiară 
globală din ultimele decenii), băncile centrale au intervenit 
agresiv reducând ratele de dobândă de referință spre minime 
istorice şi implementând măsuri neconvenţionale (programe de 
cumpărare de titluri de stat şi alte active). Aceste decizii au avut 
ca obiectiv reducerea costurilor de finanţare şi relansarea 
creditării, cu impact pozitiv asupra cererii interne. 


Pe de altă parte, măsurile de relaxare a politicii monetare în 
principalele blocuri economice ale lumii au contribuit la 
deprecierea cursului de schimb real efectiv, cu impact pozitiv 
asupra competitivităţii internaţionale pe termen scurt. 


De asemenea, pe parcursul ultimilor ani s-au înregistrat 
evoluţii divergente din perspectiva cursului de schimb real 
efectiv (după cum se poate observa şi în figura 2.1.), ceea ce 
confirmă confruntarea valutară globală, dată fiind absența 
coordonării politicilor monetare. 


1 https://www.ft.com/content/33ff9624-ca48-11df-a860-00144feab49a 

În acest context, in primul rand, se menţionează, pro- 
gramele de cumparare de titluri de stat si titluri ipotecare 
derulate de Rezerva Federala in Statele Unite, acestea contribuind 
la deprecierea cursului real efectiv al dolarului cu peste 15% intre 
începutul anului 2009 şi jumătatea anului 2011. 


Totodată, politica monetară relaxată implementată în Zona 
Euro a contribuit la deprecierea cursului real efectiv al monedei 
unice europene cu aproximativ 20% între toamna anului 2009 şi 
primăvara anului 2015. 


Se evidenţiază însă deprecierea cursului real efectiv al yen- 
ului nipon cu peste 30% de la momentul implementării măsurilor 
din cadrul Abenomics (în 2011) până la jumătatea anului 2015. 


Pe de altă parte, cursul real efectiv al yuan-ului a înregistrat 
o tendinţă de apreciere în intervalul 2005-2016, cu mici perioade 
de ajustare, după cum se poate nota în figura 2.1. 


Într-un studiu din 2017, O. Blanchard (fostul economist şef 
al Fondului Monetar Internaţional) considera faptul că războiul 
valutar este o consecință a lipsei de coordonare a politicilor 
economice din ţările dezvoltate şi economiile emergente din 
perioada de după declanşarea Marii Recesiuni. 


Figura 2.1. Cursul de schimb real efectiv (2010 = 100) 

Sursa: Banca Reglementelor Internationale (BIS) 

Pe de o parte, în țările dezvoltate politica economică a fost 
puternic dependentă de măsurile de relaxare monetară, în 
contextul constrângerilor (marjei reduse de manevră) politicii 
fiscal-bugetare în ultimul deceniu. 


Pe de altă parte, excesul de lichiditate din economiile dez- 
voltate a fost direcționat şi spre oportunităţile investitionale 
oferite de statele emergente şi în dezvoltare, contribuind de multe 
ori la acumularea de dezechilibre macroeconomice, mai ales în 
ţările care nu au acordat atenţia cuvenită reformelor structurale. 


Din perspectivă empirică, confruntarea valutară globală 
reflectă divergentele existente la nivelul gradului de dezvoltare 
din pieţele de capital, cu impact asupra costurilor de finanțare. 
Ţările cu pieţe de capital mai slab dezvoltate se confruntă cu un 
cost mai ridicat al finanţării, iar economiile cu piețe de capital 
dezvoltate beneficiază de un acces mai rapid şi mai ieftin la 
finanţare. 


Finanţarea prin piața de capital reprezintă pilonul funda- 
mental pentru dezvoltarea unei economii. Studiile empirice 
evidenţiază corelatia dintre dezvoltarea pieţei de capital şi nivelul 
de dezvoltare a unei economii. Această dependenţă la nivel 
global este reflectată în figura 2.2. 


Figura 2.2. PIB/locuitor vs. capitalizarea bursieră/PIB la nivel global 

In sfera economiei mondiale coeficientul de corelatie dintre 
dinamica PIB/locuitor şi evoluţia raportului capitalizare bursieră/ 
PIB pentru perioada 1980-2017 a fost de 66%, conform estimărilor 
elaborate utilizând baza de date a Băncii Mondiale. Cu toate 
acestea, analiza pe tari indică diferente importante în ceea ce 
priveşte acest coeficient de corelaţie: de la 68,7% în zona euro, la 
76,2% la nivelul Organizaţiei de Cooperare şi Dezvoltare Econo- 
mică, respectiv 84,1% în Statele Unite. 


Totodată, un nivel ridicat de dezvoltare a pieței de capital 
(care presupune şi o participare activa pe piață) permite eva- 
luarea permanentă a valorii activelor şi a percepţiei de risc 
investiţional. Astfel, țările care au implementat cu succes măsuri 
de dezvoltare a pieței de capital şi-au ameliorat şi nivelul 
indicatorului PIB/locuitor. 


Rolul pieţei de capital în procesul de dezvoltare economică 
a fost subliniat de mai multi economişti de-a lungul ultimelor 
decenii. In acest context, menţionăm planul de dezvoltare aplicat 
în Germania în al şaptelea deceniu al secolului trecut, la inițiativa 
Ministrului Economiei (Karl Schiller): 


“... In this concerted action, as we call it, by unions and 
employers’ associations, ...shaping the budget... in a manner appropriate 
to the economic situation and financial planning for the coming years 
will play just as important a role in this as the rehabilitation of the capital 
market...” 


Karl Schiller, Ministry of Economy, 
German Federal Republic, January 1967? 


Diferentele importante in ceea ce priveste gradul de 
dezvoltare a pietei de capital in plan global sunt reflectate de 
evolutia primei de risc. In acest studiu am aplicat metode 
econometrice standard si am utilizat baza de date Bloomberg 
(perioada 2003-2018) pentru a estima evolutia primei de risc pe 
piețele de acţiuni din Statele Unite (prima economie a lumii, cu o 


2 http://germanhistorydocs.ghi-dc.org/docpage.cfm?docpage_id=2126 

pondere de 23% in PIB-ul global) si Germania (prima economie a 
Uniunii Europene). 

Prima de risc pe piata de actiuni (ERP) reprezinta un indi- 
cator fundamental in sfera pietelor financiare, putand fi asimilat 
unui conector intre dimensiunile reala si financiara ale economiei. 


Pe parcursul ultimelor decenii s-au dezvoltat mai multe 
metode pentru estimarea primei de risc pe piata de actiuni, cea 
mai aplicată fiind CAPM (Capital Assets Pricing Model), 
sintetizată in formula de mai jos. 


ERP = E(Ra)- Rf = Ba* (E(Rm)- Rf) (1) 


unde E(Ra), Rf, E(Rm) si fa reprezintă randamentul aşteptat al 
investitiei intr-un anumit titlu pe piata de capital, randamentul la 
activele fara risc (rata de dobanda la titlurile de stat), randa- 
mentul aşteptat la nivel de piaţă şi elasticitatea randamentului 
investiţiei în titlul respectiv comparativ cu randamentul pieței. 

Ulterior, am estimat o serie de regresii pentru a cuantifica 
dependenţa primei de risc pe piața de acțiuni în SUA şi Germania 
de anumiţi indicatori: raportul capitalizare bursieră / PIB (baro- 
metru pentru dezvoltarea pieței de capital); cursul de schimb real 
efectiv (barometru al competitivităţii internaţionale); dinamica 
producţiei industriale (variabilă proxy pentru investiţiile în 
economia reală). 

Spre exemplu, pentru ambele tari am estimat următoarea 
regresie: 


ERP = c(1)*prodind+c(2)*marketcapPIB+c(3)*REER (2) 


unde ERP, prodind, marketcapPIB si REER reprezinta prima de 
risc pe piata de actiuni, dinamica productiei industriale, raportul 
capitalizare bursiera/PIB si cursul de schimb real efectiv. 

De asemenea, am aplicat si filtrul econometric Hodrick- 
Prescott? pentru a estima componentele structurale ale indicato- 
rilor de mai sus. Această metodă utilizată frecvent de macroeco- 
nomisti este sintetizată în relația următoare: 


T 2 T-1 2 

DIA A X Oa MEA A) 

Min = +Å m (3) 
unde Yt este indicatorul, iar Yt* reprezintă componenta 
structurală a acestuia. De asemenea, ^ constituie un parametru 
de ajustare, pentru care am luat în considerare nivelul sugerat de 
Hodrick-Prescott pentru analiza cu date lunare. 


Am utilizat software-ul econometric E-Views si baza de 


date Bloomberg (observații lunare) pentru perioada septembrie 
2003 — iunie 2018. 


Rezultatele estimărilor econometrice sunt sintetizate in 
figura 2.3. 


Figura 2.3. Evolutia primei de risc pe piata de capital: 
SUA vs. Germania 

Sursa: estimările autorului pe baza datelor Bloomberg 


3 Hodrick, R. and Prescott, E. C. (1997), “Postwar U.S. Business Cycles: An 
Empirical Investigation”. Journal of Money, Credit and Banking, 29 (1), pp. 1-16. 

Conform rezultatelor estimarilor elaborate, prima de risc 
din Germania a fost mai ridicata fata de nivelul din Statele Unite 
in ultimii 15 ani, cu mentiunea ca decalajul s-a intensificat dupa 
2011 (momentul incidentei crizei datoriilor suverane in zona 
euro). 

Totodată, deşi Banca Centrală Europeană (BCE) a imple- 
mentat, începând cu 2015, măsuri de relaxare monetară fără 
precedent, decalajul dintre primele de risc din piatele de acţiuni 
din Germania şi Statele Unite a persistat la un nivel ridicat. 


Nu în ultimul rând, după cum se poate observa în figura 
2.3., prima de risc din Germania nu a mai revenit la nivelul 
anterior declanşării Marii Recesiuni. 

Cu alte cuvinte, percepţia de risc pe piaţa de acţiuni din 
Germania este mai ridicată faţă de nivelul din Statele Unite, cu 
implicaţii pentru costul de finanțare în economie, dinamica 
investițiilor companiilor şi nivelul de dezvoltare economică. 


De asemenea, rezultatele analizei elaborate indică faptul că 
în Germania prima de risc a fost mai dependentă de evoluția 
producției industriale (relație invers proporţională) şi de 
dinamica cursului real efectiv (relaţie direct proporțională) în 
perioada 2003-2018. 


Pe de altă parte, în SUA prima de risc a fost mai dependentă 
de evoluţia raportului capitalizare bursieră/PIB în ultimii 15 ani. 


Nu în ultimul rând, rezultatele analizei elaborate arată 
dependenţa ridicată a diferentialului de primă de risc (Germania 
vs. SUA) de evoluţia raportului capitalizare bursieră / PIB (relaţie 
pozitivă) şi de dinamica cursului de schimb real efectiv (relație 
invers proporțională). 

În încheiere, subliniem faptul că diferentialul de primă de 
risc pe piaţa de acțiuni dintre Germania si SUA este reflectat şi de 
nivelul PIB/locuitor (Figura 2.4.). 


87 


Figura 2.4. PIB/locuitor in Germania (% din nivelul SUA) 

Sursa: 


calculele autorului pe baza datelor Fondului Monetar International 
(FMI) 


Rezultatele acestei analize sunt relevante pentru procesul de 


dezvoltare economica din tarile membre ale Uniunii Europene, 
date fiind următoarele aspecte: 


— dependența de finanţarea din sectorul bancar 
(pondere de 45,9%, comparativ cu nivelul de doar 
31% din SUA); 


— absența integrării fiscal-bugetare; 
— dinamica lentă a reformelor structurale în regiune. 
In acest context, se recomandă Germaniei şi țărilor membre 


ale zonei euro şi Uniunii Europene să accelereze măsurile pentru 
dezvoltarea piețelor de capital şi pentru integrarea acestora. 


Subliniem faptul că finalizarea Uniunii Pietelor de Capital 


este imperativ necesară pentru contracararea tensiunilor comer- 


ciale 


globale şi a războiului valutar, dar şi pentru pregătirea 


următoarei etape a globalizării în contextul Revoluţiei Digitale. 


2.3. Revolutia digitala 


Sorin-Nicolae CURCA 


Comparabila cu alte trei mari momente importante la scara 
istoriei, perioada actuală este asimilată unei „a patra revoluții 
industriale”, dacă privim prin prisma dezvoltării tehnologiei. 
Similar apariției motorului cu aburi şi mecanizării, a electricității 
şi, mai aproape, a dezvoltării microprocesoarelor, digitalizarea a 
transformat numeroase aspecte ale vieţii economice şi sociale. 


Caracteristicile principale ale unui asemenea fenomen sunt 
două: caracterul disruptiv şi nevoia de adaptare (IMF, 2018b). 
Flexibilitatea şi cvasi-universalitatea tehnologiilor conduc la 
adoptarea lor de cât mai mulți indivizi, într-un număr din ce în ce 
mai mare de domenii de activitate, ceea ce face ca transformările 
pe care le implică să fie ireversibile. Pe de altă parte, ritmul 
accelerat în care se produc toate aceste schimbări, susținut de 
puterea din ce în ce mai mare a calculatoarelor, cere noi cunoş- 
tinte, abilități şi face necesară o capacitate sporită de acomodare 
la acestea. 


Cel puţin la fel de mult ca în alte domenii de activitate, în 
domeniul financiar digitalizarea a schimbat relaţiile de muncă, 
relaţiile de afaceri ș.a.m.d. Tehnologiile, unele dintre ele universal 
aplicabile, au permis dezvoltarea de soluţii care au schimbat total 
modul în care instituţiile financiare interacționează cu utilizatorul 
şi în care funcționează procesele operaționale. 


În ciuda oricăror anticipări pesimiste, neîncrederea în insti- 
tutiile financiare tradiționale şi înăsprirea reglementărilor după 
criza din 2008-2009 nu au inhibat, ci au creat noi oportunități şi au 
stimulat inovarea în cadrul acestui proces. 


După introducerea pe scară largă a calculatoarelor şi a 
accesului la Internet, care au permis dezvoltarea unor aplicaţii 
specifice la nivelul instituţiilor financiare existente, în perioada 
post-criză cele mai importante schimbări au venit, favorizate şi de 

imbunatatirea si diversificarea canalelor de comunicatii, odata cu 
dezvoltarea companiilor fintech şi a criptomonedelor. Acestea au 
valorificat oportunități create de tehnologie de care nu s-au 
bucurat companiile financiare tradiționale şi au arătat că 
funcționarea sistemului financiar poate fi pusă pe o bază nouă. 


2.3.1. Tehnologii cu impact asupra sistemului financiar 


Avansul tehnologic produs în ultimii ani a permis dez- 
voltarea de soluţii în diverse domenii de activitate. Dintre cele 
care au aplicabilitate în sectorul financiar amintim următoarele: 
tehnologia blockchain, analizele de tip Big Data, Internet of Things 
(IoT), Cloud Computing-ul, Inteligența Artificială (AI), tehnologiile 
biometrice şi realitatea augmentata/virtuala (OECD, 2018). 


Tehnologia blockchain a apărut odată cu lansarea cripto- 
monedei Bitcoin şi s-a dezvoltat ulterior mai ales în legătură cu 
sistemul de plăţi si cu domeniul contractelor inteligente! (platfor- 
ma Ethereum). 


Blockchain-ul este un registru public, descentralizat, admi- 
nistrat în comun de membrii rețelei care asigură funcţionarea 
acestuia (şi nu de o autoritate centrală), ceea ce îi oferă siguranţă, 
îl face mai puţin predispus la fraudă, cenzură sau manipulare și 
preferabil bazelor de date tradiționale. 


Modelul este similar celui dezvoltat de Ralph Merkle în 
1979 (arborele Merkle). Tranzactiile/schimburile de date sunt 
organizate sub formă de blocuri şi, validate în cadrul sistemului 
distribuit cu ajutorul criptografiei, sunt adăugate celor înre- 
gistrate anterior, alcătuind o structură cronologică de tip lanţ, 
compactă, de sine stătătoare. 


Contractele inteligente sunt acorduri contractuale care se imple- 
mentează/execută cu ajutorul aplicaţiilor software. Acestea din urmă 
includ protocoale care pot asigura în mod automat negocierea clauzelor 
contractuale sau executarea în cazul nerespectării acestora. 

Arborele Merkle este o structură de date specifică (tip arbore) utilizată 
pentru a verifica integritatea structurilor mari de date. 


N 

O caracteristica a blockchain-ului este aceea ca datele nu pot 
fi sterse sau modificate ceea ce face ca aceasta solutie sa nu fie cea 
mai potrivită pentru utilizarea în afaceri (inclusiv in sectorul 
financiar) în situaţiile în care integrează date cu caracter personal 
care pot fi păstrate perioade limitate de timp, informații cu regim 
special etc. 


Potrivit estimărilor companiei de consultanță Crunchbase, 
în 2018, la nivel mondial, peste 1,3 miliarde de dolari au fost 
investite în startup-uri bazate pe blockchain, cele mai multe fiind 
proiecte orientate pe cercetare. De asemenea, potrivit cifrelor 
avansate de banca spaniolă Santander, implementarea blockchain 
în departamentele de back-office ale instituţiilor financiare, ar 
putea determina pentru acestea economii de peste 20 de miliarde 
de dolari anual (The Economist, 2018). 


Spre deosebire de blockchain, analizele de tip Big Data au 
căpătat importanţă odată cu creşterea volumului de date generate 
de dispozitivele digitale care au pătruns într-un număr din ce în 
ce mai mare de activități și care au dezvoltat o putere din ce în ce 
mai mare de calcul. Acestea oferă informații importante care pot 
sta la baza fundamentării deciziilor cu privire la portofoliile de 
investiţii, identificării fraudelor, creării de campanii de marketing 
personalizate etc. 

Datele utilizate în analizele de tip Big Data sunt caracterizate 
de volum ridicat, varietate şi velocitate (se referă la viteza cu care 
sunt generate şi procesate datele), trăsături cunoscute în literatura 
de specialitate sub acronimul de cei 3V (SAS, 2018). 


Acestea pot fi date structurate sau nestructurate, sub formă 
de fişiere text, video sau audio şi pot proveni din surse diverse, 
precum operaţiunile cu clientela, bazele de date ale clienților, 
informaţiile referitoare la utilizarea internetului, aplicațiilor 
mobile sau rețelelor de socializare ş.a. 


Dincolo de aspectul cantitativ, în analizele de tip Big Data este 
importantă calitatea prelucrării datelor. Procesate eficient acestea 
pot determina, la nivelul instituțiilor financiare, reducerea 
cheltuielilor şi îmbunătăţirea proceselor de management. 

În legătură cu Big Data, în domeniul finanţelor sunt utilizate 
Internet of Things (IoT) şi Cloud Computing-ul. 


Internet of Things (IoT) desemnează acele tehnologii care 
permit conectarea diverselor obiecte fizice si schimbul de 
informatii intre acestea, prin intermediul internetului, si este una 
dintre sursele de date pentru analizele de tip Big Data (însă nu 
numai). Acesta permite inregistrarea obiceiurilor de consum si 
comportamentul utilizatorilor, informatii care pot fi valorificate in 
vederea stabilirii profilului de risc al clientilor sau construirii de 
oferte personalizate. 


Conceptul de Internet of things (IoT) a fost utilizat pentru 
prima data de Kevin Ashton in 1999 insa tehnologia a devenit un 
fenomen în ultimii ani, odată cu diminuarea dimensiunii 
cipurilor, care a permis integrarea acestora în diferite obiecte și 
transformarea lor în dispozitive cu putere de calcul, care pot să 
proceseze si să transmită date. 


Cloud computing-ul permite stocarea datelor (inclusiv cele 
utilizate în analizele Big Data) şi rularea de aplicaţii pe servere 
externe, în afara infrastructurii IT a utilizatorului. Acestea pot fi 
uşor accesate prin intermediul browserului de internet. 


Serviciile care pot fi utilizate în cloud sunt diverse: de la 
extinderea capacităților proprii de stocare a datelor, până la 
sporirea puterii de calcul, utilizarea de aplicaţii de birou ș.a. 


Principalele avantaje ale utilizării serviciilor de cloud 
computing sunt: eliminarea cheltuielilor cu implementarea și între- 
ţinerea infrastructurii IT, accesul mai ușor la date, posibilitatea de 
a beneficia de capacităţi extinse de stocare etc. 


Deşi oferă beneficii nete, în prezent numai 10% din volumul 
total de activitate care ar putea fi transferată în cloud se desfășoară 
prin intermediul acestui tip de servicii (ZDNET, 2018). 


Inteligența Artificială (AI) se referă la utilizarea maşinilor 
inteligente, capabile să simuleze diverse aspecte ale inteligenţei 
umane precum recunoașterea, învățarea, raţionamentul sau 
rezolvarea de probleme. In domeniul financiar adoptarea acesteia 
a determinat automatizarea activităţii de back-office, înlocuirea 
consilierilor specializaţi cu roboți digitali etc. 

În strânsă legătură cu aspectele inteligenței umane pe care le 
abordează, inteligența artificială integrează diverse ramuri printre 
care: învățarea automată (machine learning), reţelele neuronale, 
învăţarea profundă (deep learning), calculul cognitiv, viziunea 
computerizată și procesarea limbajului natural (Natural language 
processing - NLP)’. 

Însă, în domeniul finanţelor aceasta este legată, în principal 
de utilizarea conceptului de machine learning care permite recu- 
noasterea de modele pe baza comportamentelor sau informaţiilor 
din trecut si de cel de deep learning, bazat pe utilizarea reţelelor 
neuronale, care permite lucrul cu date complexe, nestructurate. 


Pe lângă cele de mai sus, tehnologiile biometrice permit 
recunoașterea caracteristicilor fiziologice (amprentele digitale, 
fata, vocea etc.) si de comportament (mersul) ale indivizilor si 
sunt utilizate la identificarea acestora şi autentificarea lor în 
bazele de date/aplicatiile instituţiilor financiare. 


Utilizarea acestora presupune folosirea de dispozitive de 
scanare, de programe software pentru conversia datelor, de baze 
de date specifice și contribuie la îmbunătăţirea securității 
operațiunilor și diminuarea riscului de fraudă sau de furt de date. 

Aceste tehnologii nu sunt încă utilizate pe scară largă în 
instituţiile financiare, cea mai mare parte a proiectelor care le 
vizează aflându-se în faza de testare. 


Nu în ultimul rând, realitatea augmentată/virtuală 
(AR/VR) poate fi utilizată în vederea îmbunătățirii experienţei 
utilizatorului, adăugând noi dimeniuni în interacțiunea acestuia 
cu instituţia financiară. 

Similar tehnologiilor biometrice, şi acestea sunt puţin utili- 
zate în practică, cele mai multe dintre proiectele AR/VR fiind, în 
prezent, în teste. 


* Pentru o prezentare a ramurilor specifice Inteligentei artificiale (AI) vezi SAS 
(2018), Artificial Intelligence. What it is and why it matters, disponibil la 
adresa  https://www.sas.com/en_us/insights/analytics/what-is-artificial- 
intelligence.html 

Alaturi de cele prezentate mai sus exista si alte tehnologii 
care pot avea impact asupra sistemului financiar (precum 
tehnologiile API care permit conectarea unor entitati diferite la 
baze de date sau platforme comune, in vederea schimbului de 
date etc.). 


2.3.2. Aplicabilitatea tehnologiilor digitale 
in sectorul financiar 


Tehnologiile digitale au vizat multiple aspecte ale functio- 
nării instituţiilor financiare şi au impactat in diferite feluri 
sistemul financiar. Dacă în anii 1970 erau introduse plățile cu 
cardul şi câteva decenii mai târziu, odată cu dezvoltarea 
Internetului şi a platformelor pentru comerț digital, plăţile prin 
intermediul aplicaţiilor de online banking, în prezent tendinţa 
este de migrare a acestora către aplicaţiile de telefonie mobilă şi 
alte soluţii care asigură utilizatorului mobilitate sporită, viteză în 
procesarea tranzacţiilor și accesibilitate. 


Soluţiile sunt diverse şi integrează în bună măsură inovațiile 
pe care revoluția digitală le-a făcut posibile. Sistemul de plăti M- 
PESA, creat în 2007 de subsidiara kenyană a Vodafone, Safaricom, 
unul dintre cele mai de succes modele de afaceri bazate pe 
tehnologie, este unul dintre exemple. Acesta funcționează prin 
transformarea cartelei SIM într-un cont bancar care poate stoca o 
monedă virtuală ce poate fi transferată altor utilizatori. 

Alături de M-PESA, serviciile de plată de tip „open loop” 
(sau „closed loop”)* permit efectuarea de plăți cu telefonul sau pe 
Internet prin intermediul tehnologiilor NFC (Near Field 
Communication) (Apple Pay, Samsung Pay etc.), 1-click payment 


4 Serviciile de tip „open loop” sunt cele care au o utilizabilitate larga, per- 
mitand efectuarea de plăţi in orice mediu permite rețeaua procesatorului 
(de exemplu cardurile Visa, Mastercard). În schimb, serviciile de tip 
„closed loop” permit efectuarea de plăți doar în anumite medii specifice 
(precum plăţile în magazin cu cardurile de cumpărături); 

ş.a, ce asigură valorificarea rețelelor de plăți existente si 
înlocuirea aparatelor POS (Scardovi, 2016). 


Pe lângă cele de mai sus, tehnologia blockchain, deşi încă nu 
oferă soluții concrete, se află în teste şi nu este exclus ca aceasta să 
fie implementată”. 


Toate acestea se dezvoltă pe măsură ce apar noi intermedi- 
ari, noi canale de distribuţie și se testează noi tehnologii 
(Scardovi, 2016). În plus, aceste aspecte schimbă relaţia clientului 

cu instituţia financiară şi stabilesc un nou tip de legătură, inclusiv 
în ceea ce priveşte controlul datelor, cu noul furnizor de soluții 
financiare digitale. Nu în ultimul rând, este amplificată concu- 
renta, tehnologiile utilizate de instituţiile financiare tradiționale 
pierd teren şi devin mai putin relevante. 


În ceea ce priveşte creditarea, tehnologiile digitale au făcut 
posibilă dezvoltarea platformelor P2P (peer-to-peer) care au creat 
oportunități noi de împrumut, cu costuri mai reduse, şi de 
finanțare pentru indivizii neacceptati anterior pe piața financiară 
tradițională. În plus, acestea au facilitat dezvoltarea unor noi 
modele de afaceri pentru întreprinzători, in care riscul este 
transferat în primul rând investitorilor, iar beneficiile vin din 
zona comisioanelor încasate din intermediere şi nu din marja de 
dobânda netă pe care o încasează instituţiile financiare tradi- 
tionale (Scardovi, 2016). 


Într-un mod similar funcționează platformele de crowd- 
funding care permit finanțarea de proiecte cu caracter social în 
schimbul unei recompense viitoare și aşa-numitele equity-based 
platforms, prin intermediul cărora indizii primesc pachete de 
acțiuni în cadrul companiilor pe care le finanţează (OECD, 2018). 

Alături de acestea, tehnologiile Big Data au permis inclu- 
derea în analiza profilului de risc al clienților a unor variabile 
non-traditionale, precum activitatea acestora pe rețelele sociale. 

Toate tendinţele descrise mai sus se regăsesc şi în domeniul 
asigurărilor, respectiv al investiţiilor pe piaţa financiară. Platfor- 


5 Pentru mai multe informaţii vezi The Economist, Technology Quaterly. 
Cryptocurrencies and blockchains. Chasing the rainbow, September 1st 2018; 

mele P2P (peer-to-peer) şi aplicaţiile mobile sunt canale care 
asigură o mai mare flexibilitate solicitantului de polite de 
asigurări, acesta având posibilitatea, de exemplu, să combine 
riscuri cu anumite persoane. Precum în cazul platformelor de 
creditare, tehnologiile Big Data şi Al sunt utilizate la calculul 
primelor de asigurare, implicând un număr ridicat de variabile, 
ceea ce oferă rezultate mai precise, iar tehnologiile biometrice pot 
oferi date despre vârsta, starea de sănătate, comportamentul 
asiguratului (OECD, 2018). 


În ceea ce priveşte investiţiile, platformele dedicate oferă 
posibilitatea de a opta pentru portofolii predefinite, de a efectua 
tranzacţii automate bazate pe utilizarea de algoritmi, corelându-le 
cu profilul de risc al utilizatorului. Alături de acestea, tehnologiile 
AI pot permite optimizarea portofoliilor prin recunoaşterea, pe 
baza modelelor, a investițiilor performante (OECD, 2018). 


De asemenea tehnologiile prezentate anterior pot oferi solu- 
tii pentru îmbunătăţirea securităţii în domeniul cibernetic, pentru 
eficientizarea proceselor şi reducerea costurilor, pentru educarea 
consumatorilor sau facilitarea modului în care companiile finan- 
ciare comunică cu aceștia. 


2.3.3. Dezvoltarea sectorului fintech 


Apariţia sectorului fintech a fost determinată pe de o parte 
de înăsprirea cadrelor de reglementare pe piața financiară 
tradițională ca urmare a crizei financiare şi, pe de altă parte, de 
boom-ul tehnologic. Într-un context mai larg, aceasta a fost 
favorizată de problemele cu care s-a confruntat sistemul financiar 
în perioada post-criză şi de „fricțiunile” dintre instituţiile 
tradiţionale şi consumatori (Cortina et al., 2018). 

Pe acest fond, numărul companiilor care activează în dome- 
niu a evoluat într-un ritm accelerat în ultimii ani. În 2015 se 
numărau peste 4.000 de astfel de entități, cele mai multe functio- 
nând în sectorul bancar, al pieţelor de capital şi al asigurărilor 
(Cortina et al., 2018). 

În literatura de specialitate conceptul de ,,fintech” se referă la 
noile industrii care se bazează pe tehnologii inovative şi noi 
modele de afaceri, pentru a furniza servicii financiare alternative 
sectorului tradițional (OECD, 2018). 


Furnizorii care activează în acest domeniu sunt în general 
companii de nişă, care valorifică oportunități tehnologice încă 
neexploatate de companiile financiare tradiționale, iar soluţiile 
propuse de acestea acoperă o gamă largă de produse şi servicii 
financiare, de la plăți si acordarea de împrumuturi, până la 
asigurări şi investiții. 

Astfel, în funcţie de domeniul în care activează, s-au 
conturat mai multe subsectoare, printre care: cele referitoare la 
plăți digitale (PayTech), la banking (BankTech), la asigurări 
(InsuranceTech), la wealth management (WealthTech), la imple- 
mentarea reglementărilor (RegTech), crearea de marketplace-uri 
etc. 


În prezent, sectorul fintech este la început însă potenţialul de 
dezvoltare pe care îl are face ca acesta să poată avea, pe termen 
lung, un impact semnificativ la nivelul sistemului financiar. Aşa 
cum arată statisticile, numărul clienţilor care utilizează produse 
sau servicii furnizate de aceste companii este în creştere. Dacă la 
nivel mondial numărul operațiunilor de plată prin intermediul 
dispozitivelor mobile inteligente era, în 2009, de 70,1 milioane, în 
2012 au fost înregistrate 212,3 milioane de operațiuni, iar în 2016 
447,9 milioane de operaţiuni. Cele mai multe au fost inițiate din 
Asia şi Africa (Statista, 2018). 

Alături de aceasta, dacă în 2012 volumul creditelor acordate 
prin intermediul platformelor digitale P2P a fost de 1,2 miliarde 
de dolari, în 2013 acesta s-a situat la 3,5 miliarde de dolari, în 2014 
la 9 miliarde de dolari, pentru ca în 2015 să atingă nivelul de 64 
de miliarde de dolari (Statista, 2018). 

Evoluţiile prezentate mai sus sunt strâns legate de avan- 
tajele de care dispun companiile fintech in fata competitorilor 
tradiționali şi de beneficiile pe care le aduc clienţilor. 

În primul rând, acestea vin cu noi modele de afaceri 
(precum platformele digitale P2P) care facilitează şi îmbunătăţesc 

interacțiunea cu utilizatorul, făcând posibilă asigurarea de servicii 
mai rapide şi mai eficiente prin utilizarea de tehnologii care cresc 
accesibilitatea şi viteza de furnizare a datelor (prin update-uri în 
timp real, conectivitate mobilă). În plus, ele pot oferi servicii 
personalizate, în funcție de apetitul de risc al clientului sau de 
stilul de viata, asigură o transparenţă sporită, pot oferi costuri 
mai mici datorită soluţiilor tehnologice pe care le utilizează, ce 
reduc cheltuielile cu personalul şi infrastructura fizică, şi au o 
flexibilitate mai mare în implementarea de campanii promo- 
tionale care să atragă şi sa fidelizeze clientela. 


Toate acestea, împreună cu avantajele precum utilizarea 
modelelor predictive pentru targetarea clienţilor, regândirea 
modului de distribuţie a produselor şi serviciilor, facilitarea 
accesului la produse şi servicii bancare pentru categoriile de 
clienți care sunt „nebancabili” sau „nebancaţi”, şi astfel a inclu- 
ziunii financiare, eficientizarea sectorului operațional, capacitatea 
de a efectua analize de date avansate (Capgemini, 2018), pun 
presiune pe instituţiile financiare tradiționale şi fac necesar ca 
acestea să se adapteze în direcţia actualizării sistemelor 
informatice şi a managementului, cresc competiţia şi facilitează 
inovarea. 


Companiile financiare tradiționale dețin însă în continuare 
cea mai mare cotă din piața serviciilor financiare si au 
caracteristici specifice care le face să nu simtă încă ,,amenintarea” 
fintech-urilor. Acestea se bucură în continuare de avantaje precum 
managementul riscului, rețeaua de sucursale, reglementările, 
încrederea clienţilor, brand-ul, capitalul (Capgemini, 2018) etc. 


Particularitatile menţionate mai sus fac însă ca modelele de 
afaceri ale celor două categorii de entități să se întrepătrundă şi să 
dea naştere unor relaţii de colaborare manifestate pe diverse 
paliere“. Sintetic, acestea pot îmbrăca în prezent următoarele 
forme (Capgemini, 2018): 


é Pe lângă aceasta se constată totuși și o tendinţă în sens invers, de migrare a 
companiilor fintech mari către sectorul financiar traditional. Fintech-uri 
precum Zopa sau Monzo, de exemplu, au aplicat recent pentru a obţine 
licenţe care să le permită să funcţioneze similar instituţiilor bancare; 

— relații de colaborare bazate pe furnizarea către 
instituțiile financiare tradiționale de servicii de tip 
white label (dezvoltate de companii fintech însă 
implementate sub brandul propriu al băncii/ 
instituţiei financiare); 

— relații bazate pe dezvoltarea şi găzduirea produselor 
şi serviciilor in-house (în cadrul companiei); 


— relații bazate pe outsourcing, în care prestarea servi- 
ciilor instituțiilor financiare tradiționale este 
externalizată către companii specializate (sunt 
prezente mai ales în domeniul asigurărilor); 


— relații de colaborare care utilizează modele API 
(Application Programming Interface) ce permit conec- 
tarea si furnizarea de servicii de către companiile 
fintech, prin intermediul sistemelor informatice ale 
instituțiilor financiare tradiționale, sub brandul 
acestora; 


— relații de colaborare bazate pe dezvoltarea, pentru 
instituţiile financiare tradiţionale, de soluţii in-house 
de sine stătătoare (precum platforme care functio- 
nează independent sau alte soluții implementate 
atunci când se lansează produse de nişă); 


— dezvoltarea de către instituţiile financiare traditio- 
nale de acceleratoare sau incubatoare de afaceri 
pentru companii care activează în sectorul fintech 
(precum Visa Europe Collab); 


— colaborarea prin intermediul marketplace-urilor, 
platforme care integrează produse si servicii de la 
diferite instituţii financiare tradiţionale (precum 
Alibaba). 


Toate acestea temperează caracterul disruptiv al tehnolo- 
giilor, însă influenţează in mod direct atât structura pieţei finan- 
ciare (din perspectiva furnizorilor), cât şi oferta de produse şi 
servicii. 

Dincolo de aceasta, companiile fintech isi păstrează, totuși, 
un rol important în ceea ce priveşte „pătrunderea” tot mai adâncă 

a tehnologiei pe piaţa financiară. Pe măsură ce numărul acestora 
creşte şi sunt implementate noi soluții, procesele operaţionale 
tind să se dematerializeze, începe să conteze din ce în ce mai 
puţin infrastructura fizică şi accentul este pus din ce în ce mai 
mult pe accesul la date. 


Alături de acestea, este facilitată funcționarea companiilor 
mici, cu capital redus, cărora li se deschid oportunități în abor- 
darea afacerilor din perspectivă transfrontalieră şi apar noi 
provocări pe piaţa financiară. 

Din acest punct de vedere, rămâne important rolul 
autorităților de reglementare care, în funcţie de cum se vor 
raporta la evoluţiile descrise mai sus, vor influența modul în care 
va funcţiona în viitor sistemul financiar. 


2.4. Un alt sistem financiar global. Euro — un activ 
concurent sau de stabilitate? RMB - un activ de 
rezervă sau o pârghie politică? 


Robert-Ionut DOBRE 


2.4.1. Scurt istoric. Structură. Riscuri actuale 


Sistemul financiar global (SFG) reprezintă cadrul general 
informal constituit din diverse instituţii şi acorduri bilaterale şi 
multilaterale, precum şi din companii şi organizaţii care conduc 
la apariţia fluxurilor de capital, atât în scopuri de finanţare a 
comerțului, cât şi pentru realizarea investiţiilor. 


De la crearea sa la sfârşitul secolului al XIX-lea ca urmare a 
declanşării primului val de globalizare economică, SFG a suferit 
numeroase transformări ca urmare a creşterii nivelului de 
integrare a economiilor naționale, precum şi a numeroaselor crize 
financiare. Această perioadă a fost marcată de crearea băncilor 
centrale (de exemplu, Sistemul Rezervelor Federale (FED) a fost 
creat în anul 1913!), tratatelor bilaterale şi multilaterale (GATT, 
Comunitatea Europeană a Cărbunelui şi Oţelului (CECO) etc.) şi 
a organizaţiilor interguvernamentale (Banca Reglementelor Inter- 
naţionale (BIS), Fondul Monetar Internaţional (FMI), Banca 
Internaţională pentru Reconstrucţie şi Dezvoltare (BIRD) etc.) 
(James şi Patomäki, 2007). 

Dinamica transformărilor sistemului financiar global poate fi 
caracterizată în termenii decalajului dintre liderul din domeniul 
tehnologic şi urmăritorii săi (Maddison, 1982), în cadrul căruia 


1 Cele mai vechi bănci centrale din lume au fost înființate în Europa, încă 
din secolul al XVII-lea (Sveriges Riksbank, banca centrală a Suediei, a fost 
creată în anul 1668, iar Banca Naţională a României a fost înfiinţată în anul 
1880, fiind a cinsprezecea bancă centrală a lumii), noutatea fiind aceea că 
Fed a primit şi un alt obiectiv, acela de asigurare a lichiditatilor necesare 
combaterii crizelor financiare, în urma panicii din anul 1907. 

doar liderul (chiar dacă nu este întotdeauna acelaşi) are 
capacitatea de a stabiliza sistemul internațional. 


Pentru perioada scursă de la crearea sistemului financiar 
global pot fi date două exemple care să confirme ipoteza lansată 
anterior. Primul se referă la hegemonia britanică din secolul al 
XIX-lea, când Imperiul Britanic s-a aflat în avangarda desco- 
peririlor ştiinţifice, fiind, de fapt, prima ţară industrializată din 
lume. In acea perioadă, Marea Britanie a putut menţine 
stabilitatea SFG prin împrumuturile contraciclice (având drept 
adresant țările ce sufereau şocuri sistemice) şi prin nerestrictio- 
narea accesului la pieţe proprii pentru bunurile produse de țările 
afectate de crize (Kirshner, 1996). 


Cel de-al doilea descrie dominaţia SUA pe parcursul secolului 
XX, când puterea americană a fost chiar formalizată în cadrul 
acordului de la Bretton Woods prin constituirea FMI şi BIRD cu 
obiectivul de a stabiliza sistemul financial internațional în cazul 
declanşării unor crize (Kirshner, 1996). In această perioadă doar 
Statele Unite dispuneau de pieţe financiare suficient de mari şi de 
lichide pe care dolarul să poată fi tranzactionat în mod liber de 
către orice organizaţie, tara sau persoană din lumea întreagă. In 
plus, acestea au avut şi încă au şi puterea economică şi militară 
pentru a garanta deschiderea către orice altă piaţă. 


Urmând acelaşi raționament, pe măsura creşterii fără 
precedent a economiei Chinei, în condiţiile în care se estimează că 
aceasta va deveni cea mai mare economie a lumii, ne putem 
aştepta la dominaţia economică a acestei tari în secolul actual. 
Câteva semne ale acestei transformări pot fi observate chiar de 
acum, prin propunerile de reformare a sistemului financiar 
global, deocamdată prin intermediul unui grup de tari, BRICS, 
(Brazilia, Rusia, India, China şi Africa de Sud) în care China are 
cea mai importantă contribuție. 


Astfel, țările BRICS au făcut presiuni în vederea reformării 
sistemului de participatii la Fondul Monetar International (FMI) 
(obiectiv îndeplinit în anul 2010 când economiile emergente au 
primit cu aproximativ 6% mai multe drepturi de vot?), precum şi 
a guvernantei sistemului financiar international. 


2 https://www.imf.org/en/News/Articles/2015/09/14/01/49/pr10477 

De asemenea, în anul 2015 a fost înființată Noua Bancă de 
Dezvoltare (NDB), etapa inițială de dezvoltare a unei alternative 
a BRICS la Grupul Băncii Mondiale (Oehler-Sincai şi alţii, 2016), 
ce are ca obiectiv declarat finanţarea marilor obiective de 
infrastructură ale ţărilor membre. Pe fondul succesului relativ al 
NDB (până în luna mai 2018, banca a finanţat 21 de proiecte în 
valoare totală de 5,1 miliarde de dolari”), liderii BRICS au 
convenit să grăbească procesul de înființare a unei noi agenţii de 
rating, considerându-se că activitatea agenţiilor de rating 
existente nu răspunde cerințelor actuale de creştere economică şi, 
mai ales, nevoilor specifice țărilor emergente (Oehler-Şincai şi 
alţii, 2016). 

În plus, începând cu data de 1 octombrie 2016, moneda 
naţională a Chinei, renminbi (RMB), a fost inclusă de către FMI în 
DST (Drepturi Speciale de Tragere, moneda virtuală a FMI), 
alături de dolar, euro, yen si lira sterlină, având o pondere de 
10,92% din total (IMF, 2016) fata de 41,73% alocate dolarului, 
31,93% euro, 8,33% yenului şi 8,09% lirei sterline. 


Principalii participanți economici la SFG sunt investitorii 
institutionali şi individuali, intermediarii financiari, companiile 
multinaționale, consumatorii privaţi, precum şi băncile centrale 
ale ţărilor lumii. Pe parcursul celor aproximativ 150 de ani de 
funcționare a SFG au fost dezvoltate organisme de reglementare la 
nivel internaţional pentru a creşte încrederea tuturor părților 
implicate. Cele mai importante organisme sunt: 


— Banca Reglementelor Internaționale, înfiinţată în anul 1930, 
ca bancă a băncilor centrale, având drept obiective atin- 
gerea stabilității financiare şi susținerea cooperării 
internaționale; 

— International Organization of Securities Commissions 


A 


(IOSCO)°, înființată pentru a coordona reglementarea 
valorilor mobiliare la nivel internaţional; 


3 https://www.reuters.com/article/us-china-brics-bank/brics-development- 
bank-to-expand-lending-to-private-sector-id USKCN1IU0P2 

1 https://www.bis.org/ 

5 https://www.iosco.org/about/?subsection=about_iosco 

— International Association of Insurance Supervisors (LAIS)* 
care coordoneaza si sustine supervizarea si reglemen- 
tarea activitatilor de asigurari; 


— Financial Action Task Force on Money Laundering (FATE) 
care are drept obiectiv stabilirea de standarde si promo- 
varea implementării eficiente a măsurilor legale, de 
reglementare şi operaţionale pentru combaterea spălării 
banilor, a finanţării terorismului şi a altor ameninţări 
legate de integritatea sistemului financiar internaţional; 


— International Auditing Standards Board (LASB) care stabi- 
leşte standardele internaţionale de contabilitate şi de 
audit; 

— Financial Stability Board (FSB), un organism care consi- 
liază statele G20 (grupul care reuneşte economiile dez- 
voltate şi marile economii emergente) cu privire la refor- 
ma sectorului bancar şi supervizează reglementarea 
sistemului financiar global. 


Stabilitatea financiară la nivel mondial a continuat să se 
îmbunătățească în ultima perioadă, pe măsură ce redresarea 
economică s-a amplificat, iar pieţele globale au fost în plină 
expansiune. „Dar, în timp ce apele par calme, vulnerabilitatile 
apar în adâncuri, riscurile fiind redirectionate de la bănci la 
pietele financiare sub forma căutării unui randament mai bun, a 
primelor de risc mai mici şi a unui leverage mai mare. Dacă ar fi 
lăsate nesupravegheate, aceste evoluţii ar putea submina 
încrederea pieței, cu repercusiuni care ar putea pune în pericol 
creşterea globală” (Adrian, 2017). 


Cu toate acestea, chiar dacă riscurile pe termen scurt par a fi 
mici, vulnerabilitatile pe termen mediu sunt în creştere; ultimele 
pot fi împărţite în cinci mari grupe. Prima, riscul de piaţă are o 
tendinţă ascendentă din cauza faptului că în pieţe sunt prea mulţi 
bani, iar activele care oferă un randament ridicat nu au înregistrat 


6 https://www.iaisweb.org/page/about-the-iais/ 
7 http://www. fatf-gafi.org/about/ 

8 https://www.ifrs.org/about-us/who-we-are/ 

9 http://www.fsb.org/about/history/ 

un ritm de creştere atât de rapid (ponderea activelor care oferă un 
randament mai mare de 4% este de 5%, fata de 80% în anul 2007) 
(Adrian, 2017). Acest lucru poate să determine investitorii 
institutionali să îşi schimbe comportamentul normal în căutarea 
unor randamente cât mai ridicate, deteriorându-şi calitatea 
portofoliilor. 


A doua, volatilitatea foarte redusă a diferitelor clase de active 
poate încuraja automultumirea investitorilor şi poate masca 
riscurile provenite din gradul ridicat de îndatorare al companiilor 
şi din alte şocuri potenţiale. Condiţiile favorabile de creditare 
(dobânzile reduse şi modelele de creditare relaxate ale băncilor) 
conduc la subevaluarea acestui tip de riscuri şi la creşterea 
gradului de îndatorare a companiilor; în cazul apariţiei unor 
şocuri de genul crizelor financiare (sau al riscurilor geopolitice, 
cresterilor bruste ale inflaţiei samd), gradul de îndatorare se va 
transforma în vulnerabilitate (Adrian, 2017). 


A treia, nivelul datoriilor în rândul economiilor dezvoltate şi 
al celor mai mari economii emergente este în creştere, situându-se 
cu 60.000 de miliarde de dolari peste nivelul atins în perioada 
premergătoare crizei din 2007-2009, 80% din această sumă 
reprezentând datorii suverane sau corporatiste. De asemenea, 
serviciul datoriei a crescut în câteva economii majore, printre care 
China, Canada şi Australia (Adrian, 2017). 


A patra, gradul de îndatorare externă a multor economii 
emergente şi cu venit redus s-a majorat, în condiţiile în care 
primele de risc se află la un minim multianual. Principalii bene- 
ficiari ai creditelor cu condiţii foarte avantajoase sunt ţările din 
Africa. Această stare de fapt poate susține dezvoltarea economică 
a ţărilor mai sus menţionate, dar se poate transforma şi într-o 
vulnerabilitate dacă primele de risc se deplasează către un nivel 
mai apropiat valorilor reale (Adrian, 2017), situaţie deloc 
improbabilă. 

A cincea, dimensiunea, complexitatea şi ritmul expansiunii 
creditelor (mai ales ale celor asa zise,,credite din umbră”) din 
sistemul financiar al Chinei conduc la creşterea riscurilor la 
adresa stabilităţii financiare. Chiar dacă autoritățile chineze în- 
cearcă să reducă dimensiunea acestui fenomen prin introducerea 

recentă a unei serii de măsuri, restricționarea creditului poate 
avea un impact negativ asupra potenţialului de creştere 
economică (Adrian, 2017). 


2.4.2. De la hegemonia economică 
la hegemonia monetară 


Dominația economică exercitată de o tara este translatata de 
istoricii economiei şi asupra dominaţiei monetare, în sensul în 
care, în perioadele menţionate în secțiunea anterioară, a avut loc 
şi o dominație monetară a ţărilor avansate asupra restului lumii. 
Astfel, economia secolului al XIX-lea a fost dominată de lira 
sterlină, iar Banca Angliei avea rolul de dirijor al finanțelor 
internaționale datorită faptului că Marea Britanie era cel mai 
mare finanţator mondial şi dispunea de cele mai dezvoltate piețe 
financiare (Keynes, 1930). 


La fel, dolarul a fost singura monedă internaţională accep- 
tată în cadrul sistemului instituit odată cu semnarea acordului de 
la Bretton Woods, fiind fixată în raport cu aurul, celelalte monede 
având o rata fixă de schimb fata de dolar. Dominația dolarului a 
condus la creşterea semnificativă a influenţei Rezervelor Federale 
(Fed) asupra sistemului financiar internațional, influență care 
continuă până astăzi, chiar dacă este diminuată în ultimele 
decenii, mai ales după renunţarea în anul 1973 la asocierea cu 
aurul. 


În literatura economică de specialitate există două puncte de 
vedere în ceea ce priveşte legătura dintre hegemonia economică 
şi cea monetară a unei tari aspra restului lumii (Eichengreen şi 
alţii, 2018). Viziunea tradițională, bazată mai mult pe teorie decât 
pe dovezi empirice, conform căreia dominația economică şi cea 
monetară merg mână în mână, derivă din modelele economice 
care se bazează pe externalitati puternice între rețele, astfel încât 
avantajul economic obținut de primul jucător de pe o anumită 
piaţă este atât de puternic încât acesta reuşeşte să cucerească 
întreaga piaţă; în cazul nostru, avantajul economic conduce la 

obtinerea unui cvasi-monopol in ceea ce priveste folosirea 
monedei corespunzatoare drept mijloc de plata, valuta de depozit 
si unitate de referinta (Rey, 2001). De asemenea, persistenta unui 
astfel de model poate fi foarte puternică, astfel încât înlocuirea 
unei monede dominante cu alta să nu poată fi realizată decât ca 
rezultat al unui şoc (de exemplu, a fost nevoie de şocul produs de 
al Doilea Război Mondial pentru ca lira sterlină să fie înlocuită cu 
dolarul american, chiar dacă economia americană o depăşise pe 
cea britanică cu mult timp înainte). 


Cu toate acestea, conform noii viziuni, teoretizată de 
Eichengreen, Mehl şi Chițu in 2018, dovezile empirice corespun- 
zătoare perioadei dintre 1913 şi 1970 au arătat faptul că viziunea 
tradițională are lacune serioase. Lira sterlină a început să împartă 
cu dolarul statutul de cea mai importantă monedă internațională 
(în anul 1913, dolarul nu era folosit aproape deloc în tranzacţiile 
internaționale, iar 10 ani mai târziu avea o pondere egală celei a 
lirei sterline) la puţin timp după sfârşitul Primului Război 
Mondial, sugerând posibilitatea coexistentei mai multor monede de 
largă circulație (Eichengreen şi alţii, 2018). Acelaşi lucru se poate 
declara şi despre ascensiunea mărcii germane (figura 2.5.) 
ulterioară şocului petrolier din anul 1973 sau a euro, a cărui 
apariţie în anul 1999 a făcut ca folosirea acesteia ca monedă 
internațională de schimb să depăşească suma ponderilor avute 
anterior de monedele aflate în componenţa sa (figura 2.6.). 


Chiar dacă ar putea conduce la o volatilitate mai ridicată, 
existența simultană a mai multor monede internaţionale cu o 
putere relativ egală şi a mai multor surse de lichiditate poate 
sugera existența unei adecvări mai bune între structura economiei 
globale şi sistemul financiar şi monetar internațional, deoarece în 
cazul creditării contraciclice sau de urgență nu este nevoie ca 
lumea să depindă de opinia şi bunăvoința unei singure bănci 
centrale şi a unui singur guvern. Astfel, dacă banca centrală ce 
reprezintă în mod tradițional sursa asistenţei de urgenţă cu 
lichidităţi refuză sau nu poate furniza ajutorul necesar, atunci alte 
bănci vor putea face acest lucru (Eichengreen şi alţii, 2018). 

Figura 2.5. Evolutia ponderii principalelor monede internationale in 
perioada 1973-1985 (in %) 

Figura 2.6. Evoluția ponderii principalelor monede internaționale 
în perioada 1999-2018 (în %) 

2.4.3. Euro —un activ concurent sau de stabilitate? 


La crearea sa în anul 1999, moneda euro nu s-a dorit a fi un 
concurent pentru dolarul american, ci o soluţie pentru problema 
europeană a volatilitatii celor 11 piețe componente care putea 
tranzacţiile din cadrul pieţei unice, aşa cum s-a întâmplat în anul 
1992 (Eichengreen, 1994). Totuşi, nu se poate spune că nu au 
existat lideri ai Uniunii Europene care să nu viseze la crearea 
unui rival sau a unei contraponderi pentru dolar drept rezultat al 
funcţionării armonioase a euro. 


Iar lucrurile chiar au luat această turnură imediat dupa 
adoptarea euro: moneda unică europeană a devenit o monedă 
internațională de rezervă, o ancoră pentru ratele de schimb ale 
monezilor altor tari, o moneda de realizare a schimburilor 
valutare internationale sau de emisiune a obligatiunilor interna- 
tionale, dobandind un rol mult mai important (asa cum se 
observa si în figura 2.5) decât marca germană, cea mai importantă 
moneda aflata in compozitia sa inainte de 1999 (Eichengreen si 
altii, 2018). 

Valoarea monedei euro in calitate de moneda internationala 
a scazut odata cu declansarea crizei datoriilor suverane din anul 
2009 şi cu creşterea temerilor din pieţele financiare referitoare la 
lichiditatea pieţelor financiare europene. Cu toate acestea, 
inițierea în 2014 de către Banca Centrală Europeană a progra- 
mului de relaxare cantitativă şi dobânzile foarte scăzute practi- 
cate în Zona Euro au crescut atractivitatea euro-obligatiunilor 
pentru multi actori internaționali, atât din ţările dezvoltate, cât si 
din cele emergente, ridicând din nou ponderea euro în totalul 
rezervelor internaţionale, până la valoarea de 20% (figura 2.6.). 


Pentru a verifica existența unei legături de corelatie-cauza- 
litate între evoluţia economică a zonei euro şi folosirea monedei 
acesteia ca monedă internaţională de rezervă (aşa cum rezultă din 
teoriile prezentate în secțiunile anterioare), am efectuat o analiză 
de corelaţie între ponderea PIB-ului agregat al ţărilor din Zona 
Euro în PIB-ul agregat la nivel mondial şi ponderea rezervelor 
denominate în euro în cadrul rezervelor totale internaţionale 

corespunzatoare perioadei 1999-2017, practic toata perioada de 
existenta a monedei euro. 


Figura 2.7.: Analiza corelatiei dintre evolutia PIB si ponderea monedei 
euro in totalul rezervelor internationale in perioada 1999-2017 


Sursa: reprezentare a autorului pe baza datelor Currency Composition of 
Official Foreign Exchange Reserves (COFER), International Financial 
Statistics (IFS) si World Bank 


În consecință, am folosit coeficientul de corelaţie r Pearson, 
rezultând o valoare a corelatiei de r=0,00604 la un prag de 
semnificație p>0,01. Prin urmare, se poate afirma că între cele 
două serii de date nu a putut fi descoperită nicio corelaţie de tip 
liniar (de asemenea, figura 2.7. este semnificativă). Cu toate 
acestea, ponderea Euro în totalul rezervelor internaţionale poate 
fi estimată printr-o regresie care foloseşte o funcție polinomială 
de gradul doi, având o valoare de 0,82 a coeficientului de 
determinare R?. 


De aceea, în opinia noastră, ponderea monedei euro în ca- 
drul rezervelor internaţionale nu este determinată doar de 
evoluţia PIB-ului Zonei Euro, ci și de încrederea pe care această 

regiune o poate furniza investitorilor, institutionali şi privaţi. Mai 
mult, aşa cum s-a putut observa în cazul crizei datoriilor suve- 
rane din 2009, comportamentul pieţelor tinde să devină unul 
conservator în astfel de situații: banii se deplasează către locurile 
deja bine cunoscute: dolarul. Motivele neîncrederii în euro au fost 
multiple: solvabilitatea băncilor, sustenabilitatea datoriilor suve- 
rane, nivelul scăzut de integrare financiară, bancară şi a pieţelor 
de capital. 


Increderea în euro nu se poate construi fără reforme, mai 
ales cele care privesc uniunea bancară, uniunea piețelor de capital 
şi reformele fiscale. 


În ceea ce priveşte uniunea bancară, sunt necesare măsuri 
pentru a întări Mecanismul Unic de Supraveghere Bancară 
(pentru a limita anumite arii de creditare şi pentru clasificarea şi 
provizionarea mai strictă a creditelor), precum şi Mecanismul 
Unic de Rezoluţie Bancară (pentru crearea Mecanismului Euro- 
pean de Stabilitate în vederea suplimetării fondurilor necesare 
combaterii riscurilor sistemice sau pentru adoptarea unei ierarhii 
comune a creditorilor în cazul lichidării băncilor) (IMF, 2018). De 
asemenea, se impun standardizarea regulilor naționale privind 
procedurile de insolvenţă, accelerarea proceselor de luare a 
deciziilor, precum şi constituirea unei instituții europene respon- 
sabilă cu supervizarea aspectelor legate de spălarea banilor. 


Continuarea procesului de unificare a piețelor de capital va 
conduce la micşorarea riscurilor transfrontaliere de creditare, prin 
creşterea accesului companiilor la o gamă mai variată de opţiuni 
de finanţare, atât domestice cât şi din străinătate. Deşi au fost 
înregistrate progrese notabile prin implementarea unui mecanism 
de diversificare a opţiunilor de finanțare a companiilor mici şi 
mijlocii, sau prin emiterea unui nou prospect de reglementare 
pentru simplificarea normelor de finanţare a companiilor mici şi 
mijlocii, este nevoie de implementarea unor măsuri suplimentare, 
precum: elaborarea unui cadrul pentru emiterea de obligaţiuni 
garantate, implementarea unor măsuri de reduce a barierelor ce 
stau în calea distribuţiei titlurilor de fonduri de investiţii în toată 
Uniunea Europeană sau crearea unor planuri de acțiune 
referitoare la companiile fintech (IMF, 2018). 

In cazul reformelor fiscale, existenta unei Capacitati Fiscale 
Centrale (CFC) care sa constituie un fond de rezerva in vederea 
sustinerii politicilor fiscale nationale in cazul unor crize, va intari 
abilitatea tarilor componente de a folosi politicile fiscale pentru 
realizarea stabilitatii macroeconomice. Acest fond de rezerva are 
drept propunere de buget suma de 30 de miliarde de euro pentru 
exercitiul bugetar 2021-2027, reprezentand aproximativ 0,2% din 
PIB-ul Zonei Euro din anul 2021 (IMF, 2018). 


În aceste condiţii, creşterea viitoare a rolului international al 
euro va reprezenta nu doar un indicator al încrederii globale în 
moneda unică europeană, ci şi succesul obținut de ţările membre 
în procesul lung şi complicat de realizare a uniunii monetare, a 
uniunii pieţelor de capital şi de prevenire a şocurilor sistemice 
prin reformele fiscale. 


2.4.4. Renminbi — un activ de rezervă sau o pârghie 
politică? 


Aşa cum previzionează teoria clasică menţionată la 
începutul acestui capitol, nu peste mult timp China va deveni 
principala putere economică a lumii, iar moneda sa, renminbi, 
principalul candidat la detronarea dolarului din poziția de cea 
mai importantă valută de rezervă. 

Cei mai importanţi paşi au fost făcuți deja în ceea ce 
priveşte comerțul, unde China reprezintă cel mai important 
partener pentru nu mai putin de 75 de tari din întreaga lume 
(Einchengreen şi alţii 2018), conducând la plasarea monedei 
chineze pe locul secund în ceea ce priveşte volumul tranzacţiilor 
comerciale la nivel mondial (măsurat prin originea şi destinația 
mărfurilor şi investițiilor), depăşind moneda euro începând cu 
anul 2013 (Wilson, 2015). Mai mult, unii experți previzionează că, 
în anul 2020, 50% din totalul comerțului internaţional realizat de 
China se va efectua în moneda proprie (HSBC, 2017a). Realizările 
sunt remarcabile, având în vedere timpul foarte scurt trecut de la 
demararea liberalizării tranzacţiilor în renminbi cu ţările parte- 
nere din Asia în cursul anului 2009. 

Au fost realizati pasi importanti in ceea ce priveste liberali- 
zarea graduală a accesului nerezidentilor pe piețele financiare din 
China, precum si al rezidentilor pe pieţele străine. Dezvoltarea 
pieţelor de capital din China a făcut progrese semnificative, 
existând exemple recente, inclusiv lansarea diferitelor programe 
de tipul Stock/Bond Connect şi deschiderea în 2016 a pieţei 
interbancare a obligatiunilor chineze (CIBM) către o gama mai 
largă de investitori internaţionali. Includerea acțiunilor China A 
în indicii Morgan Stanley Capital International (MSCI) şi 
includerea potenţială a CIBM în indicii Global Bond sugerează, 
de asemenea, recunoaşterea treptată a piețelor de capital din 
China la nivel internaţional. Cu mai multe proiecte în derulare, 
pieţele financiare ale Chinei vor continua să se transforme şi să se 
adapteze la cerinţele economiei sale în creştere (HSBC, 2017b). 


De asemenea, a început şi liberalizarea graduală a conturilor de 
capital, dar mai este un drum lung până la liberalizarea completă 
a acestora. De altfel, întrebarea care se pune este dacă guvernul 
chinez este dispus să lase acest lucru să se întâmple. 


Un alt pas întreprins de China se referă la crearea unei rețele 
de linii swap între Banca Centrală a Chinei şi alte bănci centrale, 
operațiune demarată în 2008 prin semnarea acordului de swap cu 
mai multe tari, printre care şi Coreea de Sud. Astăzi, sunt inche- 
iate acorduri de swap cu 34 de bănci centrale, prin intermediul 
cărora au fost transferate sume totalizând mai mult de 3.000 de 
miliarde de renminbi (HSBC, 2017b). 


Din punctul nostru de vedere, cel mai important canal 
pentru a creşte ponderea RMB în comerțul international, il 
reprezintă Belt and Road Initiative (BRI), programul de investiţii în 
străinătate şi de finanţare a acestora prin intermediul băncilor de 
investiţii, de dezvoltare şi comerciale chineze, care îşi propune să 
realizeze conexiuni ale infrastructurilor de transport dintre Asia, 
Europa şi Africa (teritorii care reprezintă aproximativ 63% din 
populaţia lumii şi 30% din producţia economică globală). Prin 
dezvoltarea acestei inițiative, China se aşteaptă ca volumul 
comerțului său cu ţările aflate de-a lungul rutelor Belt & Road să 
depăşească 2.500 de miliarde de dolari USD anual în următorul 
deceniu (HSBC, 2017b). 

Dar toate aceste proiecte si evolutii au un impact pe termen 
lung, chiar si in viziunea celor mai vocali sustinatori ai modelului 
chinez de dezvoltare. La nivel de tranzactii totale (aici sunt 
incluse si cele comerciale), doar 1,61% din totalul tranzactiilor la 
nivel mondial au fost realizate in anul 2017 in moneda chineza 
(SWIFT, 2018), în uşoară scădere fata de anul 2014. In ceea ce 
priveste obligatiunile denominate in renminbi, acestea reprezinta 
mai putin de 1% din volumul total al obligatiunilor emise la nivel 
international (Einchengreen si altii 2018), chiar daca mai mult de 
50 de bănci centrale au declarat că moneda chineză există deja in 
portofoliul lor de rezerve. De asemenea, renminbi este moneda în 
care sunt denominate doar o mică parte din datoriile băncilor 
internaționale, însumând aproximativ 500 de miliarde de dolari 
(Fernandez, 2015). 


Una dintre cele mai mari priorităţi ale guvernului chinez în 
vederea transformării RMB într-un concurent al dolarului şi al 
euro o reprezintă construirea unor pieţe financiare dezvoltate şi 
lichide. Chiar dacă piețele financiare chineze se află pe locul patru 
în lume ca volum de tranzacţionare (după cele din Statele Unite, 
Zona Euro şi Japonia), dacă raportăm aceste volume la valoarea 
PIB-ului său, China este depăşită nu doar de multe alte tari 
dezvoltate, ci şi de o serie de economii emergente, precum 
Brazilia, Malaezia sau Taiwan (Einchengreen şi alţii 2018). 


Din punct de vedere al investitorilor, problemele pieţelor 
chineze de capital se leagă de lipsa de transparenţă, volatilitatea 
foarte ridicată şi implicarea foarte mare a guvernului chinez, deşi 
volumul de tranzacţionare al pieţelor de capital din Shanghai şi 
Shengzhen reprezintă aproape jumătate din volumul de tranzac- 
tionare al piețelor din Statele Unite (aproximativ 400 de miliarde 
de dolari zilnic în anul 2015) (Einchengreen şi alții 2018). 


De altfel, se poate uşor observa că întâlnim o problemă de 
voinţă politică atunci când discutăm despre crearea unor piețe 
lichide, pentru că acest lucru presupune limitarea şi transparen- 
tizarea intervențiilor guvernului chinez, precum şi informarea 
investitorilor, atât institutionali, cât şi privaţi, în legătură cu con- 
ditiile financiare, proiectele şi perspectivele emitentilor chinezi de 
obligaţiuni şi acțiuni. 

In concluzie, este posibil un viitor in care mai multe tari vor 
dispune de pieţe financiare profunde şi de mare anvergură şi/sau 
altele vor ajunge la dimensiunea economică a Statelor Unite şi a 
volumului de tranzacţii de pe pieţele sale monetare şi de capital, 
iar tehnologia financiară va continua să evolueze în direcții care 
să faciliteze folosirea mai multor valute naţionale în aceste 
tranzacţii. Pe de altă parte, în ciuda tuturor acestor transformări 
tehnologice, este posibilă păstrarea status-quo-ului. Configuraţia 
viitorului sistem financiar global depinde de foarte multi actori 
economici şi politici: corporaţii, state, organizaţii internaţionale, 
lideri politici, precum şi din ce în ce mai multi simpli cetăţeni. 

Cu toate acestea, pe termen mediu, dominaţia dolarului 
poate fi ,,amenintata” doar de euro, în condiţiile în care strategia 
UE de reformare fiscală, bancară şi a pieţelor de capital este 
finalizată şi implementată cu succes. Acest proces poate fi chiar 
accelerat în contextul intensificării măsurilor antiglobalizare şi al 
renunţării la multilateralism. Asa cum am precizat, China poate 
juca un rol mai important în condiţiile în care devine un „gene- 
rator de încredere” la nivel mondial, prin transparentizarea şi 
liberalizarea sistemelor bancar şi financiar. 


2.5. Integrarea pietelor financiare internationale 


Andrei RADULESCU 


Componenta fundamentală a procesului de globalizare, 
integrarea pieţelor financiare internaţionale reprezintă unul din 
aspectele cele mai monitorizate de macroeconomisti si finantisti, 
dat fiind impactul acestuia la nivelul politicilor economice şi 
evoluţiei gradului de dezvoltare în sfera dimensiunilor națională, 
europeană şi mondială. 

Procesul de integrare a pieţelor financiare s-a intensificat pe 
parcursul ultimelor decenii, concomitent cu dezvoltarea fluxu- 
rilor comerciale internaţionale şi eliminarea barierelor din calea 
circulației capitalului. 

Astfel, în prezent, climatul financiar global se resimte din ce 
în ce mai mult la nivel regional şi național. Se poate spune că 
evoluţia pieţei financiare dintr-o anumită tara/regiune depinde in 
primul rând de climatul din piețele globale şi apoi de factorii 
specifici zonei (macroeconomici, politici etc.). 


Creşterea gradului de integrare pe piețele financiare contri- 
buie la o propagare mai rapidă a undelor de şoc (pozitive şi 
negative) la nivelul burselor naționale, cu impact pentru dina- 
mica indicatorilor din economia reală (dat fiind că piaţa 
financiară reprezintă un indicator avansat). 


De asemenea, integrarea piețelor financiare internationale 
este o consecinţă a diversificării investiţiilor de la nivel naţional, 
spre plan regional şi sfera globală. 


Pe de o parte, acest proces a contribuit la convergenta ţărilor 
emergente şi în dezvoltare spre grupul celor dezvoltate, îndeosebi 
la nivelul statelor care au avut continuitate în implementarea 
reformelor structurale (inclusiv a celor care vizează piaţa de 
capital), cum este cazul Poloniei. 

Pe de altă parte, acest proces a condus la polarizare şi la 
ajustări severe în țările cu dezechilibre macroeconomice şi discon- 
tinuitate în implementarea reformelor structurale, la momentul 
incidentei unor unde de şoc în plan global. In perioadele de 
panică pe pieţele financiare globale fluxurile de capital se retrag 
din astfel de ţări, cu impact macro-financiar nefavorabil pe 
termen scurt şi consecințe pe termen mediu [cazul României la 
finalul anilor 1990 şi în perioada Marii Recesiuni (2008-2012)]. 


Majoritatea analizelor recente confirmă o creştere a gradului 
de integrare a piețelor financiare internaționale după 1990, pe 
fondul intensificării globalizării şi al proceselor de integrare 
economică regională (cazul Uniunii Europene). 

Astfel, în prezent, în luarea deciziilor de investiţii şi finan- 
tare companiile şi populaţia iau în considerare şi climatul din 
piețele financiare internaționale, nu doar evoluţiile din plan 
intern. 


Spre exemplu, studiul elaborat de Donadelli şi Paradiso 
(2014) indică faptul că, prin includerea în portofoliul investiţional 
a unor active din alte ţări, se reduce nivelul riscului (mai ales 
atunci când asistăm la divergență între randamentele oferite de 
instrumentele interne comparativ cu cele externe). 


De asemenea, procesul de integrare a pieţelor financiare 
internaționale are consecinţe nu doar la nivelul investiţiilor 
financiare, dar şi în economia reală, contribuind la o ameliorare a 
bunăstării şi la atenuarea şocurilor specifice cu care se confruntă o 
anumită ţară, după cum rezultă din studiul elaborat de Jappelli şi 
Pistaferri (2011). 


Pe de altă parte, un grad ridicat de integrare pe pieţele 
financiare internaţionale poate influența obiectivele de politică 
economică în ţările fără restricții în ceea ce priveşte fluxurile de 
capital. 

Astfel, studiul elaborat de Blanchard et al. (2010) subliniază 
faptul că obiectivele de politică economică ale unei țări pot să nu 
fie în concordanţă cu evoluţiile din pieţele financiare globale. 


Acest aspect este evidenţiat şi de studiul realizat de 
specialiştii Organizaţiei de Cooperare şi Dezvoltare Economică 


117 


(OCDE) in 2018: intensificarea procesului de integrare a pietelor 
financiare internationale a condus la modificări importante in 
ceea ce priveşte canalele de transmitere a şocurilor economice 
externe, cu implicaţii la nivel de decizii de politică economică. 
Conform acestei analize, impactul şocurilor externe este cu 
atât mai puternic cu cât gradul de deschidere a economiilor este 
mai ridicat. Totodată, impactul multiplicatorului fiscal-bugetar 
este mai limitat, iar politicile de depreciere a cursului de schimb 
au impact mai redus asupra volumelor de comerţ şi mai ridicat la 
nivelul bilanţului financiar al companiilor cu expunere externă. 


Nu în ultimul rând, integrarea pieţelor financiare interna- 
tionale a condus la modificări de paradigmă în ceea ce priveşte 
politica economică, atât la nivel global, dar şi regional şi national. 
Se menţionează în acest context concluziile reuniunilor din cadrul 
G-20, consolidarea arhitecturii zonei euro şi accentul pus pe 
stabilitatea financiară la nivel national după incidenţa crizei 
economico-financiare globale (în vara anului 2007). 


La nivelul G-20 s-au stabilit coordonate pentru convergenta 
politicilor economice în plan global pe parcursul ultimului 
deceniu. Cu toate acestea, măsurile nu au fost implementate 
uniform în sfera principalelor grupuri economice din plan global. 


Totodată, noua arhitectură a zonei euro (definită în perioa- 
da valurilor Marii Recesiuni) vizează măsuri pentru accelerarea 
convergentei economice regionale şi întărirea rezistenţei la şocuri. 
Subliniem însă faptul că nu toate țările europene au respectat 
spiritul acestei arhitecturi, astfel că la momentul 2018 s-a 
intensificat percepţia de risc privind situația finanţelor publice 
din Italia (a treia economie ca dimensiune din regiune). 

De asemenea, o serie de țări nu au continuat reformele 
structurale după încheierea acordurilor cu Fondul Monetar 
Internaţional, confruntându-se cu intensificarea dezechilibrului 
macroeconomic în ultimele trimestre (spre exemplu ţările din 
America de Sud, dar şi România). 

Din analiza zilnică a dinamicilor din pieţele financiare 
internaţionale pe parcursul ultimelor două decenii se evidenţiază 
evoluţii influențate de ştirile macroeconomice din principalele 

blocuri economice ale lumii (inclusiv deciziile si semnalele de 
politica economica), de informatiile din sfera companiilor listate, 
de fluctuatiile cotatiilor internationale la titei si alte materii prime 
si de evenimente cu caracter temporar (tensiuni geo-politice, 
terorism, catastrofe naturale). 


Referindu-ne strict la ciclul economic post-criza, se observa 
o dependență puternică a climatului din piețele financiare 
internaționale de politica monetară relaxată fără precedent im- 
plementată în SUA, zona euro, China, Japonia şi alte economiile 
ale lumii. 


Aceste măsuri de relaxare monetară au determinat declinul 
costurilor reale de finanțare spre niveluri minime istorice şi 
orientarea fluxurilor de capital spre active cu grad mai ridicat de 
risc. 


Mai departe, am analizat procesul de integrare a compo- 
nentelor pieţelor financiare (piaţa monetară, piaţa de titluri de 
stat, piața de acțiuni şi piața valutară) din SUA, China şi zona 
euro (aceste tari contribuie cu aproximativ 60% la formarea PIB- 
ului mondial) din perioada august 2006 — august 2018. Am 
estimat un indicator de integrare pe baza unei metodologii 
similare cu cea a Băncii Centrale Europene!. 


În primul rând, am calculat un indicator compozit pentru 
fiecare componentă a pieţei financiare din cele trei blocuri 
economice, utilizând ponderile acestor tari în PIB-ul global. 


În al doilea rând, am calculat abaterea medie pătratică fata 
de indicatorul compozit pentru fiecare componentă a pieţei finan- 
ciare din aceste tari. 

Conform rezultatelor obținute s-au consemnat evoluții 
divergente ale indicatorilor de integrare calculati la nivelul 
componentelor pieţelor financiare din SUA, China şi zona euro în 
ultimii 12 ani, determinate de deciziile şi semnalele divergente de 
politică monetară, dar şi de diferenţele de dezvoltare pe anumite 
categorii de piaţă. 


1 https://www.ecb.europa.eu/pub/pdf/other/indicatorsfinancialintegration 
200509en.pdf 

În ceea ce priveşte piața monetară gradul de convergenţă 
între cele trei tari s-a ameliorat in ultimele luni. După cum se 
poate observa în figura 2.8, indicatorul abaterea medie pătratică 
se situează în prezent în zona minimelor din 2010. Considerăm că 
această evoluţie a fost influenţată de ciclul monetar post-criză din 
SUA, de stagnarea în zona minimelor istorice a ratelor de 
dobândă în zona euro şi de implementarea de măsuri de relaxare 
a politicii monetare în China. 


Figura 2.8. Indicator de integrare a piețelor monetare din SUA, China şi 
Zona euro 

Sursa: estimările autorului pe baza metodologiei BCE şi datelor Bloomberg 


Pe de altă parte, gradul de convergenţă pentru ratele de 
dobândă la titlurile de stat pe scadenta 10 ani din SUA, China si 
zona euro s-a redus în ultimele trimestre. Astfel, după cum se 
observă în figura 2.9, indicatorul abaterea medie pătratică s-a 
poziționat recent în zona maximelor istorice. Apreciem că această 
evoluţie a fost determinată de divergenta dintre creşterea 
înregistrată în Statele Unite (în contextul impulsului monetar) şi 
scăderea din China. 

Figura 2.9. Indicator de integrare a pietelor de obligatiuni suverane din 

Sursa: estimările autorului pe baza metodologiei BCE şi datelor Bloomberg 


Totodată, indicatorul de convergenţă din sfera indicilor 
bursieri din primele trei blocuri economice ale lumii s-a deteriorat 
în ultimii doi ani: după cum se poate observa în figura 2.10, 
indicatorul abaterea medie pătratică a atins valori record în 
această vară, dat fiind că tendinţa ascendentă din SUA nu a fost 
înregistrată pe piaţa din China (în contextul provocărilor cu care 
se confruntă a doua economie a lumii). 


Figura 2.10. Indicator de integrare a piețelor de acțiuni din SUA, China 

Pe de alta parte, indicatorul de convergenta din sfera 
cursurilor de schimb real efective s-a îmbunătăţit in ultimele luni 
(indicatorul abaterea medie pătratică a atins recent minimul din 
2014, după cum rezultă din figura 2.11), pe fondul tendinței de 
apreciere înregistrată în SUA, China şi zona euro. 


Figura 2.11. Indicator de integrare a piețelor valutare din SUA, China şi 

Sursa: estimările autorului pe baza metodologiei BCE şi datelor Bloomberg 


În urma acestei analize, putem concluziona că există 
potenţial de ameliorare pentru gradul de integrare a pieţelor 
financiare globale, mai ales în contextul Revoluţiei Digitale. 


O îmbunătăţire sustenabilă a gradului de integrare a pie- 
telor financiare globale contribuie la convergenta proceselor de 
creştere şi dezvoltare şi la evitarea şocurilor asimetrice în plan 
global. 

Nu în ultimul rând, atragem atenţia cu privire la faptul că 
divergentele indicatorilor de integrare piaţa monetară vs. piața 
titlurilor de stat, respectiv din piața de acţiuni vs. cursul real 
efectiv nu sunt sustenabile, aspect care exprimă perspectiva unor 
ajustări / repozitionari ale fluxurilor internationale de capital pe 
termen scurt. 

In încheierea acestui capitol menţionăm recomandările 
OCDE pentru adresarea provocărilor determinate de accelerarea 
procesului de integrare a pieţelor financiare internaționale: 


— implementarea de politici macroeconomice menite să 
contribuie la acumularea de marjă de manevră necesară 
la momentul incidentei şocurilor pe pieţele globale; 

— aplicarea de pachete integrate de politică economică, 
astfel încât efectele globalizării să fie resimtite şi la nivel 
de dezvoltare; 

— întărirea coordonării politicilor macroeconomice în plan 
regional, continental şi global; 


— intensificarea măsurilor de cooperare în materie de 
reglementare şi contracararea evaziunii fiscale. 


3. Drumul spre moneda globala: 
globalizarea tehnologiei de plata, a 
mijloacelor de plata sau a monedei? 


3.1. Intensificarea procesului de globalizare 


Amalia FUGARU 


La începutul secolului XX, în perioada premergătoare 
primei conflagrații mondiale şi la apusul epocii etalonului aur, 
exista opinia conform căreia un conflict militar între marile puteri 
europene nu ar fi fost posibil pentru că relaţiile economice erau 
atât de interconectate la nivel internaţional (de exemplu flota 
militară a Germaniei era asigurată în întregime de către firme din 
Londra) încât nimeni nu ar fi avut de câştigat dintr-o prăbuşire a 
economiei (ca aceea provocată de un război). 


După criza financiară care a început în august 2007 există 
opinii conform cărora globalizarea este nu numai una dintre 
cauzele încetinirii creşterii economice, dar şi a creşterii migrației, 
ceea ce face necesară protejarea economiilor naționale prin politici 
care să tina la distanţă riscurile care vin odată cu globalizarea. 


Probabil că din punctul de vedere al celor care utilizează 
criptomonedele sau al celor care îşi conduc afacerile în partea as- 
cunsă şi netransparentă — sau chiar ilegală — a internetului (dark 
web) încercările de stopare a globalizării sunt naive şi dema- 
gogice. 

Globalizarea, in forma ei de astazi, este o realitate care ar 
putea să însemne saltul către o altă era a dezvoltării sociale, tot 
aşa cum „globalizarea medievală” a permis saltul spre epoca 
modernă, la începutul secolului al XVI-lea. 


3.1.1. Globalizarea 


Termenul de globalizare, deşi pare să fi devenit un fel de 
parte secundară de propoziţie care determină un substantiv sau 
un înlocuitor al acestuia (adică un fel de atribut), nu se bucură de 
o definiţie unanim acceptată. 

Literatura legată de acest subiect este bogată, dar de dată 
recentă, pentru că acest termen a început să facă parte din 
vocabularul uzual după 1990. Cu toate acestea, cuvântul 
„globalizare” a fost inclus în dicționarul Oxford undeva în anii '30 
ai secolului trecut, iar în dicționarul Merriam-Webster aproape 20 
de ani mai târziu. 


Concepte asemănătoare şi premergătoare înţelegerii care 
este ataşată astăzi termenului „globalizare” apar la filosofii 
secolului al XVIII-lea — Kant şi Hegel. Astfel, Eriksen (2014) arată 
că la Kant se găseşte ideea că indiferent de diferenţele dintre 
popoare, trebuie să existe între ele un dialog în condiţii de 
echitate şi respect reciproc, idee pe care filosoful din Konsigsberg 
o denumea cosmopolitism. Hegel, chiar înaintea lui Kant îşi ima- 
ginase umanitatea, prin intermediul conceptului de „weltgeist”, 
ca o comunitate (Eriksen, 2014). 


Din punct de vedere istoric, Eriksen (2014) arată că secolul 
al XIX-lea accelerează ambițiile de extindere la nivelul lumii atât a 
comerțului cât şi a ideilor pe baza câtorva procese: expansiunea 
colonială, industrializarea şi progresul tehnologic (vaporul 
propulsat de un motor cu aburi sau telegraful, pentru a exem- 
plifica doar două dintre noutăţile acelei epoci). 

Detaliile oferite de descrierea progresului unor idei, 
extinderii utilizării unor tehnologii sau expansiunii obiceiurilor 
de consum din perspectivă istorică nu spun prea multe despre 

ceea ce reprezintă globalizarea. Eriksen (2014) se fereşte să spună 
ce este globalizarea, în schimb o vede ca pe un caleidoscop în care 
se găsesc interconectarea transnationala, suprapunerea dimen- 
siunilor economică, politică, culturală şi mediul înconjurător, din 
care pot rezulta tensiuni între globalizare şi localizare. 

Majoritatea lucrărilor situează prima menționare a terme- 
nului, într-o concepție apropiată de înţelegerea contemporană a 
acestuia, în anii '60 ai secolului trecut. Una dintre menţiuni, cea 
legată de „satul global” (aparţinând unui cercetător în domeniul 
mijloacelor de comunicare în masă şi popularizat de el în două 
lucrări apărute în 1962 şi 1964!) făcea aluzie la faptul că 
dezvoltările legate de electricitate (viteza de circulație a informa- 
tiei pe care aceasta le permitea) ar fi redus dimensiunile lumii la 
cele ale unui sat. 


Mult mai aproape de înţelegerea din zilele noastre a 
termenului se află observația profesorului Levitt de la Harvard 
care susținea, într-un articol publicat în anul 1983, că diferenţele 
între preferinţele naționale sau regionale dispăreau, iar com- 
paniile care nu s-ar fi adaptat la aceste schimbări ar fi avut de 
suferit. In accepțiunea lui afacerile se globalizau, adică progresul 
tehnologic şi modificarea comportamentelor sociale permiteau 
vânzarea unor produse similare la nivelul întregii lumi (Levitt, 
1983). 


Conceptele principale pe care McLuhan şi Levitt le asociază 
cu termenul de globalizare — dispariţia barierei teritoriale, respec- 
tiv dizolvarea preferințelor locale — nu contribuie la restrângerea 
câmpului de noțiuni prin care să definim globalizarea. 


În literatura de specialitate şi în enunturile cotidiene globa- 
lizarea este identificată de cele mai multe ori ca fiind un fenomen, 


1 Este vorba aici despre Marshall McLuhan şi cele două titluri care l-au facut 
celebru — „The Gutenberg Galaxy: The Making of Typographic Man”, 
apărută în anul 1962 şi tradusă în limba română sub titlul „Galaxia 
Gutenberg. Omul şi era tiparului” la Editura Politică în anul 1975, 
respectiv „Understanding Media”, apărută în anul 1964 şi tradusă în limba 
română sub titlul „Să înțelegem media. Extensiile omului” la editura 
Curtea Veche în anul 2011. 

un proces, o forță, un sistem, o stare sau o eră. Însă toate aceste 
genuri proxime nu ajută în lămurirea conţinutului termenului de 
globalizare, pentru că ele ne arată doar că avem de a face cu ceva 
aflat în desfăşurare. 


Sugestia lui Steger (2017) este că înţelegerea globalizării 
trebuie să lege acest concept de scara istoriei dezvoltării uma- 
nitatii. Astfel, globalizarea permite trecerea de la starea de 
modernitate (treaptă care a început după secolul al XVI-lea) către 
starea de globalitate postmodernă. 


Globalitatea, spune Steger, este o stare a societăţii caracte- 
rizată de conexiuni şi fluxuri de dimensiuni globale, care sunt de 
ordin economic, politic, cultural sau la nivelul mediului încon- 
jurător şi care fac irelevante granițele. Această stare de globalitate 
poate permite saltul către o altă stare socială, în care dimensiunea 
la care se manifestă conexiunile şi fluxurile să se extindă (de 
exemplu la nivelul sistemului planetar) sau o stare în care să se 
modifice natura conexiunilor de ordin economic şi politic (de 
exemplu către mai multă cooperare socială). 


Privită din acest punct de vedere, globalizarea reprezintă 
„un set de procese sociale care se consideră că transformă starea 
socială din prezent într-una a globalitatii” (Steger, 2017). Sursa 
globalizării este considerată a fi transformarea modului în care 
are loc contactul dintre oameni. 


Dacă este acceptată definiția lui Steger, atunci este necesar 
să se găsească acei factori care diferențiază starea de globalitate 
de alte tipuri de stări sociale. In demersul său de definire a 
globalizării, Steger a identificat în alte ştiinţe sociale acele 
trăsături care separa globalitatea de altă stări sociale. Astfel, din 
sociologie vine argumentul influenţei reciproce între evenimente 
care au loc în localități aflate la distanțe mari sau cel al 
intensificării conştientizării lumii ca un întreg; din economie se 
remarcă trăsătura comprimării pieţelor în timp şi spaţiu; poli- 
tologia aduce în discuţie faptul că exercițiul puterii este influențat 
de reţele de interese interregionale sau intercontinentale care apar 
pe măsura modificării relaţiilor sociale (din punct de vedere al 
extinderii în spațiu, al intensității legăturii şi al vitezei de 
desfăşurare). 

Chiar daca nu exista o definitie unanim acceptata a globa- 
lizării, există un consens că ea afectează populaţia întregii lumi in 
toate aspectele existenţei sale, că acest lucru se desfăşoară cu o 
viteză în creştere şi că asistăm la dispariția sau erodarea 
graniţelor. 


3.1.2. Măsurarea procesului de globalizare 


Măsurarea globalizării este o întreprindere dificilă având în 
vedere faptul că nu există o definiţie unanim acceptată a ceea ce 
reprezintă ea. Au fost dezvoltați indicatori prin care să se 
măsoare acest concept, însă literatura de profil subliniază că 
există cel puţin patru tipuri de neajunsuri cu privire la aceştia. 

Prima critică asupra indicatorilor prin care se încearcă să fie 
surprinsă globalizarea vine tocmai din aceea că globalizarea 
incumbă multiple aspecte ale societăţii şi este extrem de dificil ca 
acestea să fie cuantificate şi apoi integrate într-un singur concept. 
Cel mai frecvent, aspectele legate de mediul înconjurător sunt 
omise atunci când sunt construiți indicatori sintetici de măsurare 
a globalizării. 

În al doilea rând, analiştii din domeniu subliniază o contra- 
dictie în sfera de cuprindere a măsurătorilor pentru acest feno- 
men, pentru că, în marea lor majoritate, aceşti indicatori reflectă 
concepte naționale prin care, însă, se încearcă să fie măsurat şi 
scalat un fenomen transnational. 


O altă observaţie împotriva acestor indicatori se bazează, în 
cazul indicatorilor sintetici, pe faptul că modul în care sunt 
agregate datele, cu privire la anumite aspecte pe care le include 
globalizarea, nu reflectă o măsură cu privire la globalizare, ci, mai 
degrabă, interesul/scopul în care au fost construiți de cercetători. 
In această categorie de critici, cel mai vizibil este faptul că anu- 
mite aspecte ale globalizării sunt ignorate în calcularea indica- 
torilor sintetici, de cele mai multe ori pentru faptul că avansul 
tehnologic depăşeşte viteza de constituire şi completare a bazelor 
de date. In plus, din punct de vedere geografic, regiunile globului 

sunt reprezentate in cadrul indicatorilor sintetici in functie de 
alegeri ale cercetătorilor (care nu sunt întotdeauna transparente). 


Un neajuns adiţional cu privire la modul de măsurare a 
globalizării este că în unele cazuri nu există continuitate în 
publicarea indicatorilor, ceea ce nu permite urmărirea feno- 
menului şi consecinţelor sale în timp. 


Literatura de specialitate împarte aceşti indicatori în două 
grupe mari (vezi tabelul 3.1.) — indicatorii sintetici, care acoperă 
trei dimensiuni ale globalizării, respectiv indicatori simpli, a căror 
formulă de calcul fie măsoară globalizarea comerțului, fie 
globalizarea financiară. In prima categorie se înscriu indicatorii 
care măsoară globalizarea din punctul de vedere al dimensiunii: 
(i) economice prin intermediul a două grupe de indicatori — fluxu- 
rile comerciale de bunuri, servicii, capital, respectiv restricţiile 
asupra circulaţiei bunurilor, serviciilor şi capitalurilor; (ii) sociale 
prin indicatori care măsoară apropierea culturală fata de restul 
lumii, respectiv uşurinţa de a intra în contact cu persoane şi in- 
formaţii din alte parti ale globului; (iii) politice prin indicatori care 
se referă la prezenţa pe scena internaţională a fiecărei tari în parte. 


Tabelul 3.1. Indicatori“ prin care se măsoară globalizarea 


Indicatori Indicatori simpli 
sintetici Globalizarea Globalizarea 
comerțului financiară 
KEP Gradul de deschidere (suma Indicele FMI de 
exporturilor si importurilor măsurare a restricțiilor 
raportată la PIB) 
KOF Cotele medii ale taxelor vamale Indicele Chinn Ito 
CSGR Investiţiile străine 
directe 
MGI Activele si pasivele 
externe 
NGI 
G-index 


* Detalii cu privire la continutul acestor indicatori si la formula de calcul pot fi 
gasiti in sursa mentionata 


Sursa: Samimi, Lim, Buang (2011), pag. 5 

3.1.3. Evolutia procesului 
de globalizare 


Evoluţia procesului de globalizare va fi evidenţiată în cele de 
mai jos pe baza indicatorilor sintetici alcătuiți şi adunaţi într-o 
bază de date de către KOF Swiss Economic Institute. Indicatorul 
principal al globalizării dezvoltat de KOF are la bază o definiție în 
care globalizarea este considerată ca „descriind procesele de crea- 
re, la distanţe intra sau inter continentale, a unor rețele de relații 
între actori, mediate prin intermediul diferitelor fluxuri de persoa- 
ne, informaţii, idei, bunuri şi capitaluri. Globalizarea este un pro- 
ces care erodeaza granițele nationale, integrează economiile natio- 
nale, culturile, tehnologiile şi guvernanta, si produce o relație 
complexă de interdependenta reciprocă” (Clarck, 2000 şi Norris, 
2000). 


Indicatorii de globalizare sunt masurati din punctul preve- 
derilor legale care afectează globalizarea, astfel încât indicii sunt 
calculati fie de jure, fie de facto. În analiza de mai jos vor fi luați in 
calcul doar indicatorii de facto (în cele mai multe cazuri), având 
în vedere că nu sunt discutate cauzele acestor evoluţii (una dintre 
ele fiind evoluţia de jure a fluxurilor care caracterizează globa- 
lizarea). Toate celelalte dimensiuni ale globalizării (total, econo- 
mic, social, politic), inclusiv componentele lor, care sunt evaluate 
de KOF vor fi urmărite în evoluţia lor în timp. 


Indicele sintetic (total) al globalizării arată că în perioada 
1970-2015 indexul globalizării de jure a fost mai înalt decât cel al 
globalizării de facto. Altfel spus, deşi legislația o permite, există 
mai puţine fluxuri globale. Interesant este faptul că acest lucru 
este caracteristic perioadei de după 1991, aşa cum se vede în 
figura 3.1. 


Baza de date a KOF permite şi o analiză la nivelul a şapte 
regiuni ale globului a indicelui globalizării de jure şi de facto. 
Aceste regiuni sunt: Asia de Est şi Pacific, Europa şi Asia 
Centrală, America Latină şi Caraibe, Orientul Mijlociu şi Africa 
de Nord, America de Nord, Asia de Sud, Africa Subsahariană. 

Prima observatie din datele la nivel regional este ca, exceptand 
regiunea America de Nord, in toate aceste regiuni indicatorul de 
jure a evoluat sub cel de facto pana in anii '90 (momentul de 
inflexiune variaza de la 1989 pentru America latina si Caraibe la 
2001 pentru Asia de Sud), dupa care trendul s-a inversat. Cel mai 
probabil, acesta este efectul liberalizarii comertului si, mai ales, a 
fluxurilor financiare de dupa 1989. A doua observatie este ca 
diferenta dintre nivelul indicelui globalizarii de jure si de facto in 
anul 2015 este foarte mare in regiunea America de Nord si in 
America Latina şi Caraibe, iar in alte regiuni, chiar daca diferența 
se situează in apropierea nivelului înregistrat la nivel global, 
nivelul indicilor este mai jos decât cel la nivel global (aşa cum este 
cazul Asiei de sud). 


Figura 3.1. Evoluţia comparativă a indicelui globalizării de jure şi a 
indicelui globalizării de facto, 1975-2015 


oe indicele KOF al globalizării de jure = == == indicele KOF al globalizării de facto 

Sursa: https://www.kof.ethz.ch/en/forecasts-and-indicators/indicators/kof- 
globalisation-index.html 


Indicele globalizării economice contribuie cu o treime la 
calculul indicelui globalizării. Globalizarea economică (de facto) 
este privită prin intermediul a trei fenomene — comerțul cu 
bunuri şi servicii, respectiv fluxurile financiare. Din prima 

categorie, pe lângă comerţul cu bunuri şi servicii mai fac parte şi 
indicatori care urmăresc diversificarea geografică a partenerilor 
comerciali. Fluxurile financiare includ informaţii despre investi- 
tiile străine directe, investiţiile de portofoliu, datoria externă, 
rezervele internaționale şi fluxurile internaționale de venituri 
(Gygli, Haelg, Sturm, 2018). 

Figura 3.2. arată că pentru aproape un sfert de veac (pe- 
rioada 1983-1997) nivelurile globalizării comerțului şi a fluxurilor 
financiare au fost aproximativ egale, iar apoi trendul globalizării 
a fost setat de fluxurile financiare. 


Figura 3.2. Evoluţia globalizării economice, a globalizării comerțului şi a 
globalizării financiare, 1970-2015 (de facto) 

Sursa: https://www.kof.ethz.ch/en/forecasts-and-indicators/indicators/kof- 
globalisation-index.html 


Ceea ce este alarmant, desi nu constituie o surpriza, este 
faptul că după criza financiară, care a adus şi o reversare a 
globalizării economice pe ambele sale componente, deşi globa- 
lizarea a revenit (nu la nivelurile de dinainte de criză), trendul 
pentru globalizarea comerțului este descendent, în timp ce cel 
financiar este ascendent. 

Indicele globalizarii comertului cu bunuri si servicii, atat de 
jure cat si de facto, a avut acelasi trend de reversare. Pe regiuni 
ale globului insa se pot observa comportamente diferite. Astfel: (i) 
trendul invers globalizarii comertului este cel mai accentuat in 
cazul regiunilor Asia de Sud şi Africa Subsahariană; (ii) în 
regiunea Europa şi Asia Centrală indicele globalizării comerțului 
stagneaza; (iii) în regiunea America de Nord globalizarea este în 
extindere. 


Indicele globalizării financiare a continuat să avanseze, dar 
mai încet, după scurta regresie determinată de criza financiară. 
Ca şi în cazul anterior există diferente pe regiuni. Astfel: (i) în 
cazul regiunilor Europa şi Asia Centrală, Asia de Est şi Pacific, 
respectiv America de Nord indicele globalizării financiare a 
crescut în ultima perioadă şi nivelul este semnificativ superior 
celui total; (ii) indicele globalizării financiare pentru regiunea 
America Latină şi Caraibe, Asia de Sud stagnează, iar pentru 
Africa Subsahariană creşte, dar se află semnificativ sub nivelul 
celui total; (iii) indicele globalizării financiare pentru regiunea 
Orientul Mijlociu şi Africa de Nord scade şi se află sub nivelul 
celui total. 


Un fapt interesant în legătură cu globalizarea financiară este 
că, spre deosebire, de indicele globalizării totale, globalizarea 
financiară de facto a fost superioară celei de jure. Aceasta 
înseamnă că liberalizarea de jure la nivel global, în general, a fost 
catalizată de extinderea trans-continentală a relaţiilor financiare, 
chiar şi atunci când acestea nu au avut un suport de regle- 
mentare/supraveghere. 


Contribuţia principală la evoluţia indicatorului în acest fel, 
adică peste ceea ce este prevăzut de tratatele existente, au avut-o 
regiunile Asia de Est şi Pacific, respectiv Asia de Sud, iar 
momentul care a marcat această modificare pare să se situeze în 
jurul anului 1984. 


Indicele globalizării sociale contribuie cu o treime la calculul 
indicelui globalizării. Globalizarea socială (de facto) este înțeleasă 
prin intermediul a trei fațete ale globalizării — globalizarea 
interpersonală, globalizarea informațională şi globalizarea 
culturală. Globalizarea interpersonală (de facto) este evaluată cu 

ajutorul indicatorilor legati de traficul international de voce, 
transferurile (legate de posibilitatea de a calatori in alte jurisdic- 
tii), turismul international, migratia. Globalizarea informationala 
este măsurată prin intermediul datelor legate de exporturile de 
tehnologie înaltă, numărul de studenţi străini şi numărul de 
cereri depuse pentru patente de invenții şi inovații. 


Figura 3.3. Evoluția comparativă a indicelui globalizării financiare de 
jure şi a indicelui globalizării financiare de facto, 1975-2015 

Sursa: https://www.kof.ethz.ch/en/forecasts-and-indicators/indicators/kof- 
globalisation-index.html 


Proportiile globalizarii culturale sunt stabilite in functie de 
parametrii oferiti de comertul cu bunuri culturale, comertul cu 
servicii personale, numărul de cereri pentru înregistrarea de 
mărci, numărul de magazine aparținând unor lanţuri repre- 
zentate la nivel mondial (ex. IKEA sau McDonald's) (Gygli, 
Haelg, Sturm, 2018). 

Figura 3.4. Evoluţia globalizării sociale, globalizării interpersonale, 
globalizării informaționale şi globalizării culturale, 1970-2015 (de facto) 

Sursa:  https://www.kof.ethz.ch/en/forecasts-and-indicators/indicators/kof- 
globalisation-index.html 


Avansul globalizării sociale, aşa cum arată figura de mai 
sus, pare să fie în special rezultatul evoluţiei globalizării infor- 
mationale (ceea ce nu constituie o surpriză) şi al celei interper- 
sonale. Un aspect interesant, care ar merita cercetat într-o altă lu- 
crare, este legat de evoluţia în timp a globalizării informaţionale. 
In primul rând, indicele globalizării informaţionale are o rată de 
creştere aproximativ la fel de mare în perioada de dinainte de 
extindere a utilizării internetului în toate activitățile zilnice, ca şi 
în perioada de după manifestarea acestui fenomen. In acest caz 
trebuie investigată influența modului de măsurare a indicelui 
(componentele sale) asupra evoluţiei. În al doilea rând, indicele 
globalizării informaţionale s-a plafonat şi chiar pare să scadă la 
finalul perioadei analizate. In acest caz este necesară luarea în 
considerare a adecvării structurii indicelui compozit, având în 
vedere evoluţiile tehnologiei. 

Un alt fenomen evidenţiat de figura 3.4. care arată şi o altă 
fațetă a componentei sociale a globalizării, este evoluția globa- 
lizării culturale. Astfel, acest indice a înregistrat un trend invers 

globalizării în perioada 1970-1989, urmat de o stagnare in perioa- 
da 1989-1999, după care a înregistrat o creştere uşoară în perioada 
1999-2008, iar ultima perioadă de măsurare (2008-2015) stag- 
nează. Faptul semnificativ este că nivelul din 2015 al indicelui 
globalizării culturale este inferior celui din anul 1970. În cazul în 
care această problemă nu este rezultatul metodologiei cu privire 
la alcătuirea indicelui (structura) sau cu privire la măsurarea lui 
(includerea tuturor surselor relevante de informaţie), atunci 
indică o percepţie asupra globalizării care nu concordă cu ceea ce 
se întâmplă în plan economic şi tehnologic. 


Figura 3.5. Evoluţia globalizării politice, 1970-2015 (de facto) 

Sursa: https://www.kof.ethz.ch/en/forecasts-and-indicators/indicators/kof- 
globalisation-index.html 


Indicele globalizarii politice (figura 3.5.) contribuie cu o 
treime la calculul indicelui globalizarii. Globalizarea politica (de 
facto) este evaluată prin intermediul a trei factori: numărul de 
ambasade, numărul de participări la misiuni de menţinere a păcii 
sub egida ONU, numărul de ONG-uri internationale (Gygli, 
Haelg, Sturm, 2018). 


Figura 3.5. arată că indicele globalizării politice s-a aflat, cu 
câteva excepţii (1991, 1996 sau 2002), pe un trend ascendent după 

anul 1987. Perioada 1978-1987 a fost caracterizata de o scadere 
usoara, dar continua a indicatorului. 

Un fapt care va trebui să fie verificat în practică este daca 
inflexiunea indicatorului înregistrată în anul 2015 se va transfor- 
ma într-o scădere şi cât de mult va dura aceasta. Din punct de 
vedere regional evoluţiile la nivel global ale indicatorului în anul 
2015 fata de anul 2014 au fost următoarele: creştere în regiunile 
Asia de Est şi Pacific, America Latină şi Caraibe, respectiv Asia de 
Sud; stagnare în regiunile Europa şi Asia Centrală, respectiv 
America de Nord; scădere în regiunile Orientul Mijlociu şi Africa 
de Nord, respectiv Africa Subsahariană. 


Ceea ce reiese din analiza evoluţiei globalizării, aşa cum este 
măsurată prin indicii expuşi mai sus, este că, aşa cum era de 
aşteptat, acest fenomen nu este egal răspândit, dar acest lucru nu 
poate împiedica adâncirea lui, în ciuda faptului că se constată o 
oarecare stagnare (chiar revers) în unele regiuni, care au repre- 
zentat motorul expansiunii în anumite perioade. 


La întrebarea dacă în prezent s-au atins limitele acestei 
intensificări a globalizării financiare se poate răspunde doar în 
măsura în care indicatorii măsurabili permit acest lucru. Un 
punct de plecare, în acest demers, îl poate reprezenta analiza 
evoluţiei indicatorilor prezentați mai sus pentru perioada de 
după criza financiară. Motivul pentru care acest lucru ar putea 
indica un trend al globalizării este faptul că acest fenomen a fost 
legat de adâncirea gradului de integrare financiară de dinainte de 
criza financiară, respectiv de limitarea accesului la finanțare în 
perioada care a urmat crizei. Trebuie menţionat că informaţiile 
oferite de indicatorii KOF sunt disponibile doar până în anul 
2015, astfel încât analiza evoluţiei pentru perioada 2016-2018 este 
exclusă, deşi ar putea oferi indicaţii despre direcţia în care se 
îndreaptă globalizarea? (mai multă sau mai puţină). 


2 În ceea ce priveşte globalizarea comerțului trendul descrescător pare cert, dacă 
este avut în vedere războiul comercial dintre SUA şi China. In cursul lunii 

Figura 3.6. Evoluţia globalizării, 2000-2015 (total, de jure si de facto) 

Sursa: https://www.kof.ethz.ch/en/forecasts-and-indicators/indicators/kof- 
globalisation-index.html 


In perioada 2000-2015 indicele globalizarii de jure a crescut, 
dar este evidentă încetinirea creşterii sale după 2008. Indicele 
total al globalizării (figura 3.6.) a accelerat în perioada 2002-2008, 
a stagnat în 2008 şi 2009, după care a crescut uşor, iar din 2013 a 
început să scadă. 


septembrie 2018, Administraţia Trump a anunţat că va impune noi taxe 
vamale pentru aproximativ 6.000 de produse (pentru produse care valorează 
aproximativ 200 miliarde de dolari). În cazul în care China ar alege să 
răspundă prin acelaşi tip de măsuri, Administraţia de la Washington a 
ameninţat că pregăteşte şi alte taxe pentru importuri aproximate la 267 
miliarde dolari. Administraţia Trump a mai impus în anul acesta încă două 
runde de taxe vamale pentru mărfurile importate din China — prima în luna 
iulie (pentru mărfuri importate în valoare de 34 miliarde de dolari), iar a doua 
în luna august (pentru mărfuri importate în valoare de 16 miliarde de dolari). 
După primele două runde de măriri de taxe vamale, China a răspuns prin 
impunerea de taxe vamale pentru importuri din SUA însumând 50 de 
miliarde de dolari. China a anunţat, ca răspuns la măsura din septembrie, că 
pregăteşte măsuri contra importurilor din SUA, pentru mărfuri valorând 
aproximativ 60 de miliarde de dolari. 

Figura 3.7. Evoluţia globalizării de facto, 2008-2015 

În ceea ce priveşte indicele globalizării de facto (figura 3.7.), 
el a înregistrat o scădere în 2009, după care a crescut foarte uşor, 
iar din 2013 scade, mai mult decât indicele globalizării (total). 
Tendinţa indicatorului de facto nu este generată de decizii inter- 
naţionale sau locale de ordin legal, ci de deciziile consumatorilor. 


Analiza comparativă a tuturor componentelor indicelui 
KOF al globalizării (de facto) pentru perioada de după 2007 arată 
că indicele globalizării financiare nu a contribuit la scăderea 
indicatorului total. Există trei componente ale indicatorului 
globalizării de facto care au contribuit la scăderea sa în perioada 
2008-2015, în ordinea descrescătoare a contribuţiei la diminuarea 
indicatorului ele fiind: globalizarea culturală, globalizarea co- 
mertului şi globalizarea interpersonală. 

Cea mai mica scadere intre acesti trei indicatori este cea a 
indicatorului globalizarii interpersonale, iar trendul pentru acest 
indicator este de stagnare. Astfel, contribuţia la scăderea indica- 
torului globalizării (total) poate fi pusă pe seama indicatorilor 
legaţi de globalizarea comerțului, respectiv globalizarea culturală. 


Indicele globalizării comerciale şi-a revenit după scăderea 
care a urmat crizei financiare, dar după anul 2011 s-a încadrat pe 
un trend descendent. Indiferent de acest trend descendent, 
indicele globalizării comerciale la nivelul anului 2015 se situa încă 
peste nivelul înregistrat în punctul minim de după criza finan- 
ciară (anul 2009). Probabil că pentru acest indicator o scădere 
semnificativă va apărea abia la nivelul anului 2018, când vor fi 
înregistrate rezultatele politicilor comerciale de retorsiune dintre 
SUA şi China. 

Indicele globalizării culturale pare să aibă o evoluţie aparte 
față de ceilalți indici ai globalizării, pentru că el a intrat pe un 
trend descrescător încă din 2008, astfel încât criza financiară şi 
problemele economice care au urmat nu pot fi considerate ca 
fiind cauza evoluţiei sale. Ceea ce individualizează acest indice, 
în comparaţie cu celelalte componente ale globalizării, este faptul 
că nivelul la care a ajuns el în anul 2015 se situează sub nivelul 
din anul 2000, moment în care globalizarea se afla într-o perioadă 
de accelerare. Este adevărat că acest indice a mai înregistrat o 
perioadă de scădere accelerată în perioada 1982 — 1989 (contrară 
celorlalte componente ale globalizării), iar nivelul indicelui din 
anul 2015 se situează peste minimul perioadei atins în anul 1995. 


Aşa cum s-a arătat mai sus, indicele globalizării culturale de 
facto este măsurat prin intermediul comerțului cu bunuri cultu- 
rale, comerțului cu servicii personale, numărului de cereri pentru 
înregistrarea de mărci, numărului de magazine aparținând unor 
lanţuri reprezentate la nivel mondial (ex. IKEA sau McDonald's) 
(Gygli, Haelg, Sturm, 2018). Comerţul cu bunuri culturale se 
referă, conform definiției UNESCO, la acele „bunuri de consum 
prin care se transmit idei, simboluri şi moduri de viata, aşa cum 
sunt cărțile, revistele, produsele multimedia, sofware, înregistrări, 
filme, înregistrări video, programe audio-vizuale, meşteşuguri şi 
modă” (UNESCO Framework for Cultural Statistics). 

Se pot formula cel putin trei ipoteze pentru explicarea 
evolutiei indicelui globalizarii culturale dupa 2008, insa testarea 
acestora nu isi are locul in aceasta carte. Prima dintre aceste 
ipoteze se referă la faptul că ne aflăm în fata unei probleme de 
statistică, în sensul în care înregistrarea statistică a tranzacţiilor cu 
bunuri culturale este deficitară din cauza mutării acestor tipuri de 
bunuri în mediul virtual. A doua ipoteză are în vedere un salt 
calitativ al acestor bunuri, în sensul în care bunurile culturale 
înregistrate prin acest indicator au fost înlocuite, pentru că 
tehnologia o permite, cu altele care satisfac mai bine cererea de 
consum. Un exemplu în acest sens este extinderea exponențială a 
cursurilor (majoritar gratuite) oferite pe platforme online (de tipul 
edX, Coursera, Udemy etc.) în detrimentul manualelor pe aceleaşi 
subiecte. A treia ipoteză explică comportamentul indicatorului 
globalizării culturale prin intermediul unei schimbări a percep- 
țiilor* publicului fata de bunurile culturale comercializate la nivel 
global. 


Modul în care componentele globalizării sunt integrate în 
indicatorul globalizării totale nu permite o analiză a cauzalitatii, 
dar ceea ce reiese din analiza datelor cu privire la indicatorii KOF 
ai globalizării este faptul că intensificarea globalizării poate fi 
împinsă de globalizarea comercială sau cea financiară (de jure 
şi/sau de facto), dar globalizarea culturală tinde să imprime 
trendul pe termen lung al globalizării. 


Globalizarea, deşi face parte din viata cotidiană astăzi, de la 
faptul că este suportul comunicării până la faptul că asigură 
consumul de produse, nu are o definiție clară şi unanim 
acceptată. Ceea ce este evident este că influențează deciziile 
zilnice şi că este o sursă de incertitudine. 


3 Percepția este legată de modul în care sunt interpretati stimulii externi prin 
intermediul memoriei, atenţiei, motivatiei, stilului cognitiv. 


3.2. Spre o tehnologie digitala globala de plata? 


Robert-Ionut DOBRE 


Folosirea banilor ca mijloc de plata a evoluat substantial de- 
a lungul timpului, aceştia luând forme multiple: animale, plante, 
metale, hârtie, ajungându-se până la dematerializarea lor, prin 
banii electronici. Simultan, sistemele de plată au traversat mai 
multe faze: barter — cedarea diferitelor bunuri în schimbul cerea- 
lelor, folosirea monedelor de metal şi a banilor de hirtie pentru 
plata bunurilor achiziționate, folosirea conturilor şi a depozitelor 
bancare şi efectuarea plăţilor fără numerar (prin folosirea 
cecurilor, cardurilor de debit, cardurilor de credit, telefoanelor 
mobile). 

Astăzi, procesatorii sistemelor de plată pot folosi canale 
multiple de plată care, chiar dacă au caracteristici, reguli şi 
mecanisme diferite de decontare, pot fi clasificate în două 
categorii (BIS, 2012): 

Sistemul de plăți cu amănuntul este un sistem de transfer de 
fonduri care se ocupă, de obicei, de un volum mare de plăţi 
relativ scăzute sub formă de cecuri, transferuri de credit, debitări 
directe, tranzacții de plată cu card şi tranzacții de plată cu tele- 
fonul mobil [plata cu telefonul mobil este similară plăţii cu cardul 
putând fi iniţiată prin intermediul unui mesaj text, a unui 
browser mobil de internet, a unei aplicaţii, a unui cod rapid de 
răspuns (OR code — quick response code) sau a comunicării cu un 
alt dispozitiv mobil prin intermediul NEC (Near Field 
Communication) ]. 


Sistemul de plăți de mare valoare (LVPS -Large Value Payment 
System) este un sistem de transfer de fonduri care, de obicei, 
gestionează plăți de valoare mare si cu prioritate ridicată. Spre 
deosebire de sistemele de vânzare cu amănuntul, multe LVPS-uri 
sunt gestionate de băncile centrale, utilizând un mecanism RIGS 
sau echivalent. 

Tranzactiile electronice capata o anvergura din ce in ce mai 
ridicată, in țările avansate depăşind ca valoare tranzacțiile cu 
numerar. Într-o prognoză corespunzătoare perioadei 2018-2022, 
tranzacţiile digitale vor înregistra o creştere anuală de 13,5% (The 
Statistical Portal, 2018), iar cea mai importantă componentă a 
acestora, comerțul digital, va înregistra o valoare totală de 
tranzacţionare de 2.873 miliarde de dolari în anul 2022 (figura 
3.8.). Numărul total al persoanelor ce vor plăti prin intermediul 
tranzacţiilor digitale va ajunge la 4,1 miliarde (figura 3.9.), cel mai 
mare volum al tranzacţiilor preconizându-se a fi realizat în China: 
1.040 miliarde de dolari (figura 3.10.). 


Figura 3.8. Evoluţia volumului tranzacţiilor electronice! în perioada 
2016-2022 (în miliarde USD) 


2016 2017 2018 2019 2020 2021 2022 


= Tranzacţii digitale  :: Plăţi cu POS mobil 


Sursa: reprezentare a autorului pe baza datelor www .statista.com 


1 O tranzacţie electronică reprezintă vânzarea sau achiziționarea de bunuri 
sau servicii, între companii, gospodării, persoane fizice, guverne şi alte 
organizaţii publice sau private, prin intermediul calculatorului, plata fiind 
efectuată online sau offline. 

Figura 3.9. Evoluţia numărului de persoane care efectuează tranzacții 


electronice perioada 2016-2022 (în milioane) 


2016 2017 2018 2019 2020 2021 2022 


= Tranzacţii digitale = Plăţi cu POS mobil 


Sursa: reprezentare a autorului pe baza datelor www.statista.com 


Figura 3.10. Evoluţia volumului tranzacţiilor electronice 
în perioada 2016-2022 pentru principalele tari ale lumii 
(în miliarde USD) 

Sursa: reprezentare a autorului pe baza datelor www.statista.com 

Sistemele de plată evoluează într-un ritm nemaiintalnit, 
lansându-se noi tipuri de plată, noi instrumente, noi platforme şi 
noi furnizori aproape în fiecare zi. Toate acestea concurează 
pentru a obţine atenția consumatorului, care îşi doreşte, probabil, 
o singură modalitate de a face plăți, fie ca plăteşte într-un 
magazin fizic, fie că plăteşte pe internet. Schimbarea aşteptărilor 
consumatorilor, apariția neîncetată de tehnologii noi, dezvol- 
tarea companiilor FinTech şi apariția unor reglementări noi 
reprezintă motivele principale pentru care sistemele de plată 
trebuie să evolueze (Capgemini, 2017). 


În ceea ce priveşte schimbarea aşteptărilor consumatorilor, 
aceştia solicită din ce în ce mai mult oferte personalizate şi soluţii 
suple de plată, aplicații de management al trezoreriei conturilor 
virtuale sau al fraudelor, procese centralizate de tranzacţii 
bancare şi de optimizare a fluxurilor de numerar la nivel de 
grupuri de companii etc. (Capgemini, 2017). 

Din punct de vedere al apariţiei unor tehnologii noi, plățile 
în timp real, aplicațiile deschise de programare a interfetelor (API), 
tehnologia blockchain, portmoneul mobil, inteligența artificială şi big 
data vor conduce la apariţia inovatiilor în cadrul sistemelor de 
plată (Capgemini, 2017). 

Aplicațiile deschise, API, reprezintă un pas important înainte 
deoarece acestea furnizează tuturor utilizatorilor interfețe 
standard securizate, permițându-le acestora să obţină în timp real 
date agregate în vederea furnizării de servicii mai performante, 
recomandări şi soluții personalizate. 


Aplicațiile API sunt construite pentru a permite băncilor sa 
colaboreze cu parteneri externi (de exemplu, dezvoltatori de 
software) pentru a oferi servicii inovatoare pentru clienții retail şi 
corporate. Deşi aplicaţiile sunt folosite mai mult în cadrul plăţilor 
şi creditelor retail, acestea pot ajuta la integrarea multor sisteme şi 
procese folosite de companii, precum analiza datelor de manage- 
ment (business inteligence), ERP-uri (Enterprise Resources 
Planning — sisteme integrate de gestiune a activităților dintr-o com- 
panie), aplicaţiile de gestiune bancară şi aplicaţiile de trezorerie. 


2 In cea mai simplă formă a sa, API reprezintă un set standardizat de cerințe 
care reglementează modul în care o aplicaţie software poate comunica cu o 
alta. 

Tehnologia distribuita prin intermediul blockchain are poten- 
tialul de a schimba complet modelul financiar de procesare a 
costurilor de tranzacţionare, printre multiplele alte aplicaţii. Mai 
mult, aceasta permite efectuarea diverselor procesări de date să 
fie efectuate cu ajutorul unor sisteme de rețele distribuite sau în 
cloud, evitând folosirea centrelor de date costisitoare. 


De asemenea, trezorierii băncilor pot verifica în timp real 
tranzacţiile şi reconcilierile automate, determinând o scădere a 
costurilor. Soluţiile digitale de identificare vor îmbunătăţi pro- 
cesele de autentificare, autorizare şi raportare, vor creşte gradul 
de transparenţă al băncilor şi vor constitui baza dezvoltării con- 
tractelor inteligente şi a plăţilor transfrontaliere (Capgemini, 
2017). 


De altfel, multe dintre cele mai mari bănci prezente la nivel 
internațional (BNP Paribas, RBC, Wells Fargo) încearcă să dez- 
volte platforme digitale de plată pe baza tehnologiei blockchain, 
efectuând în acest sens teste împreună cu SWIFT pentru a realiza 
plăţi transfrontaliere. 


Apariţia unor interfețe netraditionale de plată, precum 
asistenții de voce sau de realitate virtuală (dezvoltați de Amazon, 
Google, Facebook sau Apple) reprezintă provocări pentru 
interfețele tradiționale, chiar şi pentru telefonul mobil, acestea 
încercând să creeze realități virtuale în care să fie dezvoltate din 
ce în ce mai multe funcționalități, nu doar de plăți. 


În plus, în anul 2016 a fost lansată o platformă unificată 
(UPI - Unified Payments Interface), primul sistem gratuit de 
plată pentru platformele Visa, Mastercard şi SWIFT, care va ajuta 
la integrarea ulterioară mai uşoară a diferitelor platforme. UPI 
dispune de o singură interfață API şi oferă un model complet nou 
de ecosistem al industriei serviciilor financiare, devenind ceea ce 
reprezentanţii SWIFT au denumit „o călătorie către o platformă 
unică de plăţi”. 

De asemenea, folosirea inteligenței artificiale şi a big gata în 
cadrul băncilor a condus la apariția unui potenţial imens de dez- 
voltare a analizei personalizate a clienţilor sau de implementare a 
automatizării în ariile de gestiune a clienților sau de detectare a 
fraudelor. 


3 https://gomedici.com/overview-of-the-payments-industry/ 

Aparitia companiilor Fintech a contribuit la o modificare 
structurala a modelelor de business ale bancilor, datorita costu- 
rilor reduse cu care operează acestea. Companiile Fintech 
concurează băncile în multe domenii printre care managementul 
POS-urilor, soluţiile e-commerce, decontările sau raportările. In 
ceea ce priveşte sistemele de plăți, există Fintech-uri care oferă 
soluții de plăți transfrontaliere mai rapide şi mai ieftine, altele 
dezvoltând soluții mai rapide şi mai ieftine pentru tranzactio- 
narea şi schimbul valutar al monedelor exotice (Capgemini, 
2017). De asemenea, serviciile de plăți pentru companiile mici şi 
mijlocii reprezintă un domeniu de dezvoltare a aplicațiilor, 
acestea contribuind la scăderea timpilor de tranzacţionare şi a 
costurilor acestora, precum şi la creşterea nivelului transparenţei. 


Având în vedere faptul că mediul de afaceri astfel descris 
este foarte complex şi provocator, autoritățile din lumea întreagă 
au impus o serie de reglementări care să protejeze utilizatorul 
final de eventualele probleme ce pot apărea, să stimuleze 
competiția dintre diverşii furnizori de servicii de plată şi să 
micşoreze inertia din diferitele segmente ale industriei de plăți 
(tabelul 3.2.). 


Tabelul 3.2. Principalele reglementări referitoare la sistemul de plăți 
introduse in lume 


Directiva PSD2 (directiva revizuită a Payment Services 
Directive) a intrat în vigoare la începutul anului 2016 şi a avut 
termen de transpunere în legislatiile nationale începutul 
anului 2018. Această directivă reglementează mai ales 
activitatea altor furnizori de servicii de plăți (IPP - Third- 
Party Payments Providers). PSD2 îşi doreşte să creeze 
standarde pentru preluarea datelor bancare pe mai multe 
paliere. Primul palier de standarde va trata conformitatea de 
bază a PSD2. Va exista şi un alt doilea palier care va 
reglementa disputele, datoriile, respingerile şi restituirile 
fondurilor. Al treilea palier va institui standarde pentru 
serviciile opționale suplimentare, palier în care băncile vor 
putea concura pentru furnizarea unor API mai performante 
şi a unei game mai largi de servicii digitale pentru a obţine 
venituri mai mari care să compenseze cheltuielile efectuate 
pentru conformizarea regulilor de bază ale PSD2. 


PSD2 

Reglementari 
referitoare la 
API 


În Marea Britanie, Trezoreria a impulsionat băncile pentru 
a oferi acces liber la datele clienţilor pentru dezvoltatorii de 
aplicaţii bancare înainte de intrarea în vigoare a directivei 
PSD2 cu scopul de a încuraja inovațiile şi de a creşte compe- 
titia. De asemenea, a fost recomandată crearea unui standard 
pentru furnizarea datelor bancare care va face posibilă 
transmiterea şi folosirea în siguranţă a acestora. Astfel, sectorul 
bancar britanic poate dispune de o piață complet funcţională a 
datelor bancare până la sfârşitul lunii martie 2019. 


În decembrie 2016, guvernul sud-corean a lansat o 
platformă care să susțină instituţiile financiare în demersul de 
creare a unei baze de date cu informaţii financiare, accesibilă 
prin API. Platforma va fi administrată de Korea Financial 
Telecommunication and Clearing Institute. 


Iniţiative de 
reducere a 
operaţiunilor 
cu numerar 


Consiliul European pentru Plăţi (EPC) a planificat redu- 
cerea folosirii numerarului, zona unică de plată a euro (SEPA) 
inițiind un proiect (în noiembrie 2017) de înlocuire a ATM- 
urilor cu dispozitive ce permit plata cu cardul sau cu telefonul 
mobil 


Platile în timp 
real 


In SUA, The Clearing House a ajuns la faza de testare a 
platilor in timp real in luna aprilie 2017. Sistemul astfel creat va 
putea accepta operatiuni de trimitere si acceptare de transferuri 
de credit, remiteri si informatii netranzactionale in timp real. 


Euro Retail Payments Board (EPRB) si Consiliul European 
de plati (EPC) au finalizat cadrul general de reglementare a 
soluţiilor de tranzactionare in timp real, aceste servicii de 
plata intrand in vigoare in noiembrie 2017. Casele automate 
de decontare vor oferi o abordare comună paneuropeană 
pentru tranzacțiile în euro în timp real. Această abordare va 
aduce beneficii companiilor prin managementul armonizat al 
riscului, decontarea uniformă şi politicile de acces liber care să 
faciliteze interoperabilitatea. 

În Japonia, sistemul de decontare Shenzin operează în 
timp real, dar doar în timpul orelor de tranzacţionare bancară. 
Trecerea la un program de 24 x 7 se va face în anul 2020. 


Procesarea 
transfrontalie 
ră a plăţilor 
de mică 
valoare 


Urmând iniţiativele europene de creare a unui sistem de 
plăţi paneuropene de mică valoare, în Asia a fost creată Asian 
Payments Network (APN) care are 11 membri (printre care 
China, Japonia şi Australia) şi care decontează tranzacțiile 
transfrontaliere în dolari provenind de la ATM-uri, POS-uri, 
precum şi transferurile electronice. 

Securitatea 
platilor pe 
Internet 


Autoritatea Bancară Europeană a publicat ghidul pentru 
efectuarea plăţilor electronice în decembrie 2014, iar termenul 
de implementare la nivel national a fost august 2015. 


Multe alte tari au implementat măsuri de securizare a 
plăţilor pe internet. Printre acestea se numără si India, a cărei 
bancă centrală a impus autentificarea folosind două câmpuri 
de siguranţă pentru toate plăţile cu cardul de credit şi două sau 
trei elemente de siguranţă pentru autentificarea unei tranzacții. 


Securitatea 
plăţilor 
mobile în 
Uniunea 
Europeană 


Banca Centrală Europeană şi Autoritatea Bancara 
Europeană au formulat ghiduri de securitate pentru plățile 
retail, care trebuie să fie aplicabile cel mai târziu la 1 
septembrie 2018, odată cu intrarea în vigoare a PSD2. 
Tranzacţiile fără contact mai mici de 50 de euro, precum şi 
tranzacţiile fără card mai mici de 30 de euro vor fi exceptate 
de la regulile de securitate. Furnizorii de servicii de plăți 
(PSP) trebuie să creeze sisteme performante de autentificare 
pentru a asigura identificarea şi trasabilitatea fiecărei 
interacțiuni din cadrul lanţului de tranzacţii prin intermediul 
unor instrumente analitice. 


Acreditări 
bancare 
pentru 
firmele 
FinTech 


În decembrie 2016, US Treasury's Office of the 
Comptroller of the Currency (OCC) a anunţat că va permite 
companiilor Fintech care oferă credite prin intermediul 
platformelor online şi servicii de plată prin intermediul 
aplicaţiilor şi canalelor online să ceară o acreditare federală 
pentru a deveni,,banci nationale cu obiective speciale”. Este 
de aşteptat ca o astfel de iniţiativă să reducă costurile de 
operare pentru firmele Fintech şi să crească nivel de 
cunoaştere al autorităţilor în legătură cu acest domeniu. In 15 
martie OCC a lansat manualul de licentiere pentru FinTech- 
uri care va clarifica procesul de aplicare pentru acreditare. 


Similar, în Europa directiva PSD2 reglementează functio- 
narea altor furnizori de servicii de plată care pot oferi servicii 
de plată la iniţiativa utilizatorilor de servicii de plată (PSU). 


În ianuarie 2017, India Post a devenit a treia companie 
care a primit o licenţă bancară de efectuare a plăţilor. Este de 
aşteptat ca noul model bancar să permită companiilor de 
comunicaţii, hipermarketurilor şi altor companii să furnizeze 
servicii de plată pentru companiile mici şi mijlocii. 

În mai 2016, Financial Conduct Authority (FCA) din 
Marea Britanie a emis un regulament care permite compa- 
niilor Fintech sa ofere servicii noi, beneficiind de o 
reglementare mai relaxată. 


Sursa: date preluate de autor din World Payments Report 2017, Capgemini 

Intr-un studiu realizat in 2018 (Capgemini, 2018a) au fost 
identificate o serie de tendinţe care se pot manifesta în anii 
următori în cadrul sistemelor de plăți. O parte dintre acestea sunt 
prezentate în cele ce urmează, cu speranța că vor constitui 
subiecte de dezbatere şi de reflecţie pentru persoanele interesate 
din tara noastră. 


Bancile devin platforme care impulsioneaza colaborarea. 
In acest mod, bancile detin platformele care se bazeaza pe relatia 
cu clientii lor, iar Fintech-urile produc servicii pe baza acestor 
platforme, furnizandu-le comerciantilor, companiilor si persoa- 
nelor fizice. Acest model ajută băncile să genereze noi fluxuri de 
venituri, impulsionează concentrarea asupra clientului prin 
oferirea dreptului de a alege între furnizorii de servicii şi produse. 
De asemenea, alte parti implicate, precum procesatorii de plăți 
trebuie să-şi deschidă sistemele pentru competiţie cu scopul de a 
menţine interoperabilitatea şi pentru a-şi păstra relevanta in 
cadrul ecosistemului (Capgemini, 2018a). 


Infrastructura globală de plăţi devine mai rapidă şi mai 
uşor de atins pentru noii jucători care vor lansa produse şi 
servicii noi pentru clienți. Drept urmare, este de aşteptat să aibă 
loc fuziuni şi achiziţii pentru a mări aria de cuprindere a firmelor 
de plăţi şi pentru a se oferi soluții personalizate. Există inițiative 
de standardizare şi de rationalizare a sistemelor de plăți, imple- 
mentarea uneia dintre acestea, Global Payments Innovation 
(GPI), având drept efect scăderea costurilor tranzacţiilor trans- 
frontaliere, precum şi creşterea compabilitatii între sistemele 
existente (Capgemini, 2018a). 


Canalele alternative de plăți devin tot mai importante. 
Simultan cu creşterea numărului de telefoane inteligente la nivel 
global, aplicaţiile de plată fără contact le dau clienţilor dispo- 
nibilitatea de a face rapid şi sigur cumpărăturile zilnice, mai ales 
în cazul tranzacţiilor de mică valoare. Este de aşteptat ca plăţile 
mobile, Internet of Things (IoT), casele conectate, divertismentul 
şi media să crească semnificativ volumul tranzacţiilor fără 
numerar (Capgemini, 2018a). 


Platile în timp real vor deveni „noul normal” pentru 
companii în general. Există inițiative ale băncilor centrale din 

întreaga lume care să conducă la implementarea plăţilor in timp 
real pentru a reuşi să concureze entitățile nebancare şi să-şi poată 
menţine cota de piață în cazul acestor produse (Capgemini, 
2018a). 


Automatizarea proceselor şi inteligenţa artificială vor 
ajuta furnizorii de sisteme de plată să detecteze mai uşor 
tentativele de fraudă. Tentativele de fraudă pot fi identificate şi 
analizate aproape în timp real cu ajutorul algoritmilor de data 
mining care pot descoperi tipare neobişnuite pe baza istoricului 
de tranzacţionare al clienţilor şi pe baza altor tentative de fraudă 
înregistrate în trecut. Aceste procese vor conduce la scăderea 
costurilor asociate tranzacţiilor frauduloase si la scăderea 
timpului şi efortului descoperirii unei fraude. 


Este demn de remarcat faptul că sistemele internaţionale de 
plată nu pot fi considerate mecanisme ireversibile, chiar dacă 
dezvoltarea tehnologiilor digitale nu pare a avea un final pre- 
vizibil. Contextul geo-politic internaţional actual, precum şi evo- 
lutiile ulterioare, ne pot pune în fata unui scenariu conflictual 
între diverse tari sau blocuri de tari ale lumii, toate fiind 
participante ale actualelor sisteme de plată. Cel putin aparent, 
lumea se îndreaptă către un sistem dominat de relații bilaterale, 
sistemele de plată putând şi ele să capete un astfel de caracter, în 
ciuda neajunsurilor evidente ale destructurării actualelor sisteme 
de plată. 


3.3. Ruptura intre avansul global al mijloacelor de 
plata, credit si economisire si tentatia nationalista de 
inchidere a pietelor: iluzia echilibrului prin 
respingerea deschiderii 


Robert-Ionut DOBRE 


Dezvoltarea serviciilor financiare prin intermediul digita- 
lizării şi prin îmbunătăţirea sistemelor de plăți conduce la 
deschiderea accentuată a piețelor, în timp ce probabilitatea 
stagnării sau scăderii fluxului din ce în ce mai ridicat al traficului 
transfrontalier de bani, tehnologie şi informaţie este foarte mică. 
Efectul dezvoltării acestor fluxuri este creşterea globalizării. Aşa 
cum bine se ştie, globalizarea este un subiect foarte controversat, 
iar dezbaterile pro şi contra, în ciuda condiţiilor economice 
favorabile din ultimii ani, au o intensitate din ce în ce mai mare. 

Unii analişti susțin că este aproape inevitabil ca bogatii sa 
devină mai bogaţi, iar săracii mai săraci. De asemenea, în timp ce 
standardele globale de viata la nivel mondial au crescut în 
general, pe măsură ce industrializarea a pătruns şi în ţările 
subdezvoltate, în ţările dezvoltate nivelul minim de trai a stagnat. 
Astăzi, decalajul dintre țările bogate şi cele sărace se extinde, la fel 
ca şi decalajul dintre bogatii şi săracii aflați între graniţele unei 
anumite tari. 

Un alt rezultat al globalizării îl constituie omogenizarea 
produselor şi serviciilor la nivel global, contactul şi schimbul între 
culturi făcându-le din ce în ce mai asemănătoare. Din punct de 
vedere al piețelor financiare, apariția anumitor probleme locale 
face ca acestea să se transmită foarte uşor la nivel internaţional, 
aşa cum, de exemplu, criza datoriilor suverane din țările periferice 
Zonei Euro a condus la declanşarea unei crize la nivel european. 


În opinia noastră, pe termen mediu şi lung abaterea de la 
tendința actuală de globalizare este probabil să nu fie 

semnificativa, chiar daca vor mai aparea demersuri izolationiste. 
Externalizarea masiva a locurilor de munca din SUA care a 
început cu decenii in urmă va continua şi în deceniile următoare, 
mai mult, o parte din activitățile considerate înalt calificate până 
acum vor fi şi ele externalizate sau înlocuite de algoritmi. 


De frica şi angoasa generate de incertitudinile aduse de 
globalizare profită politicienii populişti care îi amăgesc pe votanti 
că se poate restabili status-quo-ul din anii de glorie ai națiunilor 
lor, indiferent care au fost acei ani de glorie şi indiferent dacă 
respectivii ani au fost cu adevărat glorioşi sau nu. Memoria 
colectivă este slabă, iar nevoile primare dominante. Astfel, s-a 
ajuns în situația greu de anticipat în care eforturile de zeci de ani 
de constituire a Organizaţiei Mondiale a Comerțului, de semnare 
a numeroaselor tratate comerciale multilaterale să fie neantizate 
de anumite persoane în goana lor după voturi şi putere. 


În acest capitol vom încerca să demonstrăm faptul că pro- 
tectionismul, izolationismul, precum şi implementarea tacticilor 
de gherilă din domeniul afacerilor în relaţiile internaționale sunt 
contraproductive. 


În primul rând, dezvoltarea tehnologică poate conduce la 
eliminarea multor etape în demersul ţărilor subdezvoltate de a 
oferi o viata mai bună cetăţenilor acestora. De exemplu, utilizarea 
serviciilor financiare digitale (serviciile bancare mobile, cardurile 
de debit şi de credit etc.) conduce la creşterea incluziunii 
financiare, la îmbunătăţirea procesului de educaţie a populaţiei şi, 
astfel, la reducerea sărăciei. 

Un studiu realizat în Kenya a constatat că accesul la 
serviciile de telefonie mobilă a adus mari beneficii, în special 
femeilor, ajutându-le pe cele intretindtoare de gospodării să isi 
sporească economiile cu mai mult de o cincime; mai mult, a 
permis unui număr de aproximativ 185.000 de femei să pără- 
sească munca în agricultură şi să desfăşoare activități comerciale 
sau de producție; în sfârşit, accesul la serviciile de telefonie 
mobilă a contribuit la reducerea sărăciei extreme în rândul 
gospodăriilor conduse de femei cu 22% (World Bank Group, 
2017). 

Folosirea serviciilor financiare digitale poate ajuta oamenii 
sa isi administreze mai bine riscurile financiare — prin obţinerea, 
in caz de necesitate, de bani de la prietenii sau rudele aflate la 
distanţă. Intr-un studiu efectuat în Nigeria s-a observat faptul că, 
atunci când a intervenit un eveniment neprevăzut care a condus 
la scăderea veniturilor familiei, persoanele deținătoare de 
telefoane mobile nu au redus cheltuielile gospodăriilor, în timp ce 
persoanele care nu dețineau un telefon mobil şi-au redus nivelul 
achiziţiilor de produse alimentare şi de alte articole cu 7-10%. În 
plus, serviciile financiare digitale pot reduce costul încasării 
banilor. În cadrul unui program pilot realizat în decursul unei 
perioade de cinci luni în Niger, schimbarea modalităţii de plată a 
beneficiilor sociale (din numerar în plată electronică către un cont 
gestionat prin telefonul mobil) a condus la reducerea lunară cu 20 
de ore a timpului necesar obținerii acestor bani (călătoria şi 
aşteptatul la coadă) (World Bank Group, 2017). 


De asemenea, serviciile financiare digitale pot ajuta oamenii 
să acumuleze economii şi să crească cheltuielile în funcţie de 
necesitate. După ce şi-au deschis conturi de economii, vânzătorii 
ambulanți din Kenia înscrişi în cadrul unui program de cercetare 
au economisit mai mult şi au investit cu 60% mai mult în afacerile 
lor. Gospodăriile conduse de femei în Nepal au cheltuit cu 15% 
mai mult pe alimente nutritive (carne şi peşte) şi cu 20% mai mult 
pe educaţie după ce li s-au deschis gratuit conturi de economii. Şi 
fermierii din Malawi care şi-au depus câştigurile în conturi de 
economii, au cheltuit cu 13% mai mult pe utilaje agricole şi au 
crescut valorile culturilor cu 15% (World Bank Group, 2017). 


Pentru guverne, trecerea de la numerar la plăți digitale 
poate conduce la reducerea corupției şi îmbunătăţirea eficienței. 
In India, scurgerile de fonduri pentru plățile de pensii au scăzut 
cu 47% (2,8% din valoarea totală a pensiilor) la efectuarea plăţilor 
prin intermediul cardurilor biometrice inteligente, care au înlo- 
cuit plata în numerar. In Niger, distribuirea transferurilor sociale 
prin intermediul telefoanelor mobile a redus costul variabil de 
administrare a acestor folduri cu 20% (World Bank Group, 2017). 


In al doilea rând, rareori efectele creşterii nivelului protec- 
tionismului sunt cele scontate de promotorii săi, de cele mai 

multe ori efectele pozitive având o perioadă scurtă de mani- 
festare. 


Pentru a observa efectele protectionismului asupra econo- 
miei americane şi mondiale, precum şi asupra sistemului multila- 
teral de comerț [mai ales Acordul General pentru Tarife şi 
Comerţ (GATT) şi succesorul său, OMC], o perioadă propice este 
cea a anilor 1980, în care Statele Unite au trecut printr-o recesiune 
şi s-au confruntat cu o concurenţă acerbă din partea Japoniei, 
similară celei de astăzi din partea Chinei. 


În această perioadă, volumul importurilor supuse taxelor 
vamale a crescut de la 8% în anul 1975 la 12% în 1980 şi a ajuns la 
21% în anul 1984 (Irving, 2017, p. 574), pentru prima dată de la cel 
de-al Doilea Război Mondial, Statele Unite introducând mai 
multe restricții decât au eliminat. Principalele industrii afectate de 
concurența străină pentru care au fost introduse măsuri 
protectioniste au fost industria auto, cea siderurgică şi cea textilă. 


În industria auto, administrația Reagan a negociat cu 
Japonia (în anul 1981) pentru a reduce exporturile de autoturisme 
japoneze la 1,68 milioane anual, cu 8% mai puţin decât în anul 
1980 (Irwin, 2017, p. 577). Restrictia de export a fost valabilă din 
aprilie 1981 pana in martie 1984, fiind apoi prelungita pentru inca 
4 ani, plafonul maxim de autoturisme exportate fiind stabilit la 
valoarea de 1,85 milioane. 


Tn ceea ce priveste industria siderurgica, In ianuarie 1982, 
s-a perfectat un acord cu Comunitatea Economica Europeana 
(CEE) prin care se plafona nivelul exporturilor companiilor din 
CEE la valoarea de 5,5% (la nivel cantitativ) din piata SUA pentru 
unsprezece categorii de produse (Irwin, 2017, p. 580). Un acord 
similar s-a semnat si cu Japonia care si-a plafonat exporturile la o 
valoare cuprinsa intre 5% si 6,5% din piata SUA, in functie de 
produsul exportat. De asemenea, până la sfârşitul anului 1985 au 
avut loc negocieri cu alte aproximativ 50 de ţări şi au fost 
încheiate acorduri care reglementau în jur de 80% din volumul 
importurilor de oţel pentru o perioadă de aproximativ 4 ani. 


În industria textilă s-a ajuns la acorduri cu ţările în curs de 
dezvoltare (printre care Brazilia, Mexic şi Coreea de Sud) prin 

care creşterea anuală a volumului exporturilor acestor tari in SUA 
a scăzut de la 6% la 2% (Irwin, 2017, p. 582). Aceste acorduri au 
fost extinse, până în anul 1985 ajungându-se la un număr record 
de 31 de țări exportatoare de produse textile cu care s-au încheiat 
astfel de acorduri. 


A avut implementarea acestor restricţii comerciale efectul 
scontat? A ajutat protectionismul la revitalizarea industriilor 
protejate? Acestea sunt întrebările la care economiştii au încercat 
să caute răspunsuri după implementarea acestor restricţii, prin 
producerea unor estimări cantitative ale impactului lor. Pentru 
prima dată decidentii politici au putut vedea calcule explicite ale 
costurilor şi beneficiilor aplicării unor măsuri protectioniste 
pentru protejarea industriilor naționale. 

Iar răspunsurile au fost, în aproape toate cazurile, neaştep- 
tate: costurile unor astfel de restricţii (suportate de consumatori şi 
de industriile din aval fata de cele protejate) au depăşit câştigurile 
obținute de industriile protejate (Irwin, 2017, p. 589). De exemplu, 
De Melo şi Tarr (1992, p. 199) au ajuns la concluzia că toate 
restricțiile comerciale majore impuse de SUA în 1986 au condus la 
o pierdere netă de 26 miliarde USD (aprox. 0,7% din PIB), 21 de 
miliarde fiind cauzate de restricţiile impuse importurilor de 
textile, automobile şi oțel. 


Studiile au mai arătat că prin protectionism s-a reuşit 
păstrarea slujbelor din domeniile în care se plăteau cele mai mici 
salarii (având o calificare profesională redusă) în dauna slujbelor 
mai bine plătite din domenii înalt tehnologizate (Irwin, 2017, 
p. 591). 

După ce a analizat studiile referitoare la impactul protec- 
tionismului asupra industriilor protejate, Biroul pentru Buget al 
Congresului (CBO) a declarat (Irwin, 2017, p. 592): „deoarece 
costurile suplimentare impuse consumatorilor sunt toate mai 
ridicate decât media câştigurilor anuale ale muncitorilor... ar fi, în 
general, mai eficient pentru guvern să permită dispariţia acestor 
slujbe şi să compenseze orice muncitor concediat care nu-şi poate 
găsi o slujbă echivalentă”. 

Mai mult, într-un raport intitulat, A revitalizat protectio- 
nismul industriile locale?” (CBO, 1986, p. 101), acelaşi Birou a 
concluzionat ca,,restrictiile comerciale au eşuat în a-şi îndeplini 
principalul obiectiv, acela de creştere a competitivităţii interna- 
tionale a industriilor relevante”. 


Din punctul nostru de vedere, escaladarea tensiunilor 
comerciale între Statele Unite şi cei mai importanţi parteneri 
comerciali, atât UE, cât şi China, va conduce la destructurarea 
sistemului multilateral existent, la scăderea volumului comerţului 
internaţional şi, foarte posibil, aşa cum avertizează numeroase 
studii, la declanşarea unor crize economice. De exemplu, într-un 
studiu recent publicat de Banca Mondială se subliniază efectul 
creşterii generale a taxelor la nivel mondial care „ar avea conse- 
cinte negative majore pentru comerțul şi activitatea globală. 
Escaladarea taxelor vamale până la limitele maxim admise de 
tratatele în vigoare ar putea conduce la o scădere a comerțului 
mondial cu până 9%, o valoare similară celei înregistrate în 
timpul crizei din 2008-2009” (World Bank, 2018). 

Soluţia pentru ieşirea din acest impas major este, în opinia 
noastră, cooperarea internațională împotriva acestor practici prin 
includerea în acordurile multilaterale şi în documentele OMC a 
măsurilor de combatere a practicilor neloiale. Revenirea Statelor 
Unite în cadul negocierilor tratatului TPP şi semnarea unui nou 
acord în privința NAFTA sunt de dorit. 


Nu trebuie neglijate nici măsurile tip represalii anunţate de 
SUA în 22 martie 2018, care şi-au dovedit eficienţa la sfârşitul 
anilor 1980 când sancțiunile impuse împotriva Japoniei şi Comu- 
nitatii Economice Europene (având scopul declarat de a fi tem- 
porare) de către preşedintele Reagan (Irwin, 2017, pp. 609-610) au 
condus la implementarea unor reguli mai clare şi mai puternice 
în cadrul GATT şi OMC şi la îmbunătăţirea sistemului comercial 
internațional. 


Astfel, discursul preşedintelui Reagan ţinut în fata unor 
importanţi oameni politici şi de de afaceri pare a avea aceeaşi 
valoare ca acum 33 de ani (Reagan, 1985): „pentru a face func- 
tional sistemul comercial international, toţi trebuie să respecte 
regulile. Toţi trebuie să lucreze pentru a garanta piețele libere. 

Mai presus de toate, comertul liber este, prin definitie, comert 
cinstit. Atunci cand pietele interne sunt inchise exporturilor 
altora, nu mai este comerț cinstit. Atunci când guvernele 
subvenţionează producătorii şi fermierii lor, astfel încât să vândă 
mai ieftin bunurile pe alte piețe, nu mai este comerț liber. Când 
guvernele permit contrafacerea sau copierea produselor 
americane, ne fură viitorul şi nu mai este comerț liber. Atunci 
când guvernele îi ajută pe exportatori în moduri care încalcă 
legile internaționale, atunci jocul nu mai este corect şi nu mai 
există comerț liber. Când guvernele subvenţionează industriile 
pentru a obține un avantaj comercial şi a scădea costurile, pentru 
a impune poveri suplimentare concurenţilor, atunci nu mai există 
comerț liber.” Prin urmare, un pas firesc este de a „lua toate 
măsurile necesare pentru a ne proteja drepturile şi interesele în 
cadrul comerțului internațional în conformitate cu legile noastre 
şi reglementările GATT până când celelalte națiuni îşi vor 
respecta obligaţiile şi acordurile comerciale încheiate cu noi”. 


3.4. Ordinea economica mondiala la orizontul 2030 


Andrei RADULESCU 


Finalul unui deceniu constituie un moment oportun pentru 
realizarea bilantului, dar si pentru a creiona scenarii privind 
evoluţia economiei mondiale în următorii 10 ani. 


Privind retrospectiv, se poate spune că actualul deceniu a 
fost dominat de resimţirea valurilor Marii Recesiuni, cea mai 
severă criză economico-financiară globală de după Al Doilea 
Război Mondial, o criză simetrică cu impact asimetric. 


Din perspectiva economiei reale, al doilea deceniu al 
secolului XXI s-a caracterizat printr-o dinamică lentă a comerțului 
internațional şi investițiilor productive (după cum se poate vedea 
in figura 3.11), prin resimtirea impactului Revoluţiei Digitale (un 
fenomen gradual, care contribuie la intensificarea globalizării), 
dar şi prin reaparitia protectionismului (spre exemplu, politica 
Administrației Trump, axată pe principiul “America first”) şi 
populismului (îndeosebi în țările din Uniunea Europeană, 
regiune care s-a confruntat cu două valuri ale crizei). 


Figura 3.11. Comerțul internațional vs. producția industrială globală 
(MA12, %, an/an) 

Sursa: Bloomberg 

În ceea ce priveşte dimensiunea financiară a economiei, a 
fost un deceniu dominat de presiuni inflationiste reduse şi 
divergențe de politică monetară, care au condus la intensificarea 
confruntării valutare, niveluri minime istorice ale costurilor de 
finanţare, precum şi diferențe importante în ceea ce priveşte 
primele de risc. De asemenea, a fost deceniul internationalizarii 
yuan-ului, dezvoltării fintech şi emergentei cripto-monedelor, dar 
şi al unor recorduri pe piețele de acțiuni (spre exemplu, în 2017 
indicele bursier Dow Jones din Statele Unite a înregistrat peste 70 
maxime istorice). 

Impactul puternic al crizei la nivelul investiţiilor şi al pieței 
forței de muncă a determinat implementarea unor măsuri de 
politică economică de susținere a cererii agregate, fără precedent 
ca dimensiune, în majoritatea blocurilor economice ale lumii. 


Se evidenţiază deciziile din sfera politicii monetare, înce- 
pând cu Statele Unite, unde Rezerva Federală a implementat trei 
programe non-standard de cumpărare de active, menite să con- 
tribuie la reducerea costurilor de finanţare şi relansarea creditării. 
Totodată, sub bagheta Preşedintelui Bernanke (un specialist în 
Marea Depresiune) prima economie a lumii a reuşit să evite criza 
de proporții din anii 1930. 

Măsuri similare au fost implementate şi pe continentul 
european, însă cu un decalaj de câţiva ani, Banca Centrală 
Europeană (BCE) îndeplinind rolul de împrumutător de ultimă 
instanţă, într-o perioadă în care atacurile speculative ale piețelor 
financiare au atins un nivel fără precedent, alimentând percepția 
riscului de destrămare a regiunii (dată fiind imposibilitatea 
ajustării macroeconomice în ţările cu îndatorate într-o monedă pe 
care nu o controlau). 


Analiza evoluţiilor macro-financiare din principalele blocuri 
economice ale lumii evidenţiază performanţa Statelor Unite 
(prima economie a lumii, cu o pondere de aproximativ 25% din 
PIB-ul mondial). Implementarea unui mix de politici economice 
caracterizat prin relaxare monetară şi fiscal-bugetară fără prece- 
dent şi reforme în sfera bancară a contribuit la ieşirea din criză 
începând cu vara anului 2009. 

Cu toate acestea, economia SUA a avut nevoie de 7 ani 
pentru ca formarea bruta de capital fix sa revina la nivelul pre- 
criza (dupa cum se poate observa in figura 3.12), dat fiind gradul 
de prudenta din sfera companiilor, dar si perioada de ajustare din 
sectorul bancar. 


În prezent, PIB-ul nominal se situează la peste 20.000 de 
miliarde de dolari, cu aproximativ 40% peste nivelul din 2008, iar 
numarul de locuri de munca este cu 10,7 milioane mai ridicat fata 
de momentul incidentei Marii Recesiuni. De asemenea, în 
ultimele trimestre, prima economie a lumii a evoluat la un ritm 
peste potential, pe fondul resimtirii impulsului fiscal-bugetar, 
date fiind reformele semnate de Preşedintele Trump la final de 
2017. De asemenea, China a avut o performanță macroeconomică 
notabilă în acest deceniu, PIB-ul nominal crescând de aproxi- 
mativ trei ori între 2008 şi 2017, conform datelor Fondului 
Monetar Internaţional. Ritmul real de creştere economică în 
perioada 2010-2017 s-a situat la aproximativ 8% pe an, de patru 
ori mai ridicat fata de nivelul din Statele Unite, ceea ce a 
contribuit la reducerea decalajului dintre cele două economii. In 
prezent, PIB-ul Chinei reprezintă peste 60% din PIB-ul SUA, o 
pondere de aproape trei ori mai ridicată fata de nivelul din 2007. 


Figura 3.11. Formarea brută de capital fix în SUA (indice) 


Sursa: Departamentul Comerţului din SUA, previziunile autorului pentru 
perioada 2018-2020 

Subliniem faptul că în China s-au implementat o serie de 
măsuri pentru susţinerea cererii agregate pe termen scurt, 
precum şi reforme structurale, menite să contribuie la contra- 
cararea tendinței de decelerare a dinamicii PIB'-ului potential. 


Menţionăm în acest context iniţiativa One Belt, One Road 
(OBOR), lansată de Preşedintele Chinei la Universitatea 
Nazarbayev! din Kazahstan în septembrie 2013. Proiectul cu 
investiții estimate la peste 4 trilioane dolari până în 2050 vizează 
conectarea Chinei la Asia, Europa şi Africa (o zonă cu 65 de tari, 
reprezentând 62% din populația lumii şi 40% din PIB-ul 
mondial), după cum se poate observa în figura 3.12. 


Figura 3.12. Coridoarele economice din cadrul inițiativei OBOR 


Sursa: VisualCapitalist, http://www.visualcapitalist.com/ambitious-infrastruc- 
ture-megaproject/ 


Pe de altă parte, Zona Euro a fost cea mai afectată regiune 
de valurile Marii Recesiuni. Blocul economic european a reuşit să 
intre în ciclul economic post-criză abia în toamna anului 2013, 
doar în urma implementării unor ample reforme structurale, 


1 http://www.fmpre.gov.en/mfa_eng/topics_665678/xjpfwzysiesgjtfhshzzfh_ 
665686/t1076334.shtml 

menite să consolideze construcția imperfecta. Aceste măsuri 
(greu de imaginat a fi implementate fie în 1999, fie la momentul 
incidentei Marii Recesiuni) sunt cuprinse în aşa numita Noua 
Guvernanta Economică Europeană (sintetizată in figura 3.13.). 


Figura 3.13. Noua Guvernanta Economică Europeană 


NOUA 
GUVERNANTA 
ECONOMICA UE 


MECANISM 
IDENTIFICARE 
RISCURI 


UNIUNEA i Secs REFORME PSC/COMPACT PIAȚA UNICĂ [| | 
A STRUCTU SC! 
BANCARA ECONOMICE STRUCTURALE FISCAL A CAPITALULUI 


Sursa: schemă realizată pe baza deciziilor de Guvernanta Economica 
implementate în UE după 2008 


La final de 2018 economia mondială se află în faza de 
maturitate a acestui ciclu economic post-criză, confruntându-se 
cu o serie de provocări pe termen scurt, care ar putea precipita 
incidența următoarei crize ciclice. 


Pe de o parte, intensificarea tensiunilor comerciale dintre 
principalele blocuri economice ale lumii se resimte deja în sfera 
industriei prelucrătoare, motorul economiei mondiale. 


Pe de altă parte, în ultimele trimestre am asistat la o creştere 
graduală a costurilor de finanţare în plan global, pe fondul 
ciclului monetar post-criză din Statele Unite (în implementare de 
către FED începând cu finalul anului 2015). 


De asemenea, gradul de îndatorare se menține ridicat în 
plan global, economiile emergente şi în dezvoltare se confruntă 
cu provocări din sfera echilibrului macroeconomic, volatilitatea 
din pieţele financiare internaționale s-a intensificat în ultimele 

trimestre, iar provocarile de ordin geo-politic s-au acumulat toti 
acesti factori avand impact asupra climatului investitional. 


Nu în ultimul rând, arhitectura financiară mondială nu pare 
să fie actualizată la provocările determinate de Revoluţia Digitală 
şi de schimbările structurale cu care se confruntă principalele 
blocuri economice, ceea ce exprimă faptul că am putea asista la o 
reformă în viitorul apropiat. 


În acest context, exercițiul de previziune a principalelor 
evoluţii macro-financiare globale din deceniul următor este unul 
extrem de dificil. Cel mult se poate creiona un aşa numit scenariu 
central pe baza informaţiilor cunoscute în prezent, utilizând 
tehnici econometrice standard. 


De altfel, in cadrul Simpozionului anual pe teme de politica 
monetara organizat de Rezerva Federala districtul Kansas la 
Jackson Hole, Preşedintele instituţiei (dl. Jerome Powell)? a 
subliniat in 2018 faptul ca previziunile realizate pe baza de 
modelare econometrică prezintă o serie de limite, subliniind 
faptul că băncile centrale trebuie să coroboreze permanente aceste 
prognoze cu realitate. 


De asemenea, într-un interviu recent, dl. Bill Gates (fondator 
Microsoft) a subliniat faptul că modelele econometrice actuale 
sunt învechite, recomandând dezvoltarea unor noi modele care să 
încorporeze impactul avansului tehnologic. 


Cu toate acestea, utilizând modele econometrice standard 
pentru a estima dinamica PIB potenţial şi încorporând evoluţiile 
macro-financiare din perioada recentă considerăm că este ridicată 
probabilitatea ca până la final de 2030 China să devină prima 
economie a lumii din perspectiva PIB-ului nominal. 

În acest context, subliniem faptul că am estimat econometric 
acest indicator utilizând filtrul econometric Hodrick-Prescott şi 
baza de date a Fondului Monetar International (FMI), iar 
rezultatele sunt sintetizate in figura 3.14. 


Figura 3.14. Dinamica PIB potential in SUA si China (%, an/an) 


2 https://www.federalreserve.gov/newsevents/speech/powell20180824a.htm 

«PIB potential China (%, an/an) 

Sursa: estimari econometrice ale autorului 


Considerăm că intensificarea tensiunilor comerciale dintre 
principalele blocuri economice ale lumii, care are la bază politica 
Administraţiei SUA nu este durabilă. Istoria economică de- 
monstrează că perioadele în care s-au implementat măsuri 
restrictive în calea fluxurilor comerciale internaţionale nu au fost 
îndelungate, globalizarea triumfând. Acest scenariu este susținut 
şi de Revoluţia Digitală. 

Ascensiunea economică a Chinei este susținută atât de 
reformele menite să redinamizeze cererea internă, precum şi de 
amplul proces investiţional în cadrul OBOR (în perioada 2013- 
2017 s-au raportat investiții implementate sau în derulare în 
volum de 900 miliarde dolari). 

Atragem însă atenţia cu privire la faptul că dezvoltarea 
durabilă a Chinei şi consolidarea poziţiei de lider al economiei 
mondiale la orizontul 2030 sunt dependente de intensificarea 


3 https://www.ebrd.com/what-we-do/belt-and-road/overview.html 

reformelor structurale, inclusiv în direcția dezvoltării pieţei de 
capital. 

În cadrul acestei confruntări economice SUA-China, am 
putea privi Uniunea Europeană ca un epicentru al balanței între 
primele două economii ale lumii. De altfel, dacă considerăm 
binomul investitii-economisire, se poate observă că Uniunea 
Europeană a fost punctul de echilibru între excesul de investiţii 
din SUA şi excesul de economisire din China în ultimul deceniu 
al secolului trecut şi primul deceniu al veacului curent, după cum 
se poate observa în graficul 6. 


Rolul global al Uniunii Europene pe termen mediu şi lung 
este dependent de continuarea reformelor structurale, de consoli- 
darea procesului de convergenţă intra-regională şi de lansarea 
proiectelor ambitioase, îndelung amânate, privind Uniunea 
Fiscal-Bugetară şi Uniunea Politică, în absenţa cărora regiunea 
(îndeosebi Zona Euro, o Uniune Monetară incompletă) va con- 
tinua să fie supusă factorilor de risc (inclusiv presiunile exercitate 
de pieţele financiare). 


Figura 3.15. Evoluţia diferentialului investiții — economisire (% PIB) în 
SUA, UE şi China 


—. SUA e Uniunea Europeană == e China 


Sursa: calculele autorului pe baza datelor Fondului Monetar Internaţional 
(FMI) 

In ceea ce priveste economia SUA perspectivele pe termen 
mediu si lung (prin prisma rolului in sfera economiei mondiale) 
sunt dependente de regândirea modelului de creştere economică, 
de implementarea unei politici economice diferită de cea actuală, 
axată pe echilibru macroeconomic, deschidere comercială şi 
susținerea expansiunii companiilor americane în exterior. 


Acest scenariu se înscrie în linie cu teoriile privind apusul 
dominantei Occidentului (pentru prima oară din secolul al 
XV-lea) şi conturarea unei lumi multipolare, în care pe lângă SUA 
şi aliații săi (Marea Britanie, Franţa, Germania şi Japonia) se 
dezvoltă China, India, Brazilia şi Rusia. 

Deşi se poate uşor afirma că asistăm la dezocidentalizarea 
lumii şi emergenta Chinei ca prima putere economică a secolului 
XXI, atragem atenţia cu privire la faptul că viitorul economiei 
mondiale depinde foarte mult de derularea unor negocieri 
permanente între principalele blocuri economice, dar mai ales de 
implementarea rezultatelor acestora. 


În acest context, subliniem faptul că la nivelul G-20 au fost 
emise permanent (în ultimii ani) recomandări de politică 
economică pentru principalele economii ale lumii, însă, cu foarte 
puţine excepții, acestea nu au fost implementate în realitate. 


În încheiere, considerăm că deceniul următor va fi unul al 
reformelor structurale, al unei mai bune coordonări a măsurilor 
care se implementează în urma negocierilor bi şi multilaterale, al 
regândirii politicilor din cadrul „Washington consensus”, al 
redinamizării rolului Organizației Mondiale a Comerţului, al 
acordării unei atentii mai mari modificărilor climatice şi al 
continuării revoluţiei tehnologice. 

Nu în ultimul rând, putem spune că modelul economiei 
colaborative (bazată pe utilizarea în comun de bunuri şi servicii 
prin intermediul platformelor digitale) va domina deceniul 
următor, cu impact pozitiv în ceea ce priveşte eficiența alocării 
resurselor, dar şi la nivelul indicatorilor de dezvoltare umană. 

Lucrarea este rezultatul unei cercetari intreprinse de oameni din 
generatii diferite, afiliati unor institutii diferite si care doresc sa-si 
expună propria viziune asupra momentului de răscruce la care se află 
astăzi finanţele globale. Elaborată sub patronajul Institutului de 
Economie Mondială al Academiei Române, cartea nu se limitează la 
inovațiile operaţionale și reglementările pieţei financiare, ci abordează 
— în principal- analiza politica a factorilor de influenţă asupra sistemului 
financiar, la vremea aspră, apăsătoare asupra ordinii mondiale, a 
dezvoltării și stabilităţii, inclusiv a păcii. 

Orizontul de timp pe care cercetarea l-a ales este 2030, circumscris 
efectelor măsurilor de stabilitate întreprinse de organismele internatio- 
nale de cooperare specializate, a duratei previzibile a măsurării 
efectelor generate de îndoielile politicienilor și consumatorilor, precum 
și a limitei anticipării avansului tehnologic în domeniul financiar-bancar. 


Are loc un proces de dez-occidentalizare a leadership-ului mondial, 
etapă în care viitorul se naște fie prin negocieri între blocurile 
economice, fie printr-un bilateralism obositor și cu efecte puține? 
Revoluţia digitală va avea capacitatea de a anula în scurt timp toate 
încercările de izolationism ale celor frustrati? 


Autorii evidenţiază marile întrebări ale geopoliticii și geoeconomiei 
actuale și viitoare: va deveni China prima economie a lumii? Va fi 
puterea ei manufacturieră și comercială însoţită și de un echivalent pe 
planul noii arhitecturi financiar-bancare globale? Și cum se va pozitiona 
o putere centralizată într-o piaţă deschisă? 

